މި މިނިސްޓްރީއިން 10 ސެޕްޓެމްބަރ 2019 ގައި ޝާޢިއުކުރި ނަންބަރު:UL)473-F/473/2019/18) ޕްރޮކިއުމެންޓް އޮފިސަރ މަޤާމަށް އެކަށީގެންވާ ފަރާތެއް ކުރިމަތިލާފައި ނުވާތީ، އެ އިޢުލާން ބާތިލްކޮށް އެ މަޤާމަށް ކުރިމަތިލުމުގެ ފުރުސަތު އަލުން ހުޅުވާލީމެވެ.\nކޯޕަރޭޓް ޑިޕާޓްމަންޓް، އެޑްމިނިސްޓްރޭޝަން އެންޑް ޕްރޮކިއުމަންޓް ސެކްޝަން/ޕްރޮކިއުމަންޓް ޔުނިޓް\nއޮފީހަށް ގަންނަންޖެހޭތަކެތި މާލިއްޔަތުގެ ޤަވާޢިދާއި އެއްގޮތަށް ގަތުމުގެ މަސައްކަތްކުރުން.\nސްޓޮކަށް ބޭނުންވާތަކެތި ހޯދުން.\nއޮފީހަށް މަދުވާ/ގަންނަން އެދޭ ތަކެތި ގަތުމަށް ރިކުއެސްޓް ލިބުމުން/ހޯދާ ޕްރޮސެސްކުރުން.\nއިޢުލާންކޮށްގެން ކުރުވަންޖެހޭ މަސައްކަތްތަކާއި ހޯދަންޖެހޭ ތަކެތި ހޯދުމުގެ މަސައްކަތް ކޯޑިނޭޓްކޮށް ބެލެހެއްޓުނ\nގެޒެޓުކުރަންޖެހޭ އިޢުލާންތައް ތައްޔާރުކޮށް ފޮނުވުން.\nމައުލޫމާތު ދިނުމަށް ތައްޔާރުކުރަންޖެހޭ ލިޔުންތައް ހަމަކޮށް އިއުލާނުގައިވާ ގަޑިއަށް މައުލޫމާތު ދިނުން.\nއިޢުލާންއާއި ގުޅިގެން ލިބޭ އެސްޓިމޭޓްތައް ބަލައިގަތުން.\nބިޑްތައް އިވެލުއޭޓްކުރުމަށްޓަކައި ފުރިހަމަކުރަންޖެހޭ ލިޔެކިޔުންތައް ފުރިހަމަކޮށް ސެކްޓާރގެ އެސްޓިމޭޓް ކޮމިޓީ ބާއްވައި މަސައްކަތް ހަވާލުކުރާނެ ފަރާތެއް ކަނޑައެޅުން.\nއަހަރަކު3ފަހަރު ޕްރޮކިޔޯމަންޓްއާއި ބެހޭ ތަފްޞީލީ ރިޕޯޓެއް ތައްޔާރުކޮށް މެނޭޖްމަންޓަށް ހުށަހެޅުން.\nމަހަކު 1 ފަހަރު ޕްރޮކިޔޯމަންޓްއާއި ބެހޭ ރިޕޯޓެއް ތައްޔާރުކޮށް ޔުނިޓު ހެޑަށް ހުށަހެޅުން.\nރާއްޖެއިން ބޭރުން ހޯދަންޖެހޭ ކޯޓޭޝަންތައް ހޯދައި ޕްރޮސެސްކުރުން.\nރާއްޖެއިން ބޭރުން ލިބޭތަކެތި ކަސްޓަމުން ކްލިއަރ ކުރުމަށް ކުރަންޖެހޭ މަސައްކަތްކުރުން.\nމީޓިންގތަކަށާއި އެހެނިހެން ކަންތައްތަކަށް ބޭނުންވާ ޑޮކިއުމަންޓްސް އެބޭނުންވާ ފޯމެޓެއްގައި ތައްޔާރުކުރުން/ހޯދުން.\nމިނިސްޓްރީގެ ބިޑް ކޮމިޓީގެ އެންމެހައި އިދާރީ މަސައްކަތްކުރުމާއި، ބިޑް ކޮމިޓީގެ ލިޔެކިޔުންތައް ގަވާއިދުން ބެލެހެއްޓުން.\nމިނިސްޓްރީގެ މަސައްކަތްތަކާ ގުޅިގެން، ރަސްމީ ބޭނުންތަކުގައި، ރާއްޖޭގެ އެތެރޭގައި ރާއްޖޭން ބޭރަށް ކުރަންޖެހޭ އެންމެހައި ދަތުރުފަތުރުގެ އިންތިޒާމެއް ހަމަޖެއްސުން.\nމަގާމުގެ މަސައްކަތާއި ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nމަޤާމުގެ ދާއިރާ: އެޑްމިނިސްޓްރޭޝަން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޮކްޓޯބަރ 09 ވާ ބުދަ ދުވަހުގެ 13:30 ގެ ކުރިން، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް (ޤައުމީ ދާރުލްއަސާރު، ޗާންދަނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3326796 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެކްޓިކަލް އޮންނާނީ، 2019 އޮކްޓޯބަރ 14 އާއި 2019 ނޮވެމްބަރ 14 އާ ދެމެދު، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް ގައެވެ.\n01 ޞަފަރު 1441


ޖާއިޝް ތައުފީޤް 22 އޮކްޓޯބަރު 2020 10:58\nހޯމް މިނިސްޓަރު ޢިމްރާނާއި ރައްޔިތުން މަޖިލިހުގެ ރައީސް، ރައީސް މުޙައްމަދު ނަޝީދު\nހޯމް މިނިސްޓަރު އިމްރާން 2015 ވަނަ އަހަރުގެ މޭ މަހުގެ 1 ވަނަ ދުވަހު މާލެ މަގުމައްޗަށް މުޒާހަރާވެރިން އެއްކުރައްވައިގެން ނުކުމެވަޑަައިގަތީ ހައުދަހައިވާ ގިނަ ހެއްކާއި ޤަރީނާ ހިއްޕަވައިގެންނެވެ. ޑރ.އަފްރާޝީމް ޢަލީ ޝަހީދުކޮށްލި މީހުންނާއި އެއިރުގެ ރައީސުލްޖުމްހޫރިއްޔާ ރައީސް ޢަބްދުﷲ ޔާމީނާ އޮތް ގުޅުން ސާބިތުކޮށްދޭނެ ކިތާބީ ހެއްކެވެ. ގެއްލުވާލާފައިވާ ނޫސްވެރިޔާ ރިޟްވާން ޢަބްދުﷲ ގެއްލުވާލުމާ އެއިރުގެ ސަރުކާރުގެ އިސްވެރިންނާ އޮތް ގުޅުން ސާބިތުކޮށްދޭނެ ކިތާބީ ހެއްކެވެ. ހައްތާވެސް ބޮޑެތި މައްސަލަތަކުގައި ފައިސަލާކުރެވޭ ވަރުގެ ބުރަދަންހުރި ކިތާބީ ހެއްކެވެ.\nއަޑަށް ބާރުލައްވާފައި، އެ ހެކިތައް ދައްކަވަމުން މިހިރީ އެ ހެކި ކަމުގައި ވިދާޅުވި އަޑު އަޅުގަނޑުވެސް އެހީމެވެ. އެތައް ލައްކަ ދިވެހިން އެ އަޑު އެހިއެވެ. އެ އަޑުގެ ނަޣުރާއިން އުފެއްދި ނަފުރަތުގައި ބަޔަކު ފުލުހަކަށް ހަމަލާދީ ބިމަށް ވައްޓައިލާ ކޮޅުފައިންވެސް ތެޅިއެވެ. އަނެއްބަޔަކު ނުކުމެ، އަނިޔާވެރިއެކޭ ޤާތިލެކޭ ގޮވަމުން ރައީސް ޔާމީނާ ދިމާކުރިއެވެ. ވާނީވެސް އެހެންނެވެ. މަދީނާގެ އިސްލާމިކް ޔުނިވަރސިޓީން ކިޔަވާވިދާޅުވެގެން ވަޑައިގެންނެވި އެންމެ ބޮޑު ޢިލްމުވެރިޔާ، އަދި ދިވެހި ފަސްގަނޑުގައި ނުއުފެދޭ ފަދަ ކުޅަދާނަ އިސްލާމީ ސިޔާސީ މުޙައްނިކަކު މިފަދަ ވަރުގަދަ ބަސްފުޅެއް ވިދާޅުވީމާ އެވާހަކަ ޤަބޫލުކުރާނެއެވެ. ޤަބޫލުކުރެވޭނެއެވެ. ދޮގުކުރާންވީ އެއްވެސް ސަބަބެއްވެސް ނޯންނާނެއެވެ. އަނެއްކާ އިމްރާނު މިފަދައިން ވިދާޅުވެއްޖެނަމަ، އެއީ ދުވާލުގެ އިރުގެ އަލި ފަދައިން ސާފުކޮށް ފެންނަ ތެދު ޙަޤީޤަތް ކަމުގައި ވިދާޅުވާނެ ޑޮކްޓަރުންނާއި ޝައިޚުން، މުފައްސިރުންނާއި ފިޤުހުވެރިން މި ފަސްގަނޑުގައި އެބަ ތިއްބެވިއެވެ. ނަންފުޅުތައް ނުދެންނެވިޔަސް ވާނުވާ ބަލައި އުޅޭ މީހުންނަށް މިދެންނެވީ ކޮން ދެ ބޭފުޅެއްގެ ވާހަކަކަން އެނގޭނެއެވެ.\nކޮންމެއަކަސް އިއްޔެ ރައްޔިތުން މަޖިލިހުގެ ނައިފަރު ދާއިރާ މެންބަރު އަޙްމަދު ޝިޔާމު ކުރެއްވި ސުވާލަކާ ގުޅިގެން ޢިމްރާނު ދެއްކެވި ވާހަކަފުޅާމެދު އަޅުގަނޑަށް ފެންނަ އެއްޗެއް ދަންނަވައިލުމަކީ ބޭނުންތެރި ކަމެއް ކަމުގައި ފެނިގެން މި ލިޔުން ލިޔާން ފެށީމެވެ. މަޖިލިހުގެ ތަޅުމުގައި ރާއްޖޭގެ ދާޚިލީވަޒީރު ދެއްކެވި ވާހަކަފުޅާއި، އެ ވާހަކަފުޅުގެ ނަތީޖާ ވަރަށް ގިނަ ބަޔަކަށް ލިބެންވީ މިންވަރުގެ ސަމާލުކަމެއް ނުލިބި ޚަބަރުތަކުގެ ތެރެއަށް ފޭދިގެން ހިނގައިދާނެ ކަމުގައި އަޅުގަނޑަށް ހީވާތީއެވެ. އިއްޔެ މަޖިލިހުގައި ޝިޔާމު ކުރެއްވި ސުވާލަކީ ގެއްލުވާލާފައިވާ ނޫސްވެރިޔާ ރިޟްވާނާއި ރައީސް ޔާމީނާ ގުޅުވައިގެން މޭޑޭ މުޒާހަރާގައި އިމްރާން ދެއްކެވި ވާހަކަފުޅާ ގުޅޭ ސުވާލެކެވެ.\nގެއްލުވާލާފައިވާ ނޫސްވެރިޔާ ރިޟްވާނު ގެއްލުވައިލުމާއި އެއިރުގެ ރައީސް ޢަބްދުﷲ ޔާމީނާ ދެމެދުގައި ގުޅުމެއް އޮތްކަމުގައި ވިދާޅުވެ، އެ ގުޅުން ސާބިތުކުރައްވާނެ ހެކި އަތްޕުޅުގައި ހުރި ކަމަށް ވިދާޅުވެ ދެއްކެވި ގަޑުތަކެވެ. އެ ހެކި ކޮބައިތޯ ޝިޔާމު ކުރެއްވި ސުވާލެވެ. ޢިމްރާނު ދެއްވި ޖަވާބަކީ އޭނާ ހައްޔަރުކޮށްގެން ގެންގޮސް، ފުލުހުން ގަދަބާރުން އޭނާ އަތުގައި ހުރި ހެކިތައް އަތުލީ ކަމަށެވެ. އެ ހެކިތައް އެ އަތުލި ފުލުހުންގެ އަތުގައި ހުންނާނެ ކަމަށވެެ. މިވާހަކަފުޅު މި ދައްކަވަނީ ކޮން ބޭފުޅެއްތޯއެވެ؟ މިވަގުތު ފުލުހުންގެ މުއައްސަސާގެ ބަލަދުވެރިއަކަށް ހުންނެވި ވަޒީރެވެ. ދެން މި ހިސާބުން ޢިމްރާނަށް އަޅުގަނޑު އަމާޒުކޮށްލަން ބޭނުންވަނީ ދެތިން ސުވާލެކެވެ.\nމަނިކުފާނު މޭޑޭ މުޒާހަރާއަށް ވަޑައިގެންނެވިއިރު އެކަމުގެ ސަބަބުން ބަންދުވެދާނެ ކަމުގެ އިހުސާސު އެއްވެސް ވަރަކަށް ނުކުރެއްވޭތޯއެވެ؟ އަދި އަމުދުން އަތްޕުޅުގައި ހުރި ކަމަށް ތިޔަ ވިދާޅުވާ ހެއްކަކީ ބައެއްގެ ވަރަށް އަސާސީ ހައްގާ ގުޅިފައިވާ ހެއްކެއްކަން ހަދުމަފުޅު ނެތީތޯއެވެ؟ މިހެން މިދެންނެވީ މަނިކުފާނުގެ ވާހަކަފުޅުން ދޭހަވި ގޮތުގައި މަނިކުފާނު މުޒާހަރާއަށް ވަޑައިގަތީ އަތްޕުޅުގައި ހުރި ކިތާބީ ހުރިހާ ހެއްކަކާ އެކީގައެވެ. މިފަދަ ޚުޠޫރަތްތެެރި މައްސަލަތަކަކާ ގުޅޭ ހެކި ލިބުމުން އެ ހެކީގެ ދެތިން ކޮޕީ ހައްދަވައި، ކްލައުޑް ސާވާއަކަށް ލައްވައި ރައްކާކުރައްވަން ވިސްނާވަޑައިނުގެންނެވުނު ބޭފުޅަކު ދިވެހިރާއްޖޭގެ ދާޚިލީވަޒީރުކަމަށް އެކަށީގެންވޭތޯވެސް އަޅުގަނޑު ސުވާލުކޮށްލަން ބޭނުމެވެ. އާޓިފިޝަލް އިންޓަލިޖެންސާ ގުޅޭ ސިޔާސަތު ޖަޒީރާ މެނިފެސްޓޯގައި ހިމަނަން ހުށަހެޅި ޕާޓީގެ ރައީސަށް މުހިއްމު ޑޮކިއުމެންޓުތަކެއް ގޫގުލް ޑުރައިވުގައި ރައްކާކޮށްލަން ނޭނގުމީ ލަދުވެތިކަމެއް ނޫންތޯއެވެ؟\nމަޖިހުގައި ޝިޔާމުގެ ސުވާލަށް ޖަވާބުދެއްވަމުން ޢިމްރާން ވިދާޅުވީ އަދި އެ ހެކި ގެންދިޔަ މައްސަލައިގެ ތަހުގީގާ ހަމައަށް ނާދެވެނީ ކަމަށެވެ. މަނިކުފާނެވެ. މަނިކުފާނު ތިޔަ ހުންނެވި މަޤާމަށް ވަޑައިގެންނެވީ ރިޟްވާނުގެ މަންމަގެ ލޮލުން އޮހޮރުނު ކަރުނައިން އުގުވިޔަފާރިކުރައްވައިގެންނެވެ. ޑރ.އަފްރާޝީމް ޢަލީގެ ޠާހިރު ލެއިން ސިޔާސީ މަންފާ ހޯއްދަވައިގެންނެވެ. އެ އާއިލާތަކަށް އިންސާފު ހޯދައިދިނުމަށްވުރެ އެހެން ތަހުގީގެއް އަވަސްކުރައްވާކަށް ނުޖެހޭނެއެވެ. އެއަށްވުރެ މުހިއްމު އިސްކަންދޭންޖެހޭ ތަހުގީގެއް ނުވެސް އޮންނާނެއެވެ. މަނިކުފާނު ތިޔަ ހުންނަވީ ފުލުހުންގެ އިދާރާގެ ބަލަދުވެރި ވުޒާރާގެ އެންމެ އިސްވެރިޔާއަށެވެ. އެ ހެކިތައް ހުރި ތަނަކުން ހޯއްދަވައި، އެ ހެކިތަކުގެ މައްޗަށް ތަހުގީގު ހިންގުމަކީ މަނިކުފާނުގެ ޒިންމާއެކެވެ.\nއަދި އެއްވާހަކަ ދައްކައިލަންޖެހިފައި އެބަ އޮތެވެ. މަނިކުފާނު ދެއްވި ޖަވާބުގެ ނަތީޖާއެވެ. އެ ޖަވާބަކީ ތެދު ކަމުގައިވާނަމަ، މަނިކުފާނަކީ ދެ ބާވަތުން ކުރެ ކޮންމެވެސް އެއް ބާވަތެއްގެ ޝަޚުޞިއްޔަތެކެވެ. އެއްގޮތަކީ އިޚުލާޞްތެރިކަމެއް ނެތް ބޭފުޅަކަށްވުމެވެ. އެއީ މަނިކުފާނަށް ތިޔަ ވިދާޅުވާ ހެކީގައި ހުރި އެއްޗެއް އެނގިވަޑައިގެންމެ އެ އެއްޗެއް މަރު ކޮމިޝަނާ ހިއްސާނުކުރައްވައި ހުންނެވުމުންނެވެ. އެ ކޮމިޝަނުގެ ތަހުގީގުގައި ރިޟްވާނު ގެއްލުވައިލުމާއި ރައީސް ޔާމީނާ ގުޅުމެއް ނުހޯދުނީ މަނިކުފާނަށް އެނގިވަޑައިގަންނަވާ ވާހަކަފުޅުތައް ވިދާޅުވެދެއްވާފައި ނެތުމުންނެވެ. ތަހުގީގެއް ހިންގަވައި އެ ހެކި ފޭރިގަތް ބަޔަކަށް އަދަބެއް ދެއްވަން ނޫޅުއްވުމަކީވެސް އިޚުލާޞްތެރިކަމެއް ނެތުމުގެ ޢަލާމާތެކެވެ.\nދެވަނަ ގޮތަކީ މަނިކުފާނަކީ ނާޤާބިލު ކަމަށް ނޭކަށޭނެ ބޭފުޅަކަށްވުމެވެެ. މުހިއްމު މައްސަލައެއްގައި ބޮޑެތި ހެކި ލިބިވަޑައިގަތުމުން އެއިން ދެތިން ނަކަލު ހައްދަވައި އިތުބާރުކުރެއްވޭ ބޭފުޅެއްގެ އަތްޕުޅުގައި ދެތިން ނަކަލު ރައްކާތެރިކަމާއެކު އަމާނާތެއްގެ ގޮތުގައި ބޭއްވެވުމާއި، އިންޓަނެޓު މެދުވެރިކޮށް ތަކެތި ރައްކާކުރެވެން ހުރި އެތައް ގޮތެއްގެ ތެރެއިން ގޮތެއް މެދުވެރިކޮށް ތިޔަ ހެކިތައް ރައްކާކޮށްލަން މަނިކުފާނަށް ވިސްނިވަޑައިނުގަތީ ވިސްނުންފުޅު ކޮށިކަމުން ކަމުގައިވާނަމަ، ޤައުމަށްޓަކައި އެންމެ ހެޔޮ ގޮަތަކަށްވާނީ ތިޔަ ހުންނަވި މަޤާމުން އިސްތިއުފާދެއްވުމެވެެ.\nމިއަދު ޙަޤީޤަތް ދިވެހިންނަށް އެނގެއެވެ. މަނިކުފާނު ވަޑައިގަތީ ނޫސްތަކުން ޚަބަރުތަކެއް ޕުރިންޓުކުރައްވައިގެންނެވެ. މަނިކުފާނުވެސް އެފަދައިން ވިދާޅުވީމު ނޫންތޯއެވެ؟ މަނިކުފާނުގެ މައްސަލަ ތަހުގީގުކުރި ފުލުހުން މިއަދުވެސް އެބަ ތިއްބެވެ. މަނިކުފާނު އެދުވަހު ދެއްވި ޖަވާބު އެކުދިން މިހާރުވެސް ހަދާން އެބަ ހުއްޓެވެ. "އެއީ ސިޔާސީ ވާހަކައެއް" ކަމުގައި ތަހުގީގުގައި ފުލުހުން އަރިހުގައި ވިދާޅުނުވަމުތޯއެވެ؟ މަނިިކުފާނެވެ. އަޅުގަނޑުމެން ދަންނަ އިސްލާމްދީނުގައި ސިޔާސީ ވާހަކައޭ ބުނެ ހިތުހުރި ވާހަކައެއް ނުދެއްކެއެވެ. މަނިކުފާނެވެ. ޑރ.އަފްރާޝީމް ޢަލީގެ ޠާހިރު ލެއިން ސިޔާސީ އުގުވިޔަފާރިކުރައްވައިގެން، ރިޟްވާނުގެ މަންމަގެ ކަރުނައާއި އެ އާއިލާގެ އުދާހާއި ކެކުޅުމުގެ މަންފާ އޭގެ އެންމެ މަތީ ދަރަޖައަށް ހާސިލުކުރައްވައިގެން ތިޔަ ހުންނެވީ ބާރު ހޯއްދަވައިގެންނެވެ. އެކަށީގެންނުވާ މަޤާމެއްގައި، ކަމުގެ ޤާބިލުކަމެއް ނެތަސް ތިޔަ ހުންނެވުނީ އެ ދުވަހު އެކަންކުރެއްވީމައެވެ. ދެެން މިއަދު އަނެއްކާ އިތުރަށް ދިވެހިންނަށް ތިޔަ އިތުރުފުޅު ވިއްކަވަން ނޫޅުއްވާށެވެ. ތިޔަ ވާހަކަ މިއަދުވަނީ އައުޓްޑޭޓުވެ، އެކްސްޕަޔާވެފައެވެ.\n79 % އުފާވި\n9 % ރުޅިއައި\nއިމްރާން ޢިމްރާން ޢަބްދުﷲ ހޯމް މިނިސްޓަރު އިމްރާން ރިޟްވާން ޑރ.އަފްރާޝިމް\nNovember 02, 2020 09:59:06\nއެހެން ޤައުމެއް ނަމަ ފެންނާނީ އިމްރާން އިސްތިއުފާދެއްވި މަންޒަރު: މީކާއީލް\nOctober 21, 2019 19:46:09\nޕޮލިސް ކޮމިޝަނަރަށް ފުރިހަމައަށް އިތުބާރުކުރަން - މަސައްކަތްކުރަނީ ޕްރޮފެޝަނަލްކޮށް : ޢިމްރާން\nSeptember 07, 2019 13:14:54\n"ރިލްވާންގެ މައްސަލައާއި ގުޅިގެން ފުލުހުން އަޅަންޖެހޭ ފިޔަވަޅުތައް އަޅާކަން ކަށަވަރު ކުރާނަން"\nއަންނިގެ ލޯޔަރު ބޮލަށް ވަޅިޖެހުމާއި އަސްވާޑަށް އައި މަރުގެ އެތިފަހަރުގެ ހަގީގަތަކީ ކޮބައިބާ ، ހަމަ އެއްގޮތަކަށް ވެސް ނޭނގެ.\nހުސް ޔަހޫދީ އެޖެންޑާ....\nޢަލީ ޒާހިރު ޢ މ\nމީނައެއްނު އައްނި އާ އިދިކޮޅަކަށް ނުނުކުންނަމޭ ބުނެ ެތައް ދިގެއް މީޑިއާގައި ހެދީ. ރާއްޖޭގެ ތާރީޚުގައި އެންމެ ބޮޑު ޚާއިނު، ކާޛިބު އަދި މުނާފިޤަކީ މި ނުބައި ނުލަފާ ކޮޅުފުށީ އިމްރާނު.\nމިކަހަލަ ދުންމާރިއެއްގެ އަތަށް އެކަހަލަ ތަހުގީގީ ރެޕޯޓެއް ދިން ފަރާތެއްވެސް ހުންނާނެތާ؟!\nބުނާކަށް ބަހެއްނެތް އަލްއުސްތާޒާ ފަހަރިއިމްރާނާ ބެހޭގޮތުން ނޫހަކުން ފެނުނު އެމްމެ ފުރިހަމަ ހަގީގީ ވާހަކަ\nމިލިއުން ކޮންމެ ދިވެއްސަކުވެސް ވިދާޅުވެލެއްވުމަށް ދަންނަވަން. އަދި މި ވާހަކަތައް އެކުވެރިންގެ މެދުގައި ދިރާސާ ކޮށލެއްވުން މުހިންމު. މީ ވަރަށްގިނަ ވާހަކަ.\nމިކަލޭގެއަށްގަދައަށްރުޤްޔާޖައްސަންވީ ރަގަޅަށް ރުޤްޔާކުރެވިއްޖެނަމަ ހުރިމަގާމުންއިސްތިޢުފާދޭނެ .ބުހުތާނު ދޮގު ކައިގެންއަރާއެބޭރުނުވެގެން އަދިވެސް ތެޅެނީ ، ދެކަޅިއަރާގެއްލޭއިރު އިސްލާހުވާން ހިތައްވެސް ނާރަނީ ގައުމީޔުނިވަސިޓީއަށް މާސްޓާޑްއަށް ކިޔަވަން ދާއިރު އިދެމޮޔަގޮވާވާހަކައެހެންމީހުންވެސް ދައްކާ . އޮންލައިންވެގެންއިދެ . ކިޔަޔޯ އަންހެން ވެރިން ކިޔަވާނެކަމެއް ނެތޭ .\nމަހީ ކުރީ މީނަ ހަދާނީ ހުސް ތެދު ކަމަށް🙄\nހެޔޮނުވާނޭ ހެޔޮނުވާނޭ! މިނާޔަކީ ޝައިޚެއް! މީނާޔަށް އެނގޭނެ ނަމްރޫދުވެސް! ދޮގެއްހަދައިފިއްޔާ އަސްތަޣްފާރުކުރާނެ ގޮތްވެސް އެނގޭނެ. އެހެންވީމާ އެގޮތަށް ދޫބޭނުންގޮތަކަށް އެދީލާލަނީ! އަޅެ، މިއީ ފަހެ ފަހުޒަމާނަށް އައިމަވާނެ ގޮތްކަމަށް ހުރި ބައެއްކަންތައް މިބޭކަލުންގެ ފަރާތުން މިފެންނަންފެށީ! ހީވޭ ކޮންމެވެސް ކައިރިދުވަހެއްގައި ޑާންސްފްލޯރ ފެނިދާނެހެން މިވަރުން ދާނަމަ.\nމީގެ 1400 އަހަރުކުރިން މި އުންމަތުގެ މާތް ނަބިއްޔާ(ސ.ޢ.ވ.ސ.އ.ލ.ނ) ވަނީ ފަހުޒަމާނުގައި އިލްމްވެރިން ގޮތުގައި ޖާހިލުން ނުކުމެ މީހުން މަގުފުރައްދާނެ ކަމަށް ހަދީސް ކުރައްވާފަ.....\nދައްކައިލާ ދައްކައިލާ މާލިއްޔަތުކާލީމަ ހިމާޔަތާއި އެކު ގެޔައް އިންސާފް ޤާއިމޮކޮށް ރައްޔިތުންނަށް ހެޔޮވެރިކަމެއް ކޮންފަދަ އުފާވެރި ދުވަސްތަކެއް\nޢިމް ރާނަކީ މަކަ ރާ ހީލަތުން ދުނިޔޭގެ އާ ރާމާއި ލައްޒަތުގެ ފަހަތުން ދުވާ މީހެއް. މިފަދަ ދެފުއްދެގޮތް މީހެއްގެ ފަ ރާތުން ހެވެއް ނުލިބޭނެ.


Karan ge show ah Katrina aai Vicky Kaushal\nކަރަންގެ ޝޯއަށް ވިކީ ކޯޝަލް އާއި ކެޓުރީނާ\nކެޓްރީނާ އާއި ވިކީ\n"ކޮފީ ވިތު ކަރަން" ގެ އެޕިސޯޑެއް ވިކީ ކޯޝަލް އާއި ކެޓުރީނާ ކައިފް އާއެކު ތައްޔާރު ކުރަން އެ ޝޯގެ ހޯސްޓް ކަރަން ޖޯހަރް ބޭނުންވެ އެވެ. ދާދިފަހުން ސޯޝަލް މީޑިއާ ލައިވް ސެޝަނެއްގައި ވާހަކަ ދައްކަމުން ކަރަން ބުނީ ކެޓުރީނާ އާއި ވިކީ އޭނާގެ ޝޯގައި ބައިވެރި ކުރުމަކީ އުންމީދެއް ކަމަށެވެ.\n"ކޮފީ ވިތު ކަރަން" ގެ އާ ސީޒަނެއް ފަށަން ކަރަން ތައްޔާރުވަމުން ދާއިރު އޭނާ މިފަހަރު ޝޯ އަށް ދައުވަތު ދޭ މެހެމާނުންގެ ތެރޭގައި މި ދެ ތަރިން ހިމެނޭނެކަން މިހާރު ވަނީ ޔަގީން ވެފަ އެވެ. ކަރަން އަކީ އަބަދުވެސް އޭނާގެ ޝޯގެ ކޮންމެ އެޕިސޯޑަކަށް ވެސް ވަރަށް ޝައުގުވެރިވާ ކަހަލަ ދެ މެހެމާނަކަށް ދައުވަތު ދީގެން ގެނެސް އެމީހުން ލައްވާ އެމީހުންގެ ސިއްރުތައް ބޭޒާރު ކުރުވުމަށް މަޝްހޫރު ހޯސްޓެކެވެ. ބައެއް ފަންނާނުން މި ޝޯގައި ދައްކާ ވާހަކަ ތަކުގެ ސަބަބުން ޝޯ ދައްކާ ފަހުން ވަރަށް ގިނަ މައްސަލަ ތަކާ ވެސް އެމީހުންނަށް ކުރިމަތިވެފައި އެބަހުއްޓެވެ.\nކަރަންގެ ޝޯގައި އޭނާ އާންމު ގޮތެއްގައި ބައިވެރި ކުރަނީ އޭނާ ދައްކާ ވާހަކައަށް ނޫނެކޭ ބުނަން ނުކެރޭ ކަހަލަ ފަންނާނުން ކަމަށް ވާތީ ކޮންމެ ފަދަ ސުވާލެއް ކުރިޔަސް އެ ސުވާލަކުން ރެކެވޭނެ ގޮތެއް ޝޯގައި ބައިވެރިވާ ފަރާތްތަކަކަށް ނޯވެ އެވެ. އެހެންވެ ކޮންމެވެސް ޖަވާބެއް ދޭން ހަދައިގެން ދެވޭ ޖަވާބު އެކަމާ ގުޅޭ އެހެން މީހުންނަށް ހަޖަމު ނުކުރެވޭތަން ވަރަށް ގިނައިން ފެނިފައި ވެއެވެ.\nމިފަހަރުގެ ސީޒަންގައި ކަރަން ދައުވަތު ފޮނުވާ ފަންނާނުންގެ ލިސްޓުގެ އެންމެ ކުރީގައި މިހާރު އޮތީ ވިކީ އާއި ކެޓުރީނާ އެވެ. މި ދެ ތަރިންގެ ހަގީގީ ލޯބީގެ ވާހަކަ މި ފަހަކަށް އައިސް އިންޑިއާގެ ނޫސްތަކުން ވަރަށް ގިނައިން ފެނެ އެވެ. އެހެންކަމުން މި ދެ ތަރިން އެކުގައި ޝޯގައި ބައިވެރިވެއްޖެނަމަ މިއީ ވަރަށް ގިނަ ބަޔަކު ބަލާނެ އަދި ޝައުގުވެރިވާ ކަހަލަ ވާހަކަތަކެއް އިވިގެންދާނެ އެޕިސޯޑަކަށް ވާނެ އެވެ.\nރަންބީރު ކަޕޫރާއި ދީޕިކާ ޕަދުކޯން އާއެކު އެޕިސޯޑެއް ޝޫޓް ކުރުމަކީ ވެސް މި ސީޒަންގައި ކަރަން ވަރަށް ބޮޑަށް ބޭނުންވާ ކަމެއް ކަމަށް ލައިވް އިންޓަވިއުގައި އޭނާ ބުނެފައި ވެއެވެ. މި ދެ ތަރިންނަކީ ކުރިން ރައްޓެހި ވެގެން އުޅެފައި ރުޅިވެފައި ތިބި ބައެކެވެ. ދީޕިކާ މިހާރު ކައިވެނި ވެސް ކޮށްފައިވާއިރު ރަންބީރު ވެސް އާލިއާ ބަޓް އާ ކައިވެނި ކުރަން އުޅޭ ކަމުގެ ޚަބަރުތައް އަންނަނީ ފެތުރެމުންނެވެ. މިއީ ވަރަށް ވަރަށް ޝައުގުވެރި އެޕިސޯޑަކަށް ވާނެ އެވެ.\nސިދާރްތު މަލްހޯތުރާ އާއި ކިއާރާ އަދުވާނީ ވެސް ކަރަންގެ ލިސްޓުގައި ހިމެނެ އެވެ. މި ދެ ތަރިންގެ ލޯބީގެ ވާހަކަތައް ވެސް މިހާރު ވަރަށް ހަލުވިކޮށް ދެކެވެމުން ދެއެވެ.\n"ކޮފީ ވިތު ކަރަން" ގެ އެންމެ ފަހުގެ ސީޒަންގައި ބައިވެރިވެ ވިކީ ވަނީ ކެޓުރީނާ އަށް އޭނާގެ ހިތުގައި އޮތް ގަދަރު ހާމަ ކޮށްފަ އެވެ. އަދި ކެޓުރީނާ ވެސް ވިކީގެ ފިލްމުތަކުގައި އޭނާ ކޮށްފައިވާ މަސައްކަތްތަކާ މެދު ވަރަށް ގަޔާވާ ކަމަށް ކަރަން ބުނުމާއެކު އެ ވާހަކަ ގަބޫލުކުރަން ދަތިވެގެން ހޭނެތިގެން ސޯފާ މައްޗަށް ވެއްޓޭ ކަމަށް ވިކީ ހެދެ އެވެ.\nވިކީ އާއި ކެޓުރީނާ އެކުގައި ޕާޓީތަކާއި އިވެންޓްތަކުން މާ ގިނަގިނައިން ފެންނަން ފެށީ މި އެޕިސޯޑް ދެއްކިތާ މާ ގިނަ ދުވަސްތަކެއް ނުވަނީހެވެ. ނަމަވެސް މި ދެ ތަރިންގެ މެދުގައި ލޯބީގެ ގުޅުމެއް އޮންނަ ކަމަކަށް ވިކީ ވެސް ކެޓުރީނާ ވެސް އެއްބަހެއް ނުވެ އެވެ.\nވިކީ އެންމެ ފަހުން ދީފައިވާ އިންޓަވިއުގައި ވެސް ނޫސްވެރިއަކު މިފަދަ ސުވާލެއް ކުރުމުން ބުނެފައިވަނީ މި ވާހަކަތަކާ ބެހޭ ގޮތުން ބުނާނެ އިތުރު އެއްޗެއް ނެތް ކަމަށާއި ކޮންމެ މީހަކަށް ވެސް އެމީހެއްގެ ޒާތީ ދިރިއުޅުން ހިމާޔަތްކުރުމުގެ ހައްގު އޮންނަން ވާނެ ކަމަށް ދެކޭ ކަމަށެވެ.\nއޭނާ އިތުރަށް ބުނީ ލޯތްބާއި މުޅި ދުނިޔޭގައިވެސްވާ އެންމެ ރީތި އަދި އެންމެ އުފާވެރި އިހްސާސް ކަމަށާއި ލޯތްބެއް ލިބުމަކީ އޭނާގެ ހަޔާތުގައި ވެސް ހޭދަވާނެ އެންމެ އުފާވެރި ދުވަސްތަކަށް ވާނެ ކަމަށެވެ.\nކެޓްރީނާ ކައިފް ކަރަން ޖޯހަރް\nކެޓުރީނާއާ ވިކީގެ ލޯބި ފަޅާއަރުވާލީ ހަރްޝް\nތޫފާނުން "ޓައިގާ 3" ސެޓަށް ގެއްލުން


މައި ކަޕް 2015: އައިކުލަބު، މާރަންދޫ ޔޫތު ކޯޕަރޭޝަން އަދި ހޭސް ކުއާޓަރ ފައިނަލަށް — Ihavandhoo.com\nމައި ކަޕް 2015: އައިކުލަބު، މާރަންދޫ ޔޫތު ކޯޕަރޭޝަން އަދި ހޭސް ކުއާޓަރ ފައިނަލަށް\n18 ޑިސެމްބަރު 20150ޢަބުދުﷲ ޙަމީދު\nމައި ކަޕް9ވަނަ ފުޓްބޯޅަ މުބާރާތުގައި ގްރޫޕް އެކެއްގެ 1 ވަނަ ޓީމުގެ ގޮތުގައި އައިކުލަބު އަދި އެގްރޫޕްގެ ދެވަނަ ޓީމުގެ ގޮތުގައި މާރަންދޫ ޔޫތު ކޯޕަރޭޝަނުން މުބާރާތުގެ ކުއާޓަރ ފައިނަލުން ޖާގަ ހޯދައިފިއެވެ.\nއައިކުލަބު ކުއާޓަރއިން ޖާގައެއް ކަށަވަރުކުރީ އިއްޔެ ހަވީރު އެންވީކޭ 2-0 ން ބަލިކުރުމަށްފަހުއެވެ. އައިކުލަބުގެ ގޯލްތައް ޖަހައިދިނީ މެޗުގެ މޮޅުކުޅުންތެރިޔާގެ މަޤާމު ހޯދި ޢަލީ ފަވާޒް 17، އަދި އެޓީމުގެ ޢަލީ ޙުސައިން 4، އެވެ. މިމޮޅާއެކު އައިކުލަބު އޮތީ7ޕޮއިންޓާއެކު ގްރޫޕް އެކެއްގެ 1 ވަނައިގަ އެވެ.\nއެ ގްރޫޕްގެ މާރަންދޫ ޔޫތު ކޯޕަރޭޝަނަށް ކުއާޓަރ ފައިނަލުން ޖާގައެއްލިބުނީ ރޭ ކުޅުނު ފުރަތަމަ މެޗުގައި ތުރާކުނު އައިލެންޑް ޑިވްލޮޕްމެންޓް ސޮސައިޓީއާ 0-0 ން އެއްވަރުވުމުން ލިބުނު5ޕޮއިންޓާއެކު ގްރޫޕްގެ ދެވަނަ ޓީމުގެ ގޮތުގައެވެ. ތުރާކުނު ޓީމުއޮތީ4ޕޮއިންޓާއެކު އެ ގްރޫޕްގެ ތިންވަނައިގަ އެވެ. އެގްރޫޕްގެ އެންމެ ފުލުގައިއޮތް އެންވީކޭ މުބާރާތް ނިންމާލީ މުބާރާތުގައި ގޯލެއް ކާމިޔާބު ނުކުރެވި ކުޅުނު ހުރިހައި މެޗަކުން ބަލިވެގެންނެވެ.\nރޭގެ ފަހު މެޗުގައި ގްރޫޕް2ގެ އަރާދުވާ ކުރިމަގުގެ މައްޗަށް 3-1 ން ކުރިހޯދި ހޯރަފުށި އެޑްވާންސްމެންޓް ސޮސައިޓީ (ހޭސް) އަށްވެސްވަނީ ކުއާޓަރ ފައިނަލުން ޖާގައެއް ޔަޤީންވެފައެވެ. ރޭގެ މެޗުގައި ހޭސްގެ ލަނޑުތައް ޖަހައިދިނީ އަޙްމަދު ޝުޖާޢު 7، ހުޝާމް ޙަސަން 13، އަދި މެޗުގެ މޮޅު ކުޅުންތެރިޔާގެ މަޤާމު ހޯދި ހޭސްގެ މޫސާ މަޒްހަރުއްދީން 19، އެވެ. އަރާދުވާ ކުރިމަގުގެ ހަމައެކަނި ގޯލް ކާމިޔާބިކޮށްދިނީ އެޓީމުގެ މޫސާ ޝަފްރާޒް 10، އެވެ.\nމި ނަތީޖާއާއެކު ހޭސްއޮތީ6ޕޮއިންޓާއެކު ގްރޫޕް ދެއެއްގެ2ވަނައިގަ އެވެ. މި ގްރޫޕްގެ 1 ވަނާގައި އޮތީ6ޕޮއިންޓް ހޯދައިގެން ފައިދާ ގޯލްގެ ތަފާތުން، އެއްމެޗު މަދުން ކުޅެފައިވާ އަރާދުވާ އެވެ. މިއަދު ހަވީރު މިގްރޫޕްގެ ފަހުމެޗުގައި އަރާދުވާ އަދި ކޮފަލި ބައްދަލުކުރާ މެޗު އެއްވަރުވެ، ނުވަތަ އަރާދުވާ މޮޅުވެއްޖެނަމަ މިގްރޫޕްގެ 1 ވަނަ ޓީމުގެ ގޮތުގައި ކުއާޓަރ އަށް ދަތުރުކުރާނީ އަރާދުވާ ޓީމެވެ. ހޭސްއަށް ގްރޫޕްގެ 1 ވަނަ ޓީމުގެ ގޮތުގައި ކުއާޓަރއަށް ދެވޭނީ މިއަދު ހަވީރުގެ މެޗުން އަރާދުވާ ބަލިވެއްޖެނަމައެވެ.\nމި މުބާރާތުގައި މިރެއަށް ޝެޑިއުލްކުރެވިފައިވަނީ ގްރޫޕް3ގެ ދެމެޗެވެ. މިގްރޫޕްގެ ކޮންމެ ޓީމަކަށްވެސް ކުއާޓަރއަށް ދިއުމުގެ ފުރުޞަތު އޮތްއިރު އެއްވެސް ޓީމަކަށް އަދި ކުއާޓަރ ފައިނަލުން ޖާގައެއް ޔަޤީނެއް ނުވެއެވެ. މިރޭގެ ފުރަތަމަ މެޗުގައި،3ޕޮއިންޓް ހޯދައިގެން ފާއިދާ ގޯލްގެ ތަފާތުން ގްރޫޕްގެ ދެވަނާގައި އޮތް އެފްސީ ބޮޑުމަގު ނިކުންނާނީ ކުޅުނު ދެމެޗުން ބަލިވެ ޕޮއިންޓެއް ނުލިބި ގްރޫޕްގެ އެންމެފުލުގައޮތް ކުޅިމަގާ ދެކޮޅަށެވެ. މިމެޗުން މޮޅުވެއްޖެނަމަ އެފްސީ ބޮޑުމަގަށް ކުއާޓަރ ފައިނަލްގެ ޖާގައެއް ކަށަވަރުވާނެއެވެ. ކުޅިމަގު ކުއާޓަރ ފައިނަލުން ޖާގައެއް ހޯދުމަށް މިރޭގެ މެޗު3ގޯލްގެ ތަފާތަކުން ކާމިޔާބުކޮށް ގްރޫޕްގެ ފަހުމެޗުގައި ނިކަ ޗެއިން އަދި ސެން ސިޓީ ފޭންސް ބައްދަލްކުރާ މެޗުގެ ނިމެންދެން އިންތިޒާރުކުރަން ޖެހެއެވެ. ކުޅިމަގު3ގޯލްގެ ތަފާތަކުން އެފްސީ ބޮޑުމަގު ބަލިކޮށް ނިކަ ޗެއިން އަތުން ކޮންމެ ސްކޯއަކުންވެސް ސެންސިޓީ ފޭންސް ބަލިވެއްޖެނަމަ ގްރޫޕްގެ ދެވަނަ ޓީމުގެ ގޮތުގައި ކުޅިމަގަށް ކުއާޓަރގެ ޖާގައެއް ލިބޭނެއެވެ.\n6 ޕޮއިންޓާއެކު މިގްރޫޕްގެ އެންމެ ކުރީގައޮތް ނިކަ ޗެއިނަށް މިރޭގެ މެޗު އެއްވަރުކޮށްލައިގެން ގްރޫޕްގެ 1 ވަނަ ޓީމުގެ ގޮތުގައި ކުއާޓަރގެ ޖާގައެއް ޔަޤީން ކުރެވޭއިރު، އެއްވަރުވެގެން މެޗު ނިމިއްޖެނަމަ ސެން ސިޓީ ފޭންސް އަށް ކުއާޓަރގެ ޖާގައެއް ކަށަވަރުވާނީ ކުޅިމަގު އަތުން އެފްސީ ބޮޑުމަގު ބަލިވެއްޖެނަމައެވެ. މިރޭގެ ފުރަތަމަ މެޗުން އެފްސީ ބޮޑުމަގުން ކުޅިމަގުގެ މައްޗަށް ކުރިހޯދައި އެޓީމުން ކުއާޓަރ ފައިނަލްގެ ޖާގައެއް ހޯދައިފިނަމަ ސެން ސިޓީ ފޭންސް ކުއާޓަރ ފައިނަލުން ޖާގައެއް ހޯދުމަށް ނިކަ ޗެއިން3ގޯލްގެ ތަފާތުން ބަލިކުރަން ޖެހެއެވެ.\nގްރޫޕް3ގެ ޕޮއިންޓް ޓޭބަލް.


Raif's murder: E gathulu ge sirrakee koba ?\nރާއިފްގެ ގަތުލު: އޭނާ މަރާފައި ވަނީ ރަހީނު ކޮށްގެން ގެންގުޅުމަށް ފަހުގައި\nގދ . މަޑަވެއްޔަށް އުފަން އުމުރުން 13 އަހަރުގެ ކުޑަ ފިރިހެން ކުއްޖާ، މުހައްމަދު ރާއިފް މަރާލާފައި އޮއްވާ ހޯމަ ދުވަހުގެ ރޭ މެންދަމު ފެނުނު ފަހުން ޖެހިގެން އައި އަންގާރަ ދުވަހު މެންދުރެއްހާއިރު ޖެންޑާ މިނިސްޓަރު އައިޝަތު މުހައްމަދު ދީދީ ނޫން ގޮތަކަށް މާ ދުރުދުރުން ޓްވީޓެއް ކުރެއްވި އެވެ. އެ ޓްވީޓްގައި "ކުޑަކުއްޖެއްގެ ފުރާނަ ގަސްދުގައި ދުއްވާލުމަކީ މުޅި ގައުމު ކަރުނަ އަޅަން ޖެހޭވަރު ކަމެއް" ކަމަށް ވިދާޅުވެފައި ވެއެވެ. ޓްވީޓަކުން އެކަމަނާ އެހެން ވިދާޅުވި ނުވިޔަސް އެއީ އެންމެނަށް އެނގޭވަރުގެ ކަމެކެވެ.\nއިއްޔެ މެންދުރު ފަހު ޖެންޑާ މިނިސްޓްރީގެ ނައިބު ފާތުމަތު ޔުމްނާ ދެއްކެވީ އަދި މާ އާދަޔާ ހިލާފު ވާހައެކެވެ. އޭނާ ވިދާޅުވި ގޮތުގައި ރާއިފަށް ބޭނުންވާ އެހީތެރިކަން ހޯދަން އާއިލާއިން އެ މިނިސްޓްރީއާ ވަރަށް ގާތުން މަސައްކަތް ކުރެ އެވެ. އެ މިނިސްޓްރީން ބެލި ބެލުމުން ރާއިފަކީ ގާބިލް ކުއްޖެކެވެ. -- ވަޒީރު އުޅުއްވީ ދުރުދުރުންނެވެ. ނައިބު ޔުމްނާގެ ވާހަކައިން ޖެންޑާއިން އެއްވެސް އެހީތެރި ކަމެއް ކުއްޖާއަށް ދީފައިވާ ކަމެއް ސާފެއް ނުވެއެވެ. އެވާހަކަ ބާއްވާށެވެ. އެއީ ރާއްޖޭގެ ޖެންޑާ މިނިސްޓްރީއަށް ޖެހިފައި "ބައްޔެ" ކެވެ.\nރާއިފް ގެއްލިގެން މިދިއަ އާދީއްތަ ދުވަހު ފުލުހަށް ރިޕޯޓް ކޮށްފައި ވެއެވެ. އަދި ހުޅުމާލޭގެ ސަރަހައްދެއްގައި ކުއްޖަކު ރަހީނުކޮށް އަނިޔާ ކުރާ ކަމަށް އަޑުތައް ވެސް ފެތުރިފައި އޮއްވާ ކުއްލި ގޮތަކަށް ރާއިފް މަރާލި ހަބާރާއެކު މެންދަމެއްގެ ހިމޭންކަން ފޫދުއްވާލި އެވެ. އެންމެން ސިހުނު ގަތުލެއް އައީ އެކަމުގައި ފުލުހަށް ހަމަ އެއްކަމެއް ނުކުރެވި އުޅެނިކޮށެވެ. މިވަރު ކަމެއްގައި އާއިލާގެ އިހުމާލު ވަކި ކުޑަވާނެ ކަމަކަށް ނުބެލެވެ އެވެ. އެހެނެއް ކަމަކު އެކަކުވެސް ރޯނެ ކަމެއް ނެތެވެ. މާނައެއް ނެތެވެ.\nހުޅުމާލޭގެ ގޮނޑުދޮށުން ބައެއް ފުލުހުން ކޯޑަން ކޮށްފައި: ރާއިފް މަރާލީ މި ސަރަހައްދުގައި\nމިވަގުތަށް މުހިންމީ ކިޔަވަން ތާޖުއްދީނަށް ދިޔަ ކަމަށް ބުނާ ކުޑަކުޑަ ރާއިފްގެ ގަތުލުގެ ސިއްރަކީ ކޮބައިތޯ ބެލުމެވެ. ޝައުގުވެރި އޭންގަލަކީ އެއީ ކަމަށް ފެނެ އެވެ. އަދި އެ މަރަށް އިންސާފު ހޯދައިދޭން ޖެހޭނެ އެވެ. ކުށްވެރިންނަށް އަދަބު ލިބެން ޖެހޭނެ އެވެ.\nރާއިފްގެ ބައްޕަ އާއި މަންމަ އަކީ މަޑަވެލީ މީހުނެވެ. ރާއިފްގެ މަންމަ ވަރަށް ކުޑައިރު މައިންބަފައިންނާ އެކު މާލެ ބަދަލުވި ގޮތަށް މާލެއިން ގޯއްޗެއް ލިބި ދިރި އުޅެނީ މާލޭ ރަށްވެހިންގެ ގޮތު މާލޭގަ އެވެ. ރާއިފްގެ މަންމަ އާއި ބައްޕަގެ ކައިވެނި އޮތީ ރޫޅިފަ އެވެ. މަންމަ މާލޭގަ އެވެ. ބައްޕަ މަޑަވެލީން އެހެން މީހަކާ ކައިވެނި ކޮށްގެން އެރަށުގަ އެވެ. އެންމެ ފަހުން އާއިލާގެ މެންބަރުންނަށް ރާއިފް ފެނިފައި ވަނީ މިދިޔަ ހޮނިހިރު ދުވަހު އެވެ. އާންމު ގޮތެއްގައި ވެސް އާއިލާއާ ވަކީން އޭނާގެ "ގޭންގާ" އެކު އުޅެ އެވެ.\nރާއިފްގެ ގަތުލާ ހަމައަށް ފެންނަ އޮތް ކަމަށް ރަސްމީވެފައިވާ އަދި އިއްޔެ ހަތަރު ދަމު އެކި ދިމާގައި ދެކެވިފައިވާ ވާހަކަތަކުން އުފެދޭ "ޓައިމްލައިން" ބުނެދޭ ގޮތުން އާދީއްތަ ދުވަހު ފުރަތަމަ ރާއިފު ގެއްލުނީއެއް ނޫނެވެ. މަޖުބޫރެއް ކުރުވައިގެން ކާރެއްގައި އޭނާ ހުޅުމާލެއަށް ގެންދިޔައީ އެވެ. އެކަމަކު ކުރީން ވެސް ރާއިފަކީ މީހުންގެ ތެރެއިން ގެއްލި "އޯފް" ވެފައިވާ ކުއްޖެކެވެ. ޕޮލިސް ރިކޯޑުން އެކަން ދައްކާ ކަމަށް ވެއެވެ. އަދި އިއްޔެ ޖެންޑާއިން ދެއްކި ވާހަކަ އިން ވެސް ރާއިފް ދިރިއުޅުން އެއީ ކުށުގެ ވެށީގައި އޮތް ދިރިއުޅުމެއްކަން ސިފަވެ އެވެ.\nޖެންޑާ މިނިސްޓްރީގެ ނައިބު އިއްޔެ ވިދާޅުވެފައި ގޮތުންނަމަ ރާއިފަކީ ޖެންޑާ މިނިސްޓްރީގެ އިޖްތިމާއީ އެހީތެރިކަން ހޯދަން ކުއްޖާގެ އާއިލާއިން މަސައްކަތް ކޮށްފައިވާ ކުއްޖެކެވެ. އަދި ރަށުތެރޭގެ އިއްޔެ އަޑުތައް ހުރި ގޮތުންނަމަ ރާއިފަކީ "ބޯޓެ" ކެވެ. ބޯޓަކީ ޑުރަގެ ނެޓްވޯކްތަކުގައި ޑުރަގު އުފުލައިދޭ، އަދި އަދި ޕެކޭޖް ރައްކާ ކޮށްދޭ މީހުނަށް ކިޔާ އުޅޭ ކޯޑް ނަމެކެވެ. "ފީނު" މަކީ ޑުރަގު ޑެލިވަރީ އެވެ.\nސްކޫލަށް ދިއުން ހުއްޓާލާފައިވާ އެކަަމަކު ރަނގަޅު ސްކޫލް ކްރިކެޓާ ކަމަށް ބުނާ މި ކުއްޖާއަކީ ޑުރްގުގެ ނެޓްވޯކެއްގައި ހިމެނޭ އަދި އެފަދަ ނެޓްވޯތަކާ ގުޅުން އޮތް ކުއްޖެއް ކަމަށް އޭނާގެ ގަތުލަށް ފަހު ގިނަ ބައިވަރު މީހުން އެބަ ބުނެ އެވެ.\nރާއިފުގެ ގަތުލަށް ފަހު ފުރަތަމަ ހައްޔަރު ކުރީ ފުވައްމުލަކަށް ނިސްބަވަތް 17 އަހަރުގެ އީވާން ސައީދެވެ. ދެން ނ. ލަންދޫ / ބަގީޗާގޭ ޒިހާން 27، އެވެ. އެ ދެމީހުންނަކީ ރާއިފްގެ ވަރަށް ގާތް ދެ އެކުވެރިންނަށް ވެފައި ޒިހާނަކީ އޭނާގެ ޓްރެކް ރެކޯޑްގައި ކުށުގެ ވެށީގައި އުޅޭ ކުށްވެރިޔެއް އަދި މަސްތުވާތަކެތީގެ ހުކުމެއް ތަންފީޒުކޮށް ދޫކޮށްލި ފަހުން ހަތަރު މަސް ނުވާ މީހަކެވެ. ބައެއް އަންޑަގްރައުން ޑްރަގް ނެޓްވޯކްތަކާ ހަވަލާދީ ބައެއް މީހުން ބުނާ ގޮތުން ރާއިފަކީ ޒިހާންގެ "ބޯޓެ" ކެވެ.\nރާއިފް މަރާލާފައި އޮތް ސަރަހައްދު ހިމެނޭ ގޮނޑުދޮށުގެ ބައެއްގައި ފުލުހުން ކޯޑަން ކޮށްފައި\nރާއްޖޭގެ ކުށުގެ ވެއްޓަށް އާ ކުށްތައް އިތުރުވެ ކުށުގެ ބާވަތާއި ގޮތްތައް ބަދަލުވެފައިވާއިރު ޑުރަގު މައްސަލަތަކުގައި މީހުން ހޮސްޓެޖް ހާލަތުގައި ގޭންގެއްކަން އެބަ އެނގެ އެވެ. ރަހީނު ހާލަތުގައި މީހުނަށް އަނިޔާ ކުރާކަން ވެސް އެނގެ އެވެ. މީގެ ދުވަސްކޮޅެއް ކުރިން ޒުވާން އަންހެނަކު ރަހީނުކޮށް އަނިޔާކޮށްފައި ވެއެވެ. އަދި ދެ ހަފުތާ ކުރިން ވެސް މީހަކު ރަހީނު ކޮށްގެން ބިރު ދައްކާ އަނިޔާކޮށް އޭނާގެ އަތަށް މޮހަރު ޖަހައި ހެދި ކަމަށް ބުނާ މައްސަލައެއްގެ މައުލޫމާތު މާލެ ތެރޭގައި އެބައޮތެވެ. އެއީ ވެސް ޑުރަގު މައްސަލައެކެވެ އަދި މިހާރު ވެސް ޑްރަގު މައްސަލައެއްގައި ދިވެއްސަކު ޕާކިސްތާނުގައި ރަހީނު ކޮށްފައި އެބަހުއްޓެވެ. މިއީ ރާއްޖޭގެ ކުށުގެ ވެށި ބަދަލުވެފައިވާ މިންވަރެވެ.\nމެދު މިނުގެ ޑުރަގު ނެޓްވޯތައް މަސައްކަތް ކުރާ ގޮތުގެ ޕެޓާން ބަދަލުވެފައިވާ ގޮތުން ޕެކޭޖް ޑެލިވަރީ ކުރުމަށާއި ބައެއް މަރުހަލާތަކުގައި ރައްކާ ކުރުމަށް ފަހަކަށް އައިސް ރާއްޖޭގައި ކުޑަކުދީން ބޭނުން ކުރެ އެވެ. އެއީ "ބަސްޓެއް" އައި ނަމަވެސް ގާނޫނީ ލޯވަޅުތަކުން ދެމިގަތުމުގެ ފަސޭހަ އާއި ޝައްކު ކުރަން އޮންނަ ޖާގަ ކުޑަ ކުރުމުގެ އުކުޅެކެވެ. އެހެންކަމުން ރާއިފުގެ ކުއްލި ގަތުލަކީ ޑުރަގާއި އެ ސަޕްލައި ކުރުމުގެ ތެރޭގައި އުފެދުނު އަރައިރުމެއްގެ ތެރެއިން އައި ގަތުލަކަށް ވުމުގެ ފުރުސަތު އެބައޮތެވެ.\nމި ގަތުލާ ގުޅިގެން އިއްޔެ ފުލުހުން ދީފައި ވަނީ ސްޓޭޓްމެންޓެކެވެ، ފުލުހުން ބުނި ގޮތުގައި އެ މައްސަލާގައި ތަހުގީގަށް ބޮޑެތި ކުރިއެރުން ލިބިފައި ވެއެވެ. އެހެން ބުނުމާއެކު "އެއްވެސް މައުލޫމާތެއް އެނގޭނަމަ ހިއްސާކޮށް ދޭން" ވެސް އެދިފައި ވެއެވެ. އެއާ ގުޅުވައި ޖެންޑާއިން ދެއްކި ވާހަކަތަކުން ރާއިފުގެ ގަތުލާ ގުޅިގެން ތުހުމަތު އޮތް އަދި އޭނާގެ "ސާކަލް" ގައި ހިމެނޭ ދެ އެކުވެރިން ހައްޔަރު ކުރުން ފިޔަވައި މާ ބޮޑު ކުރިއެރުމެއް އޮތް ކަމަކަށް ނުފެނެ އެވެ.\nރާއިފްގެ މަރަށް ފަހު ފުލުސް އިދާރާ އާއި ޖެންޑާއިން ޕްރެސް ސްޓޭޓްމަންޓެއް ދެނީ\nމާލެ ތެރޭގައި އިއްޔެ އަޑުތައް ފެތުރި ވާހަކަ ބަދަލުވަމުން އައި ގޮތަށް ބަލާއިރު މައިގަނޑު ހުލާސާއަކަށް އެކައްޗެއް އެނގޭ ދެ ވާހަކައެއް އެބަ ދައުރުވެ އެވެ. އޭގެ ތެރެއިން އެއް ވާހަކައަކީ ރާއިފް ގެއްލުނު ފަހުން ހޯމަ ދުވަހުގެ ހަވީރުގެ ވަގުތެއްގައި ހުޅުމާލެ ދެވަނަ ފޭސްގައި ކުއްޖަކަށް އަނިޔާ ދީފައިވާ ކަމުގެ މައުލޫމާތު އާންމުންގެ މީހަކު އެ ދުވަހު 5:30 ގައި ފުލުހަށް ރިޕޯޓް ކުރި ކަމަށް ބުނާ ވާހަކަ އެވެ. އަދި އެ ބުނާ ސަރަހައްދަކީ އާންމުންނަށް ނުވަދެވޭނެހެން އެޗްޑީސީން ބަންދު ކޮށްފައި އޮތް ސަރަހައްދެކެވެ.\nއެއްގޮތަކަށް ގިނަ ބަޔަކު ދައްކާ އަނެއް ވާހައަކީ ރާއިފުގެ މަރާ ގުޅިގެން ތުހުމަތަށް ހައްޔަރު ކުރި ދެ އެކުވެރިންނަކީ އޭނާ ރަހީނު ކުރި ދެ މީހުންނެވެ. އެމީހުން "ބޯޓް" ރަހީނު ކުރީ "ބޯޓާ" ހަވާލު ކުރި ޑެލިވެރީއެއްގެ ތެރޭގައި ހިމެނޭ ޕެކޭޖަކަށް ވީނުވީއެއް ނޭނގިގެން އުފެދުނު އަރައިރުމެއްގެ ތެރޭގަ އެވެ. އެ އަރައިރުމުގައި ބިރުދައްކައި އަނިޔާ ކުރުމުގެ ތެރޭގައި އޭނާ މަރުވީ އެވެ. މައިގަނޑު ހުލާސާ އެއްވާހަކައެއް އެކަމަކު މި ވާހަތަ ދެތިން ގޮތަކަށް އެބައޮތެވެ.\nއަވަސް އިން ހޯދި މައުލޫމާތުން އެނގިފައިވާ ގޮތުގައި ރާއިފުގެ ހަށިގަނޑާއި އޭނާ ލާފައި އޮތް ދަބަސް ފޮށިގަނޑު ހުޅުމާލޭ މޫދުން ފެނުނީ މިހާރު އެ މައްސަލާގައި ހައްޔަރު ކޮށްފައިވާ މީހުން ދިން މައުލޫމާތަކުންނެވެ. އެހެން ކަމުން އެ މީހުން ރާއިފް މަރާލާފައި / އެމީހުންގެ އަތުން ރާއިފް މަރުވެފައި ވަނީ އެ ދުވަހު ހަވީރު އެވެ. އެކުވެރިޔާ މަރާލުމަށް ފަހު އެ މީހުން ""އެކްސްޓްރާ ހެވަން" ގެ 202 ނަމްބަރަށް ވަދެ ތަޅުލީ އެ ހިސާބުންނެވެ. ބައެއް މީހުން ބުނާ ގޮތުގައި އެ މީހުން ތިބީ ބިރުގެންފަ އެވެ. އަދި ރާއިފް ހުޅުމާލޭގެ އެ ސަރަހައްދުގެ މޫދުގައި އޮތް ކަމަށް ބުނެދިނީ ވެސް އެމީހުންނެވެ،\nރާއިފް މަރާލި ކަމަށް ބުނާ ދެ މީހުން ހައްޔަރު ކުރި އެސްޓްރާ ހެވަން\nއިއްޔެ އާއި ރޭގެ ބައެއް މީޑިއާ ރިޕޯޓްތައް ބުނާ ގޮތުން ފުލުހުން ވަނީ އެ މީހުންނާއެކު ރާއިފުގެ ހަށިގަނޑު އޮތް ސަރަހައްދަށް ގޮސް އެ މީހުން އެއްބަސް ކުރުވުމާއެކު ހާދިސާ ޑްރާމާ ކޮށްފައެވެ. އެހެން ކަމުން ރާއިފުގެ ގަތުލަކީ ޑުރަގު ޑެލީވަރީއެއް ހަމަޖެއްސުމުގައި ދޮގެއް ހަދައިގެން، ޕެކޭޖެއް މަދުވެގެން އެހެންނާ ހިޔާނާތް ވެގެން، އަދި ވީތަން ނުބުނެގެން އަނިޔާ ކުރަމުން ދަނިކޮށް އައި ހާދިސާއަކަށް ވެދާނެ އެވެ.\nބައެއް ގޭންގްތަކަށް ނިސްބަތްވާ މީހުން ބުނާ ކަމަށް ފެތުރިފައިވާ ވާހަކަތަކަށް ބަލާއިރު ހެޔޮވަރުގެ ޕެކޭޖެއް ގެއްލުވާލާފައިފިނަމަ، އެކުވެރިންނެއް ކަމަކު، ކުޑަކުއްޖެއް ކަމަކު މިހާރު މި މާލޭގައި އެކްޓިވްވާ ނެޓްވޯކްތަކާއި އެމީހުންގެ ގޮތް ފާޑަށް ބަލާއިރު "މަރާކަށް ފަހެއް ނުޖެހޭނެ" އެވެ.\nފުލުހުން މިހާރު ވަނީ ޕޯސްޓްމޯޓަމް އެގްޒަމިނޭޝަނަކަށް ދާން ނިންމާފަ އެވެ. އެގްޒަމިނޭޝަންގެ އޮޓަޕްސީ ރިޕޯޓުން ރާއިފްގެ "ކޯޒް އޮފް ޑެތު" ދެނެގެނެވެންދެން އަދި ތަހުގީގަށް ކުރިއެރުން ލިބި ސާފު ހެކި ހޯދެންދެން ތަފާތު ތުހުމަތުތައް އޮންނާނެ އެވެ. މިއީ އެކަން އޮންނަ ގޮތެވެ.\nބުނެވޭ ގޮތުގައި މީގެ ކުރީން ވެސް ޑެލިވަރީއެއްގެ މައްސަލާގައި ރާއިފްގެ ދެ އެކުވެރިން ރާއިފަށް އަނިޔާ ކޮށްފައި ވެއެވެ. ބައެއް ވާހަކަތަކުގައި އޭނާ މަރާލި ރޭ އައިޖީއެމްއެޗްގެ ކައިރިން ކާރަކަށް އަރުވައިގެން ދިޔަތަން ބަޔަކަށް ފެނިފައި ވެއެވެ. އެ ކާރުގައި ރާއިފާއެކު ތިބި ދެ މީހުންނަކީ އޭނާ މަރާލި މީހުނެވެ. ރާއިފުގެ މަރާ ގުޅިގެން ހައްޔަރު ކުރީ އެ ދެ މީހުންނެވެ. ގަތުލެއް ކުރުމަށް ފަހު އެ މީހުން ފިލަން ވަދެ ތިބީ މާލޭގެ ހެންވޭރުގައި ހިންގާ "އެކްސްޓްރާ ހެވަން" އަށެވެ. ކޮންމެ ތާކަކަށް ވަދެ ތިއްބަސް ކޮންމެ ގޮތެއް ވިޔަސް މި ގަތުލުގެ ސިއްރަކީ ކޮބައިތޯ ސުވާލު ކުރާން ޖެހެ އެވެ. ސިއްރު ހޯދަން ޖެހެ އެވެ.\nކުށްކުރުން މީހުން މެރުން މުހައްމަދު ރާއިފް އަންވަރު + ރާއިފް މަރާލުން މޯލްޑިވްސް ޕޮލިސް ސާވިސް ހުޅުމާލެ މަސްތުވާތަކެތި މާލޭ ސިޓީ މަރު މިނިސްޓްރީ އޮފް ޖެންޑާ އެންޑް ފެމިލީ ކުޑަކުދިން ރަހީނު ކުރުން\nފޭރުމާއި ރަހީނު ކުރުމާހެދި އެންމެން ބިރުން!


9/11 ah 20 aharu: Dhuniye badhaluvi goi | Mihaaru\n9/11 އަށް 20 އަހަރު: ދުނިޔެ ބަދަލުވި ގޮތް\nސެޕްޓެމްބަރު 11، 2001 ގައި އެމެރިކާގެ ޓްވިން ޓަވަރުގައި މަތިންދާ ބޯޓު ޖައްސައި ގޮއްވާލަނީ. --ފޮޓޯ:އޭއެފްޕީ\nދުނިޔޭގެ ތާރީޚުގައި ވެސް ދިން އެންމެ ނުރައްކާ ޓެރަރިސްޓް ހަމަލާ އަށް މިއަދު 20 އަހަރު ފުރުނީ އެވެ. އަލްގައިދާގެ ޓެރަރިސްޓުން އެމެރިކާގެ ކޮމާޝަލް ހަތަރު ފްލައިޓް ހައިޖެކްކޮށް ހަމަލާ ދިނީ ސެޕްޓެމްބަރު 11، 2001 ވަނަ ދުވަހުގެ ހެނދުނެވެ. އެމެރިކަން އެއާލައިންސްގެ ފްލައިޓް 11 ނިއު ޔޯކުގެ ވޯލްޑް ޓްރޭޑް ސެންޓަރުގެ ނޯތު ޓަވަރުގައި ޖައްސައި ގޮއްވާލީ އެ ދުވަހުގެ ހެނދުނު 8:46 ގަ އެވެ. އަދި ޔުނައިޓެޑް އެއާލައިންސްގެ ފްލައިޓް 175 ސައުތު ޓަވަރުގައި ޖައްސައި ގޮއްވާލީ ހެނދުނު 9.03 ގަ އެވެ. ހަމަލާ އަށް ފަހު އެ ދެ ޓަވަރު އެކުގައި ވެއްޓުނެވެ. ތިން ވަނަ މަތިންދާ ބޯޓު އެމެރިކަން އެއާލައިންސްގެ ފްލައިޓް 77 ޕެންޓަގަން އަށް ވައްޓާލީ 9.37 ގަ އެވެ. ފަހު ބޯޓު ޔުނައިޓެޑް އެއާލައިންސްގެ ފްލައިޓް 93 ޕެންސިލްވޭނިއާ އަށް ވައްޓާލީ 10.03 ގަ އެވެ.\nހޫނު މޫސުމުގެ ދުވަހެއްގެ ހެނދުނު ދޮޅުގަޑިއެއްހާ ކުޑަ ވަގުތު ކޮޅެއްގެ ތެރޭގައި ހިންގި ބިރުވެރިކަމުން ފުރިގެންވާ ނުރައްކާތެރި ހަމަލާތަކުން ދުނިޔެ ބަދަލުކޮށްލި އެވެ. އެމެރިކާ އިން އެކަނި އެއް ދުވަސްތެރޭ ގާތްގަނޑަކަށް 3،000 މީހުން މަރުވި އެވެ. އަދި އަލްގައިދާގެ 19 ޓެރަރިސްޓުން ވެސް އެ ހަމަލާގައި މަރުވި އެވެ. ނަތީޖާއަކަށް ވެގެން ދިޔައީ ދުނިޔޭގެ ތާރީޚުގައި އެންމެ ދިގު ހަނގުރާމަ ފަށަން މަޖުބޫރުވުމެވެ. ޓެރަރިޒަމާ ދެކޮޅަށް އެމެރިކާ އިން ފެށި ހަނގުރާމަ 20 އަހަރަށް ފަހު ނިންމާލި އިރު، އަށް ޓްރިލިއަން ޑޮލަރު ވަނީ ހަރަދުކޮށްފަ އެވެ. ސެޕްޓެމްބަރު 11 އަށް 20 އަހަރު ފުރުމުގެ ކުރިން އެމެރިކާ ސިފައިން ވަނީ އަފްޣާނިސްތާނުން ފައިބައިފަ އެވެ. އެ ގައުމު އަނެއްކާ ވެސް މި ވަނީ ތާލިބާނުންގެ އަތް ދަށަށް ގޮސްފަ އެވެ.\n9/11 އަށް ފަހު ދުނިޔޭގެ ސެކިއުރިޓީ\nސެޕްޓެމްބަރު 11 ގެ ހަމަލާ އަށް ފަހު ބަދަލުވެގެން ދިޔައީ ޓެރަރިޒަމާ ދެކޮޅަށް ދުނިޔެ އިން އަޅަން ފެށި ފިޔަވަޅުތައް އެކަންޏެއް ނޫނެވެ. ޓެރަރިޒަމާ ދެކޮޅަށް ދުނިޔެ އެކަތިގަނޑަށްވި އެވެ. ދުނިޔޭގެ ސަލާމަތާއި ރައްކާތެރިކަމާއި ޕްރައިވެސީއާ ގުޅޭ އެތައް ސުވާލެއް އުފައްދަން ޖެހުނެވެ. ވައިގެ ދަތުރު ފަތުރަށް އުނދަގޫ އެތައް ބަދަލުތަކެއް ގެންނަން ޖެހުނެވެ. ގައުމުތަކުގެ އިމިގްރޭޝަން ސިޔާސަތު ހަރުކަށިކޮށް ބަޔޯމެޓްރިކް ޑޭޓާގެ ބޭނުން ބޮޑުކުރި އެވެ. ބިރު އޮތް މިންވަރު ދެނެގަތުމަށް މިލިޓަރީ އާއި ގާނޫނު ތަންފީޒް ކުރާ ފަރާތްތައް އަދި އިންޓަލިޖެންސް ޚިދުމަތް ގުޅިގެން ޑޭޓާބޭހެއް އުފައްދާ މައުލޫމާތު ބަދަލު ކުރަން ފެށި އެވެ. މި ހުރިހާ ކަމެއްގެ އިސް ނެގުމުގެ ރޯލު އަދާކޮށްފައި ވަނީ އެމެރިކާއިންނެވެ.\n9/11 ގެ ކައުންޓަޓެރަރިޒަމްގެ ހަތަރު ރާޅު\nސެޕްޓެމްބަރު 11 ގެ ހަމަލާ އަށް ފަހު އެމެރިކާ އިން އެންމެ ފުރަތަމަ ވެސް ކުރިކަމަކީ އަފްޣާނިސްތާނަށް އަރައި އަލްގައިދާ އާއި ތާލިބާނުން ނެތިކޮށްލުމުގެ މަސައްކަތް ފެށުމެވެ. ސެޕްޓެމްބަރު 11 ގެ ހަމަލާގެ އޮޕަރޭޝަނަލް އިސް މޭސްތިރިޔާ ޚާލިދު ޝެއިޚް މުހައްމަދު 2003 ގައި އަތުލައިގަތެވެ. ހަމަލާގެ މާސްޓަމައިންޑް އުސާމާ ބިން ލާދިން 2011 ގައި މަރާލި އެވެ. ބިން ލާދިން ހޯދަން ސީއައިއޭ އަށް 10 އަހަރު ހޭދަވި އެވެ.\nދެ ވަނަ ކަމަކީ އެމެރިކާ އިން އިރާގަށް މާޗް 2003 ގައި އެރުމެވެ. އެކަމަކު އެއީ ހެދި ބޮޑު ގޯހެކެވެ. އިރާގުގެ އަސްކަރިއްޔާގެ ބާރު ކުޑަކޮށް ވެރިކަން ވައްޓާލުމުގެ ނަތީޖާއަކަށް ވެގެން ދިޔައީ އިރާގުގައި މަދަނީ ހަނގުރާމައެއްގެ ހުޅު ފަޅައިގެން ގޮސް އެ ގައުމުގައި އަލްގައިދާ އަލުން ދިރިގެން ދިއުމެވެ. އޭގެ ފަހުން އިރާގާއި ސީރިއާގައި އިސްލާމިކް ސްޓޭޓް (އައިއެސް) ގެ ޚިލާފަތެއް އުފެދި އެ ޖަމާއަތުގެ ބާރު ގަދަވެގެން ދިއުމެވެ.\nއެމެރިކާ ސިފައިން އިރާގުގައި ހަތިޔާރާ އެކު ހަރަކާތްތެރި ވަނީ. --ފޮޓޯ:ފެއާއޮބްޒާވާ\nފާހަގަކޮށްލެވޭ ތިން ވަނަ ކަމަކީ އެމެރިކާ އިން ހޯމް ލޭންޑް ސެކިއުރިޓީ ޑިޕާޓްމަންޓެއް އުފައްދައި ޑޮމެސްޓިކް އިންޓަލިޖެންސާއި ލޯ އެންފޯސްމެންޓް އެޖެންސީތައް އެއް ކުޑައެއްގެ ދަށަށް ގެނައުމެވެ. ނަތީޖާއެއްގެ ގޮތުން އެމެރިކާއާ ދެކޮޅަށް ރޭވި އެތައް ހަމަލާއެއް ވަނީ ހުއްޓުވައިފަ އެވެ.\nފަހު ކަމެއްގެ ގޮތުން އެމެރިކާ އިން ވަނީ ދުނިޔޭގެ އެތައް ގައުމެއްގައި ކައުންޓަޓެރަރިޒަމް ޕްރޮގްރާމްތައް ހިންގައި ޑޮމެސްޓިކް އަދި ސަރަހައްދީ ގޮތުން ކުރިމަތިވާ ބިރުތައް ހުއްޓުވުމަށް އެހީވެދީފަ އެވެ. އަދި ޓެރަރިސްޓް ނެޓްވޯކްތަކާއި ސެލްތައް ދެނެގަނެ އެ މީހުންގެ އޮޕަރޭޝަންތައް ނާކާމިޔާބުކޮށް ޓެރަރިޒަމާ ދެކޮޅު ހަނގުރާމަ ދެމެހެއްޓެނިވި ގޮތެއްގައި ހިންގުމަށް ވެސް ވަނީ އެހީތެރިވެދީފަ އެވެ.\nޓެރަރިޒަމާ ދެކޮޅަށް ކުރި 20 އަހަރުގެ ހަނގުރާމަ، ބޮޑު ފެއިލްވުމެއް\nމީގެ 20 އަހަރު ކުރިން ޓެރަރިޒަމާ ދެކޮޅު ހަނގުރާމަ އެމެރިކާގެ އޭރުގެ ރައީސް ޖޯޖް ޑަބްލިއު. ބުޝް އިއުލާން ކުރެއްވީ ސެޕްޓެމްބަރު 11، 2001 ގެ ހަމަލާއާ ގުޅިގެންނެވެ. އެކަމަކު އެ ހަނގުރާމަ ނާކާމިޔާބުވެފައިވާކަން މާބޮޑަށް ވެސް މިއަދު ހާމަވެ އެވެ. ޖިހާދީ ގްރޫޕްތައް އިތުރުވެ ދުނިޔޭގެ އެކި ގައުމުތަކުގައި ހަރަކާތްތެރިވާން ވަނީ ފަށައިފަ އެވެ.\nއެމެރިކާގެ ކުރީގެ ރައީސް އަފްޣާނިސްތާނަށް ޑިސެމްބަރު 2018 ގައި ކުރެއްވި ކުއްލި ޒިޔާރަތެއްގައި ސިފައިންނާ ބައްދަލު ކުރައްވަނީ. --ފޮޓޯ:ވައިޓް ހައުސް\nބުޝްގެ ސަރުކާރުން އަފްޣާނިސްތާނަށް އެރީ އެ ދުވަސްވަރު އެ ގައުމުގެ ވެރިކަމުގައި އޮތް ތާލިބާނުންގެ ފަރާތުން ބިން ލާދިން އަށް ހިމާޔަތް ދޭތީ އެވެ. ޓެރަރިޒަމާ ދެކޮޅު ހަނގުރާމައިގައި ތާލިބާނުންގެ ވެރިކަން ވައްޓާލި އެވެ. އަލްގައިދާގެ ގާބިލްކަން ކުޑަކުރި އެވެ. ބިން ލާދިން މަރާލި އެވެ. އެކަމަކު ޓެރަރިޒަމެއް ނުހުއްޓުވުނެވެ. އެމެރިކާގެ ސެންޓަ ފޯ ސްޓްރެޓިޖިކް އެންޑް އިންޓަނޭޝަން ސްޓަޑީޒް އިން ލަފާކޮށްފައިވާ ގޮތުގައި، އެކްޓިވް 67 ޓެރަރިސްޓް ޖަމާއަތް 2018 ގައި ދުނިޔޭގައި ހަރަކާތްތެރިވި އެވެ. މިއީ 1980 ވަނަ އަހަރުން ފެށިގެން ޓެރަރިސްޓް ޖަމާއަތްތަކުގެ އަދަދު އެންމެ އިތުރުވި އަހަރެވެ. ޓެރަރިސްޓް ހަނގުރާމަވެރިންގެ އަދަދު ކަމަށް ލަފާކޮށްފައި ވަނީ 100،000 އާއި 230،000 އާ ދެމެދުގެ އަދަދެކެވެ. މިއީ 2001 ވަނަ އަހަރުގެ އެސްޓިމޭޓާ ބަލާއިރު 270 ޕަސެންޓުގެ އިތުރުވުމެކެވެ.\nވޯލްޑް ޓްރޭޑް ސެންޓަރަށް ދިން ހަމަލާއަކީ ދުނިޔެ ދުށް އެންމެ ބިރުވެރި ހަމަލާއެއް ނޫން. އެއާ ކައިރިވެސް ނުކުރޭ. ދެވަނަ ބޮޑު ހަނގުރާމައިގާ އެމެރިކާއިން ޖަޕާނަށް ވައްޓާލި ދެ އެޓަމިކް ބޮމުގެ ހަމަލާއަށް ތި ލަގަބު ދިނުން މާ އައުލާކަން ބޮޑު.\nހަނގުރާމަކުރަނީ ބޮންއަޅާކަށްނޫންތަ؟ މިތާމިދެކެވެނީ ހަނގުރާމަނޫން ހާލަތުގެ ވާހަކަ.\nބަލަ ސަލްމާން އެމެރިކާ އެހެން ގައުމުތަކައް ނުހައްގުން ބޮން އަލާ މީހުން މަރާލުމަކީ ޓރަރިޒަމް އެއްފަދަ ކަމެއް ނޫންތޯ.ނޫނީ އެމެރިކާ ވީމާ ޓެރަރިސްޓު ހަމަލާ ނުވަނީދޯ\nޖަފާނުން ފުރަތަމަ އެމެރިކާ އަށް ހަމަލާ ދިނީ. ތި ބޮން ނޭޅި ނަމަ ކަލޭމެން ލޯބިވާ ޗައިނާއެއް ނޯންނާނެ.\nހިރޮޝިމާ އަދި ނަގަސާކީގެ އާއްމު ރައްޔިތު މީހާ ހަނގުރާމައިގަ ބައިވެރިއެއްނުވޭ. އަދި އެއްފަހަރު ވިސްނާލާ ދައްކާ ވާހަކައަށް.\nޖަޕާނުން ޕާރލް ހާބަރަށް ހަމަލާ ދިނި އިރު ބެލިތަ އާމުން އެތާ އުޅޭތޯ\nތިއީ އިންޑިޔާ އިޒްރޭލު އެއްވެގެން މި ރީޖަން އަށް އެމީހުންގެ އައިޑިއޮލޮޖީ ނުފޫޒް ފޯރުވަން ދައްކާ ބަހަނާ! ޙަރުކަށި ފިކުރޭ ކިޔާފަ މިކުރެވެނީ ކީއްކަން ނޭންގި ގައުމު ހަލާކެއްގެ ތެރެޔައް ވައްަޓާލުމަކީ އެމިހުންގެ އަމާޒް. ޢިއްލުމިނާޓީ ނަޝީދުމެން އުޅެނީ މިސްކިތައް ދާ މީހުނަށް ޕާޒޮނަލް ގްރަޑޖް ވެސް ލައިގެން މިހާރު.\nއޭތް ޢިއްޒުއްދީން! ތިމާ ނުރުހޭމީހުން މަގުމަތިން މަރާފަ ތިމާ ނުރުހޭކަމެއް ކުރާނަމަ އަފުގަނީތާނު ޕާކިސްތާނުގޮތައް ބޮންގޮއްވުމަކީ ގައުމު ހަލާކުގެ ތެރެޔައް ވެއްޓުންކަމައް ގަބޫލު ނުކޮއް އެހެންބަޔެއްގެ ބޮލައް ކަނޑާލައިގެން ތިބެންވީތޯ


ލާމު އަތޮޅުގެ ރީތިކަން ދައްކާލަން ވިޒިޓް ލާމު އިން ލަވައެއް ނެރެނީ – Faanooz\nލާމު އަތޮޅުގެ ރީތިކަން ދައްކާލަން ވިޒިޓް ލާމު އިން ލަވައެއް ނެރެނީ\nJune 12, 2019 | ފާނޫޒް.ކޮމް\nލާމު އަތޮޅު ޕްރަމޯޓް ކުރަން އަމިއްލައަށް އިސްނަގައިގެން މަސައްކަތް ކުރަމުން އަންނަ ބައެއް ކަމުގައިވާ، “ވިޒިޓް ލާމު” އިން ލާމު އަތޮޅުގެ ރީތިކަން ދައްކުވައިދޭ ގޮތަށް ލާމު ޕްރަމޯޓް ކުރަން ލަވައެއް ނެރެން ނިންމައިފިއެވެ.\n“ވިޒިޓް ލާމު” އިން ވަގުތަށް މަޢުލޫމާތު ދެމުން ބުނެފައިވަނީ ވިޒިޓް ލާމު އިން އިސްނަގައިގެން މިފަދަ މަސައްކަތެއް ކުރަން ނިންމާފައިވަނީ ލާމުގެ ރީތިކަން ރީތި ޅެން ބައިތުތަކަކުން ދައްކުވައިދިނުމަށް ކަމަށެވެ.\n“އަޅުގަނޑުމެންނަށް ޤުދުރަތީ ރީތިކަމެއް މިވަނީ ލިބިފައި. ނަމަވެސް މި ޤުދުރަތީ ރީތިކަން ގިނަ ބަޔަކަށް ނުފެނޭ. އަޅުގަނޑުމެންގެ މަޤްސަދަކީ ލާމު އަތޮޅުގެ ޤުދުރަތީ ރީތިކަން ރާއްޖެއަށާއި މުޅި ދުނިޔެއަށް ދައްކާލުން.” ވިޒިޓް ލާމުގެ މާކެޓިންގ ހެޑް މުޙައްމަދު ސަނީޙް ބުންޏެވެ.\n“ވިޒިޓް ލާމު” އިން ލާމު ޕްރަމޯޓް ކުރުމަށް ހެދުމަށް ހަމަޖެހިފައިވާ ލަވަ ހެދުމަށް އެހީތެރިކަން ފޯރުކޮށްދެން ބޭނުންވާ ފަރާތްތަކުން، ވިޒިޓް ލާމު ގެ ފައިނޭންސް ހެޑްގެ އެކައުންޓް ނަންބަރަށް ފައިސާ ޖަމާކޮށްދިނުމަށް ވިޒިޓް ލާމު އިން އެދެއެވެ. އަދި މިގޮތަށް ފައިސާ ފޮނުވާނަމަ ވިޒިޓް ލާމު ޕޭޖަށް ފައިސާގެ ރަސީދު ފޮނުވަން ވާނެއެވެ.\nބީއެމްއެލް އެކައުންޓް ނަންބަރު: 7730000210298\nވިޒިޓް ލާމު އިން އިސްނަގައިގެން މީގެ ކުރިންވެސް ލާމު އަތޮޅު ޕްރަމޯޓް ކުރުމަށް ގިނަ ކަންތައްތަކެއް ވަނީ ކޮށްފައެވެ. މިގޮތުން މިހާރުވެސް ލާމުގެ ފޮޓޯތައް ގެނެސްދޭ ވިޒިޓް ލާމުގެ ފޭސްބުކް ޕޭޖް އަދި އިންސްޓަގްރާމް ހޭންޑަލް ގިނަ ބައެއްގެ މެދުގައި މަޤްބޫލުކަންވަނީ ހޯދާފައެވެ. މީގެ އިތުރުން ވިޒިޓް ލާމު އިން ދަނީ ލާމުގެ މަޢުލޫމާތުތައް ގެނެސް ދިނުމަށް ޚާއްސަ ވެބްސައިޓެއް ފަރުމާ ކުރުމުގެ މަސައްކަތް ކުރިޔަށް ގެންދަމުންނެވެ.


Mbappe ehen club akah dhiumuge ishaaraatheh dheefi – adduLIVE\nއެމްބާޕޭ އެހެން ކުލަބަކަށް ދިއުމުގެ އިޝާރާތެއް\nMay 20, 2019, 11:17 އަހުމަދު ނަސޫހް\nފްރާންސުގެ ޕީއެސްޖީއަށް ކުޅެމުން އަންނަ ފްރާންސުގެ ޒުވާން ފޯވާޑް ކީލިއަން އެމްބާޕޭ އެހެން ކުލަބަކަށް ބަދަލުވުމުގެ އިޝާރާތެއް ދީފިއެވެ.\nއެމްބާޕޭ މިފަދަ އިޝާރާތެއް ދީފައިވަނީ ފްރެންޗު ލީގު މޮޅު ކުޅުންތެރިޔާގެ މަގާމު ދިން ހަފްލާގައި އެވޯޑު ހޯދުމަށް ފަހު ދެއްކި ވާހަކައިގައެވެ. އެމްބާޕޭ ވަނީ މިއެވޯޑާއެކު އޭނާއަށް އިތުރު ޒިންމާތަކެއް ނަގަން ޖެހޭ ކަމަށާއި އެއީ ޕީއެސްޖީ ކަމުގައި ވިޔަސް ނުވަތަ އެހެން ޓީމަކުން ކަމަށް ވިޔަސް ކުރިއަށް ދިއުމަށް ބޭނުންވާ ކަމަށް ބުނެފައެވެ.\nމޮނަކޯއިން މީގެ ދެއަހަރު ކުރިން ލީގު ކާމިޔާބުކުރި އިރު އެންމެ މުހިންމު ރޯލެއް އަދާކުރި އެމްބާޕޭ ވަނީ ވަގުތުން ޕީއެސްޖީއަށް ގެނެސްފައެވެ. ލޯނު އެއްބަސްވުމެއްގެ ދަށުން އެމްބާޕޭ ގެނެސްފައިވާއިރު އޭނާ ގަތް ސީދާ އަގާމެދު އަދިވެސް ވަނީ ސުވާލުތަކެއް އުފެދި ކަށަވަރު ނުވެފައެވެ.\nމިދިޔަ ސީޒަނުގައި ލޯނު އެއްބަސްވުން ނިމި ދާއިމީ ވެފައިވާއިރު އެމްބާޕޭ ވެސް ކަންބޮޑުވަނީ ޕީއެސްޖީއަށް ޗެމްޕިއަންސް ލީގުގައި ކުރިއަށް ނުދެވުމެވެ. މިސީޒަނުގެ ޗެމްޕިއަންސް ލީގުގައި ޕީއެސްޖީ ކެޓީ ދެވަނަ ބުރުގައި މެންޗެސްޓާ ޔުނައިޓެޑު އަތުން ބަލިވެގެންނެވެ.


އަލިފާނުގެ ހާދިސާތައް ގިނަ! ރައްކާތެރިކަމުގެ ފިޔަވަޅު އަޅާކަށް ނުވޭތަ؟ – Haftha\nMon, 25 May, 2020, 11:13 pm\nއަލިފާނުގެ ހާދިސާތައް ގިނަ! ރައްކާތެރިކަމުގެ ފިޔަވަޅު އަޅާކަށް ނުވޭތަ؟\n“މަތިވެރީގައި ހުރި އެންމެ ބޮޑު ގެސްޓްހައުސްގައި ރޯވެއްޖެ”، “މާލޭ ގެއެއްގައި ރޯވެ ލިބުނު ގެއްލުންތަކުގައި 10 މީހުންނަށް ވަގުތީ ހިޔާވަހިކަން ދީފި”، “އދ. އަތޮޅު ފަޅުރަށެއްގައި ރޯވެ އަނދަނީ”، “ގއ. ވިލިނގިލީ ޕޮލިސް ސްޓޭޝަންގައި ރޯވެ ތިން ފުލުހަކަށް ފަރުވާ ދީފި” އެވެ.\nމި ދަންނަވާލެވުނީ ނިމިދިޔަ ހަފްތާގައި ރާއްޖޭގެ މީޑިއާތަކުގެ ފަލަ ސުރުހީ އަޅާލަދިން އަލިފާނުގެ ހާދިސާތަކެވެ. ސަމާލުކަމަށް ގެންނަން މިއުޅެނީ އަލިފާނުގެ ހާދިސާތައް ހިނގުން އިތުރުވެއްޖެ ކަމެވެ. ގިނަ ބަޔަކާ ތަންތަނަށް ފޫނުބެއްދޭ ވަރުގެ ބޮޑެތި ގެއްލުންތައް ވަމުންދާ ކަމެވެ.\nކަރަންޓުގެ މައްސަލަތަކުންނާއި ފަރުވާ ކުޑަ ކުރުމުގެ ސަބަބުން ތިމާ ދިރިއުޅުން ރޯވެ އަދާ އަޅިއަށްވުމުގެ ކުރިން، ރައްކާތެރިކަމުގެ ފިޔަވަޅު އަޅަން ނުވަނީތޯއެވެ؟\nއެމްއެންޑީއެފުން މައުލޫމާތު ދޭ ގޮތުގައި މިދިޔަ ހަތަރު މަސް ދުވަސް ތެރޭގައި އަލިފާނުގެ 86 ހާދިސާއެއް ވަނީ ހިނގައިފައެވެ.\nއޭގެ ތެރެއިން 18 ހާދިސާއެއް ދިމާވެފައި ވަނީ ކަރަންޓުގެ މައްސަލަތަކާ ހެދި ކަމަށެވެ. މިއީ މިދިޔަ ހަތަރު މަހު ރިޕޯޓްކުރި އަލިފާނުގެ ހާދިސާތަކުގެ ތެރެއިން 21 ޕަސެންޓެވެ.\nއެމްއެންޑީއެފްގެ ފަޔަރ އެންޑް ރެސްކިއު ސާރިވިސްގެ ކޮމާންޑަރ، ކާނަލް އަބްދުﷲ އިބްރާހިމް ވިދާޅުވި ގޮތުގައި، އަލިފާނުގެ ހާދިސާތަކުން ރައްކާތެރިވުމަށް ކުރެވިދާނެ ވަރަށް ގިނަ ކަންކަން އެބަ ހުއްޓެވެ.\nހާއްސަކޮށް އަލިފާނުގެ ހާދިސާތައް ހިނގަން މެދުވެރިވަނީ ކަރަންޓު ބޭނުންކުރެވޭ ގޮތުގެ ސަބަބުން ކަމުން، އެފަދަ ހާދިސާތައް މަދުކުރަން ރައްކާތެރިކަމާއެކު ކަރަންޓު ބޭނުންކުރަން އިސްކަންދޭން ޖެހޭ ކަމަށް އޭނާ ފާހަގަކުރެއްވިއެވެ.\nއެގޮތުން އެމްއެންޑީއެފްގެ އިލްތިމާސަކީ ކަރަންޓު ބޭނުންކުރާއިރު ސޮކެޓު އޯވަލޯޑު ނުވާގޮތަށް ކަރަންޓު ބޭނުންކުރެއްވުމެވެ. ތްރީޕިން ގެ ބަދަލުގައި އެޑެޕްޓަރ ބޭނުންކުރުމެވެ. އިމާރާތުގެ ކަރަންޓް ވައިރިންގ މަދުވެގެން އަހަރަކު އެއްފަހަރު ޗެކް ކުރުމެވެ.\nއޭގެ އިތުރުން އިމާރާތްތަކުގެ ވަޔަރިން އަށް އަމިއްލައަށް ބަދަލު ނުގެންނަން އެމްއެންޑީއެފުން އިލްތިމާސްކުރާއިރު، ޑީސީ ކަރަންޓުން ބޭނުންކުރުމުގައި ސަމާލުވުމަށް ވެސް އެމްއެންޑީއެފުން އެދެއެވެ.\nމިދިޔަ ހަތަރު މަހަށް ބަލާއިރު ދެން އެންމެ ގިނައިން ރިޕޯޓްކޮށްފައިވަނީ ކައްކަން އުދުމަށް ފަހު އެޔަށް ސަމާލުކަން ނުދީ އެ ބަހައްޓާފައި ދިއުމުން ދިމާވާ އަލިފާނުގެ ހާދިސާތަކެވެ. އެގޮތުން އެފަދަ 16 ހާދިސާއެއް އެ މުއްދަތުގެ ތެރޭގައި ދިމާވެފައިވެއެވެ.\nއެހެންކަމުން މިފަދަ ކަންކަމަކީ ތިމާގެ އަމިއްލަ ޒިންމާއެއް ކަމަށް ބަލަންޖެހެއެވެ. ތިމާ އުޅޭ މާހައުލަކީ ތިމާއަށާއި އަނެކާއަށް ރައްކާތެރި ތަނަކަށް ހަދަންޖެހެއެވެ. އަލިފާނުގެ ކޮންމެ ހާދިސާއެއް ދިމާވާނީ ބުނެފައެއް ނޫނެވެ. ދިމާވެދާނެ ނުރައްކަލަކަށް އޭގެ ކުރިން ރައްކާތެރިކަމުގެ ފިޔަވަޅު އެޅުން މުހިންމެވެ. މިކަމާ ވިސްނާލާށެވެ.!


galehiri: ހަވަރުތިނަދޫގައި ހުރި ލާޓް ދަގަނޑު\nހަވަރުތިނަދޫގައި ހުރި ލާޓް ދަގަނޑު\nއަލްއަމީރު މުޙައްމަދު އަމީންގެ ވެރިކަމުގައި ޚާއްޞަގޮތެއްގައި އަތޮޅުތަކަށް އަމާޒުކުރައްވައި ފެއްޓެވި ރަށްވެހިކަމުގެ މަސައްކަތް ހުވަދުއަތޮޅު ތިނަދޫގައި ހިނގަމުންދިޔަ އިރު ރަށުގެމަގުތައް އަލުންހަދައި ބައެއް މަގުތައް ސީދާކުރުމުގެ ތެރޭ އެ މަގުތަކަށް އަރާ ގޭގެއަށް ބަދަލުދެއްވައި ނަންގަވައި އެ ގޭގެ އަލުން ހެދުމަށް ވެސް ރަށުގެ ރައްޔިތުން އެހީތެރިވެދީ އެ ކަމެއްކުރެވުނު ފަހުން ވެސް ރަށުގެ މަގަކަށްނާރާއި ލާޓްދަގަނޑު ސަލާމަތުން ހުއްޓެވެ. މި ދަގަނޑު ހުރީ ޑޭޒީ އަވަށުގައި ރޯޝަނީ މަގުގެ "ލާޓުގެ" ކިޔުނު ގޭގެ ގޯތިތެރޭގަ އެވެ. ބިމުގެމަތިން ފޫޓަކަށްވުރެ ކުޑަކޮށް ތަންކޮޅެއް ކުޑަކޮށް އެ ދުވަސްވަރު ލާޓްދަގަނޑު ފެނެއެވެ. އެ ގޭގެ ވެރިއަކީ ކާސިމްބެ އެވެ.\nމިއީ މިހާރު ތިނަދޫ ކުރަމަތީގޭ ޙަސަން ވަޙީދުގެ ކާފަ(ޙަސަން ވަޙީދުގެ ބައްޕަގެ ބައްޕަ) އެވެ. ކާސިމްބެ މިހާރު ނިޔައުވެއްޖެއެވެ. ކާސިމްބެއަކީ ގިނަ މަސައްކަތް ކުރައްވައި އުޅުއްވި ބޭކަލަކަށްވާތީ އެކިއެކި މަސައްކަތް ކުރައްވާ އިރު އެ ދަގަނޑުގެ އެހީތެރިކަން ހޯއްދެވި އެވެ. އޭރުވެސް ތިނަދޫގެ ގޭގެއަށް ނަންކިޔާފައި ބައެއް ގެތަކުގެ ނަންފިލާގަނޑު ބޭރަށް ފެންނާން ހުރެ އެވެ. ތިނަދޫގެ އޭރުގެ ގޭގޭގެ ނަމާއި އެ ގެތަކުގެ ވެރީންގެ ލިސްޓެއް އަޅުގަނޑުގެ އަތުގައި އެބަ އޮތެވެ.\nތިނަދޫގައި ހުރި ލާޓްދަގަނޑު މިހާރުހުރީ ތިނަދޫގެ "ލާޓް" ގޭގެ ގޯތިތެރޭގައެވެ. އެ ގޭގެ ވެރިއަކީ މިހާރު މުޙައްމަދު ނިޒާރެވެ. ތިނަދޫގައި ފެންނާން ހުރި އެންމެ ދުވަސްވީ އެއްޗަކަށް ލާޓް ދަގަނޑުވާތީ އެދަގަނޑު ރަނގަޅަށް ބެލެހެއްޓެވުމަށް މުޙައްމަދު ނިޒާރު އިސްކަމެއް ދެއްވަ އެވެ. ތިނަދޫއަށް ޒިޔާރަތްކުރައްވާ ތާރީޚީ ކަންކަމާއި އެއްޗިއްސަށް ލޯބިކުރައްވާ މެހުމާނުން ކުރިންނާއި މިހާރުވެސް އެ ދަނގަޑު ބައްލަވަ އެވެ. އެކަމަކު ތިނަދޫގައި މިހާރު ގިނަވާނީ މި ދަނގަޑު ދުވަހަކުވެސް ނުދެކޭ މީހުންނާއި ކުދިންނެވެ. އެއްޗެއް އެތާނގައި ހުރިކަމެއް ވެސް ގިނަ ކުދީންނާއި މީހުން ދަންނާނޭކަމެއް ނޭނގެ އެވެ. މިއީ ރާއްޖެ މިދެކޭ ޑިމޮކްރަސީގެ ވައްތަރެކެވެ.\nދިވެހިތާރީޚަށް އަގުހުރި ޚިދުމަތްތަކެއް ކޮށްދެއްވި ދިވެހި މުއައްރިޚެއްކަމަށްވާ އަލްއުސްތާޛު މަރުޙޫމް މުޙައްމަދު އިބްރާހީމް ލުޠުފީ ބ- އަތޮޅުގެ އަތޮޅުވެރިކަމުގެ މަޤާމްގައި ހުންނެވިއިރު އެ އަތޮޅުގެ ހެލްތުސެންޓަރުގައި މަސައްކަތްކުރަން ހެލްތު މިނިސްޓްރީން ފޮނުއްވިމީހަކަށް ލުޠުފީގެ އަރިހުގައި އެއްގޭގައި އަހަރެއްހާ ދުވަހު އަޅުގަނޑު އުޅުނީމެވެ. ލުޠުފީއަކީ އަޅުގަނޑާ ތިމާގެ ބޭފުޅަކަށް ވެސް ވުމާއެކު ހެޔޮފުޅުކޮށް ހިތްތަވައި އަޅުގަނޑުގެ ކަންކަން ބަލަހައްޓަވާ ދެއްވި އެވެ. އެ ދުވަސްކޮޅު އަޅުގަނޑާ ގިނައިން ވާހަކަފުޅު ދައްކަވައި މަޢުލޫމާތު ޙިއްޞާކުރައްވަނީ ރާއްޖޭގެ ޚާއްޞަކޮށް ހުވަދުއަތޮޅުގެ ތާރީޚީ ކަންކަމާ ތަކެއްޗާ އެވެ.\nމުޙައްމަދު އިބްރާހީމް ލުޠުފީ ރާއްޖެއާއި ރާއްޖެއިން ބޭރުގެ ގިނަތަންތާނގެ މަޢުލޫމާތު ވަރަށްބޮޑަށް ލިބިވަޑައިގެން ހުންނެވިކަން އަޅުގަނޑަށް ފާހަގަކުރެވޭ މައުލޫމާތު މުއްސަނދި ބޭފުޅެކެވެ. ޢަރަބި، އިނގިރޭސި މޮޅަށް ދެނެވަޑައިގެން އެ ބަސްތަކުން ވާހަކަފުޅުދައްކަވައި އުޅުއްވަ އެވެ. އެހެން ބައެއް ބަސްބަސް ދެނެވަޑައިގަންނަވާ ކަމަށް ވެސް ވެދާނެ އެވެ. އެ ދުވަސްކޮޅު އަޅުގަނޑާއި ވާހަކަފުޅު ދެއްކެވުމުގައި ހަވަރުތިނަދޫ ލާޓް ދަގަނޑުގެ ވާހަކަފުޅު ކޮންމެވެސް ވަރަކަށް ދެއްކެވި ހަނދާންވެ އެވެ. ނަމަވެސް އެ ދަގަނޑާ ބެހޭ ވަރަށްމުހިއްމު މަޢުލޫމާތުތަކެއް އޭގެފަހުން ލުޠުފީއަށް ލިބިވަޑައިގެންނެވި އެވެ. އެ ކަން އަޅުގަނޑަށް އެނގުނީ އަހަރުތަކެއްގެ ފަހުންނެވެ. އެއީ އެ ދަގަނޑާ ބޭހޭގޮތުން 14 ފެބްރުއަރީ 1997 ގައި ލުޠުފީގެ އަތްޕުޅުން ލިޔުއްވައި ތިނަދޫ ނޮޑެލް ޢަދުނާނު އިސްމާޢީލަށް ފޮނުއްވި ސިޓީއެއްގެ ކޮޕީއެއް ޢަދުނާނު އަޅުގަނޑުމެން ގެއަށް ގެނެސް ދެއްވުމުންނެވެ.\nތިނަދޫގައި ހުރި ލާޓްދަގަނޑާ ބެހޭގޮތުން، ދިވެހި މުއައްރިޚު އުސްތާޛުލް މަރުޙޫމް މުޙައްމަދު އިބްރާހީމް ލުޠުފީގެ އަތްޕުޅުން ލިޔުއްވި ސިޓީގެ ޢިބާރާތް:\n"ތިނަދޫގައިހުރި "ލާޓްދަގަނޑު" އާ ބެހޭގޮތުން ތަފާތު ވާހަކަތައް އިވިފައިވެއެވެ. ނަމަވެސް އޭގެ ޙަގީގަތަކީ ކޮބައިކަން އޮތީ ނޭގިފައެވެ. ސާރވޭ ކުރި ޓީމުގެފަރާތުން ޕޮޒިޝަން ހިފަހައްޓަން ރާއްޖޭގައި ދަގަނޑުތަކެއް ޖެއްސެވެ. ސާރވޭ ނިމިގެން އެފަދަ ދަގަނޑު ނެގިމެއެވެ. ނަމަވެސް ޚާއްޞަ ފާހަގައެއްކުރުމަށް ޒަމާންތަކަކަށް ބަހައްޓަން ބޭނުންވި ދަގަނޑު ނުވަތަ ފާހަގަ ނުނަގައެވެ. ދިވެހިރާއްޖެ ސާރވޭކުރީ 1834ން 1836 މ. ވަނަ އަހަރުއެވެ. ސާރވޭ ޓީމުގެ ވެރިއަކަށް ހުރީ ކޮމާންޑަރ މޮރެސްބީއެވެ. (ރޮބަރޓް މޮރެސްބީ) އޭނާގެ ވަރަށްގިނަ ލިޔުން މީގެކުރިން އަޅުގަޑު ދެކެ ކިޔާފައިވެއެވެ. އަދި އެޓީމުގައި ހިމެނުނު ބައެއް އޮފިސަރުންގެ ލިޔުންތައްވެސް ފެނިފައިވެއެވެ. ނަމަވެސް ތިނަދޫގެ ދަގަޑުގެ ވާހަކައެއް ފެނިފައެއްނުވެއެވެ. ވަރަށްފަހުން، އެޓީމުން އެބައިމީހުންގެ މަސައްކަތާ ބެހޭގޮތުން އެބައިމީހުންގެ ފޮނުވިރިޕޯޓް އޭގެ 163 އަހަރުފަހުން އަޅުގަޑުކުރި މަސައްކަތުން އަޅުގަޑަށް ލިބިއްޖެއެވެ. އެރިޕޯޓްތަކުން ވަރަށްގިނަ މަޢުލޫމާތު ލިބެއެވެ. އަދި ލާޓް ދަގަޑާ ބެހޭގޮތުންވެސް އަލިއެޅިގެންދެއެވެ.\nސާރވޭ ޓީމު ބޮމްބޭއިން ފުރައިގެންއައިސް އިހަވަންދިއްޕޮޅު ގައި ބަނދަރުކުރީ 15.10.1834 ގައެވެ. އެޓީމުގައިހިމެނޭ އެކިއޮފިސަރުންނަށްވަނީ އެކިކަންކަން ޙަވާލުކުރެވިފައެވެ. އޭގެތެރެއިން ލެފްޓެނެންޓްJohn Stone އާ ޙަވާލުކުރެވިފައި އޮތީ ރަށްރަށް އުފެދިފައިވާ ގޮތާއި އެރަށްރަށް އުފެދިފައި އޮތް އާނުގަޑާއި އަދި ރަށްރަށުގެ ފެނާބެހޭ މަޢުލޫމާތު ހޯދުމަށެވެ. ކުރިން އެމަސައްކަތް ކުރަނީ ރަށްރަށުގައި ކޮނެފައި ހުރި ވަޅުތައް އިތުރަށް ފުންކޮށްގެންނެވެ. ނަމަވެސް އެގޮތުން ހަމަބިމުން 11 ފޫޓުގެ އަޑިއަށް ކޮނެވެނީ ވަރަށް އުދަގުލުންނެވެ. ފެންއަރާތީ އޭގެ އަޑިއަށް ނުކޮނެވިގެން "ތޮރުފާމެޝިން"އަކަށް އޯޑަރކޮށްގެން އެމެޝިން އެބައިމީހުންނަށް ލިބުނީ ތިނަދޫ ބަނދަރުގައި އެޓީމު އޮއްވައެވެ. ސާރވޭޓީމު ހުވަދުއަތޮޅު ކޮލަމާފުއްޓަށް ދިޔައީ 28.10.1836 ގައި އުތުރުގެ އަތޮޅުތައް ނިންމާފައެވެ. ހުވަދުއަތޮޅު އުތުރުކޮޅުގެ މަސައްކަތް ނިންމައިގެންގޮސް ތިނަދޫގައި ބަނދަރުކުރީ 14.11.1836 ގައެވެ.\nއޭރު ތިނަދޫގައި ހައު ހެދިފައިއޮތް ބޮޑު ދެކުޅި އޮތެވެ. އުތުރުކޮޅާއި ހުޅަނގުފަރާތް އޮތީ ވަރަށްބޮޑަށް ގިރާފައެވެ. އަތޮޅުގެ ވެރިރަށްކަމުގައިވިއަސް "ވަރަށް ހަޑިމުޑުދާރު"ކަން ބޮޑެވެ. ބަލިތައް ގިނައެވެ. ރަށުގައި ތިބީ 500 އެއްހައި ފުރާނައެވެ. ރަށުގެފެން އަދި ރަށް އުފެދިފައި އޮތް އާނުގަޑާބެހޭ މަޢުލޫމާތުހޯދަން ތޮރުފާމެޝިން ބާލައިގެން އެބައިމީހުންނަށް ފެނުނު ތަނެއްގައި ބަހައްޓައިގެން John Stone ގެ ބެލުމުގެދަށުން ތޮރުފަމުންގޮސް 26 ފޫޓަށް ތޮރުފުނު ތަނާ ކަށީގެތިލައަށް ލިބުނު ގެއްލުމަކުން ނުތޮރުފި ހުއްޓިއްޖެއެވެ. ދެން އެކަށިނަގަން އުޅެއުޅެ ނުނެގިގެން ދޫކޮށްލާފައި ދިޔައީއެވެ. ވީމާ، ތިނަދޫގައި ހުރީ ލާޓް ޖެހި ދަގަޑެއްނޫނެވެ. ތޮރުފާމެޝިންގެ ތިލަ ހަރުކޮށްފައި ހުރި ދަގަޑެވެ. މިޙަގީގަތް އަޅުގަޑަށް އެގުމުން ޢަދުނާނަށް އޮޅުންފިލުވައި ދިނުމަށް ލިޔުނީ ތުއްތުކަތީބުވެސް ރަށުގައި ނެތުމުންނެވެ. ވީމާ، ގިނަ ބަޔަކަށް މިޙަގީގަތް އޮޅުންފިލުވައި ދެއްވާށެވެ. ތިނަދޫ ތޮރުފުމުގެ މަސައްކަތްކުރީ 05.11.1836ން 16.11.1836 އަށެވެ. މެޝިނުގެ ތިލަ ހަލާކުވީ 16.11.1836 ވަނަ ދުވަހުގައެވެ."\nގިނަ މީހުންނަށް އަންގައިދިނުމަށް އެދިވަޑައިގެން ތާރީޚު ޢިލްމުވެރިޔާ އަލްއުސްތާޛު އަލްމަރުޙޫމް މުޙައްމަދު އިބްރާހީމް ލުޠުފީ ލިޔުއްވާފައިވާ މި ސިޓީއަކީ ދިވެހިތާރީޚާއި މަޢުލޫމާތަށްޓަކައި ނުހަނު ބޭނުންތެރި ސިޓީއެކެވެ.\nސުލްޠާން މުޙައްމަދު މުޢީނުއްދީނު(އެއްވަނަ)ގެ ރަސްކަމުގައި ހިޖުރައިން 1250 ވަނަ އަހަރުގެ ޖުމާދިލްއާޚިރު މަހު ލިޔެފައިވާ ފަތެއް މިރަދުންނަށް ލިބިވަޑައިގަތެވެ. ތާޖުއްދީނުގެ ތާރީޚްގައިވާ ގޮތުން އެއީ ބުމްބާއީގެ ވެރިމީހާ ފޮނުއްވި ފަތެކެވެ. ދިވެހި ތާރީޚުން އެނގޭގޮތުގައި މި ފަތް ހިފައިގެން އައި މީހަކީ ދިވެހިންގެ މެދުގައި "ލާޓް" ގެ ނަމުން މަޝްހޫރުވި މީހާ އެވެ. އެއީ ކެޕްޓަން މޮރަސްބީ އެވެ. އޭނާ އައިކަމަށް ތާރީޚުން އެނގެނީ މީލާދީން 1834 ވަނަ އަހަރު ނުވަތަ ހިޖުރައިން 1250 ވަނަ އަހަރު އެވެ. ނަމަވެސް އޭނާގެ މަސައްކަތް ހިނގިކަމަށް ބެލެވިފައި ވަނީ ސުލްޠާން މުޙައްމަދު މުޢީނުއްދީނު(އެއްވަނަ) އަވަހާރަވުމަށްފަހު، އޭގެފަހުން ރަސްކަމަށް އިސްވެވަޑައިގަތް އޭނާގެ ދަރިކަލުން ސުލްޠާން މުޙައްމަދު ޢިމާދުއްދީނު(ހަތަރުވަނަ) ގެ ރަސްކަމުގެ ދުވަސްވަރުގައެވެ.\n15 އޯގަސްޓް 2013\nހޮޅިންގެ އަތްދަށަށް ރާއްޖެދިޔަ ގޮތް އެނގޭ ފަތްކޮޅެއް


ލޯ ފޮހެލާދޭށެ މަގޭ 24 – Esfiya\nމާޖިދަށް ބަލަން ހުރެފައި އިށީންނަން އުޅުނު މައުނާގެ ލޮލުގައި ވެސް ނައިޝަމް އަޅައިގަތެވެ. އަނގަ ތަންމިނަށް ހުޅުވައިގެން ދެލޯ ބޮޑުކޮށްގެން ނައިޝަމްއަށް ބަލަން ހުރެވުނީ ގަބޫލު ނުކުރެވިފައިއެވެ. ދެމީހުންގެ ހަތަރު ކަޅި ހަމަވެގެން ދިޔަ ވަގުތު މައުނާއަށް އެތަނުން ނުކުމެގެން ގޮސް ނައިޝަމްގެ ކައިރިއަށް ދިޔުމަށް ހިނގައިގަތެވެ.\nނަމަަވެސް އޭގެ ކުރިން ޔޫހާ މައުނާއަށް ގޮވައިލާ އެތަނުގައި އިށީންދުމަށް ބުނެލިއެވެ. މައުނާވެސް ކުޑަކުއްޖެކޭ އެއްފަދައިން ޔޫހާގެ ބަސް އަހައި އެތަނުން ގޮޑިއެއްގައި އިށީންދެލިއެވެ. އެތައް ސުވާލަކުން ފުރިފައިވާ މައުނާގެ ސިކުނޑި އަދިވެސް އަމުރު ކުރަމުން ދިޔައީ ނައިޝަމްއަށް ބެލުމަށެވެ. ނަމަވެސް ނައިޝަމްއަށް ބަލަހައްޓައިގެން ހުރެގެން އޭނާގެ ސުވާލުތަކަށް ޖަވާބެއް ލިބޭނެ ހެއްޔެވެ؟\nޔޫހާއަށް ކަޅި ޖަހައިވެސް ނުލައި ބެލެމުން ދިޔައީ އޭނާގެ ކުރިމަތީގައި ފުލުސް ޔުނީފޯމްގައި އިން އައިލީޝްއަށެވެ. އެކަމުގެ ސަބަބުން އުނދަގޫވެފައި އިން އިރު އައިލީޝްއަށް ވެސް ދިޔައީ އޭނާގެ ފުރަގަހުގައި ޔޫހާ އިނުމުން އުނދަގޫ ވަމުންނެވެ. އެކި މީހުން އެކި ހިޔާލުގައި ތިއްބާ އެތަނަށް ގާޒީ ވަޑައިގަތުމުން އެންމެންވެސް ކޮޅަށް ތެދުވެލިއެވެ. ނައިޝަމްވެސް އޭނާގެ ހާސްކަމާއިއެކު ނުތަނަވަސްކަން ބޮލުން ފިލުވައިލުމަށްފަހު ވަރަށް ފުރިހަމައަށް ޝަރީއަތަށް ތައްޔާރުވެލިއެވެ.\nފުރަތަމަވެސް ގާޒީ އެންގީ ނައިޝަމްއަށް އޭނަގެ އިއްވުން އިއްވާލުމަށެވެ. ކަންތައް ދިޔަ ގޮތް ސާފުކުރުމަށެވެ.\nނައިޝަމް އޭނާގެ ގޮޑިން ތެދުވެ އަތަށް ފައިލު ހެޔޮވަރުކޮށްލާ ވަރަށް ރަނގަޅަށް އެޔަށް ބަލައިލިއެވެ. އަދި އަނެއްކާވެސް ގާޒީގެ މޫނަށް އަދި މާޖިދުގެ މޫނަށް ބަލައިލިއެވެ.\n”އާކިފް ރަޝީދުއަކީ މާލޭގެ ބޯއްޓެއްގައި ދަތުުކުރަމުންދިޔަ މީހެއް. އިބްރާހިމް މާޖިދުއަކީ އާކިފް ރަޝީދުގެ އަނބިމީހާ ޒާހިދާ އަންވަރުގެ ކުރީގެ ފިރިމީހާ. ޒާހިދާ އަންވަރު އާކިފް ރަޝީދުއާ ކައިވެނި ކުރި އިރުވެސް އެދެމީހުންގެ ގުޅުމަކަށް ބަދަލެއް ނާދޭ. ވަރިވެފައިވީ ވެސް ބޮޑު ރޭވުމަކުން. އެއީ އާކިފް ރަޝީދުގެ އެ ބޮޑު ގެޔާއި މުދަލާއި ފައިސާ އަތުލުން. އާކިފް ރަޝީދު އާއި ޒާހިދާ އަންވަރުގެ ކައިވެންޏަށް އެތައް އަހަރެއް ވީ ނަމަވެސް ޒާހިދާ އަންވަރަށް އެކަން ކާމިޔާބު ނުވީ އާކިފް ރަޝީދު މާލޭގައި ނޫޅޭތީ. ނަމަވެސް ދެހާސް ނުވަ ވަނަ އަހަރުގެ ކުރީ ކޮޅު އާކިފް ރަޝީދު މަރައިލުމަށް އެތައް މަސައްކަތަކާއި މަޝްވަރާއެއް އިބްރާހިމް މާޖިދުއާއި ޒާހިދާ އަންވަރު ފެއްޓެވި. ހަމަ އެއަހަރު އާކިފް ރަޝީދު މާލޭގައި ނެތް ދުވަސްވަރެއްގައި ޒާހިދާ އަންވަރު ފާތުމަތު އައިލީޝް އާކިފްވެސް މައިރަލަން މަސައްކަތް ކުރި. އެއީ އާކިފް ރަޝީދުގެ ހުރިހާ މުދަލެއް ލިބޭނީ އެގޮތުން ކަމަށް ވާތީ. ނަމަވެސް އެކަންވެސް ކާމިޔާބު ނުވުމުން އާކިފް ރަޝީދު މަރައިލަން ނިންމީ އެއަހަރު ހަމަސްފަހުން އާކިފް ރަޝީދު މާލެ އަންނާނެކަން އިނގޭތީ. އެހެންނަމަވެސް ހަމަސްފަހުން އާކިފް ރަޝީދަށް މާލެ ނާދެވި އޭގެ އެއްއަހަރާއި އެއް މަސްފަހުން އާދެވުމުން އެކަން އަނެއްކާވެސް އެމީހުންނަށް ކާމިޔާބު ވީ. އެއްއަހަރާއި އެއް މަސްފަހުން އާކިފް ރަޝީދުގެ ހޮސްޕިޓަލުގެ ރިޕޯޓްތަކުން އެނގެން އެބަހުރި އާކިފްގެ ސިކުނޑި މަރުވެފައިވަނީ ތޭރަ ފެބްރުއަރީ ދެހާސް ދިހައެއްގެ ނުވަގަޑި ތިރީހުގައިކަން. އެއީ އާކިފް ރަޝީދުގެ ބޮލުގައި ބޮޑު ދަގަނޑު ބުރިއަކުން ޖަހާފައިވާތީ. އާކިފްގެ ހިތް އެއްކޮށް މަސައްކަތް ކުރުން ހުއްޓިފައިވަނީ އޭގެ އެނެއް ދުވަހު ސާދަ ފެބްރުއަރީ ދެހާސް ދިހައެއްގެ ފަތިހު ފަސްގަޑި ސޯޅާގައި. އެއީ އޮޕްރޭޝަން ކުރުމުގެ ތެރޭގައި.” ނައިޝަމް އޭނާގެ ވާހަކަ ނިންމާލުމަށްފަހު އެހުރިތާގައި މަޑުކޮށްލީ ވަކީލަކަށް ހުރި މީހާ އައިސް އޭނާގެ ވާހަކަތައް ފެށުމުންނެވެ.\n”އަޅުގަނޑުގެ ހިތުގައި ވަރަށް ސުވާލު އުފެދޭ އިބްރާހިމް މާޖިދު ތިކަމުގައި ބައިވެރިވެފައި ވާތީ. އިބްރާހިމް މާޖިދު ކީއްވެބާ އެކަމުގައި ހަވާލުވީ. ޒާހިދާ އަންވަރުވެސް އާކިފް ރަޝީދުގެ ދަރި މަރައިލަން މަސައްކަތް ކުރިއިރު އޭނާ ކީއްވެގެންބާ އާކިފް ރަޝީދުވެސް މަރައިލަން މަސައްކަތް ނުކުރީ. ތީ އެއްވެސް ތާކުން ނުޖެހޭ ވާހަކައެއް. ކޮންމެ މީހެއްގެ ހިތުގައިވެސް ހަމަ އަހަރެންގެ ހިތުގައި މިއުފެދުނި ސުވާލުތައް އުފެދޭނެ.” ވަކީލުގެ ވާހަކަ ނިމުމާއިއެކު ގާޒީވެސް އެކަމަށް ބޯ ޖަހައިލިތަން ފެނުމާއިއެކު ނައިޝަމް އަނެއްކާވެސް ވާހަކަ ދައްކަން އަނގަ ހުޅުވާލިއެވެ. ނަމަވެސް މާކުރިން ވަކީލު ވާހަކަ ދައްކަން ފެށިއެވެ. ”އަޅުގަނޑު މިދަންނަވަނީ އިބްރާހިމް މާޖިދެއް ނޫނޭ އެކަން ކުރީ. އަދި ޒާހިދާ އަންވަރެއްވެސް ނޫނޭ. އެކަމު އަދިވެސް އެއްސުވާލު އެބަ އުފެދޭ. މިހާރު މިމަރަށް އެތައް އަހަރެއް ވެގެންދާއިރުވެސް ޒާހިދާ އަންވަރު ނޫޅޭތޯއޭ އާކިފް ރަޝީދުގެ މުދާ އަތުލާކަށް؟ ފައިސާ އަތުލާކަށް؟ އަދި ފާތުމަތު އައިލީޝް އާކިފްއަށް ކުރި އަނިޔާއާ މަރައިލަން އުޅުނު ކަމުގެ ހެކި ކޮބައިތޯ؟ އަދި އިބްރާހިމް މާޖިދު އާކިފް ރަޝީދު މަރައިލިކަމުގެ ހެކި ކޮބައިތޯ؟” ވަކީލުގެ ވިސްނުމާއި ވާހަކަ ދެއްކުންތެރިކަން ނުހަނު މޮޅެވެ. ބަސްކޮށާރު އެހައިވެސް ރަނގަޅެވެ. ތަނުގައި ތިބި އެންމެން އޭނާގެ ވާހަކަތަކަށާއި ސުވާލުތަކަށް ބޯ ޖަހަމުން ދާއިރު އެތަނުގައި އޭނާ ދެއްކި ވާހަކަތައް ގަބޫލުނުކޮށް ސާބިތުކަމާއިއެކީ ތިބީ އައިލީޝްއާއި އޭނާގެ ޓީމް އަދި ޕްރޮސެކިއުޓަރުންގެ ޓީމެވެ.\n”އިބްރާހިމް މާޖިދު އެކަމުގައި ބައިވެރިވެފައިވަނީ ޒާހިދާ އަންވަރުގެ އެދުމުގެ މަތިން. އެއީ އެދެމީހުންވެސް ބޭނުންވަނީ އާކިފްގެ މުދަލާއި ފައިސާ އާއިއެކު އުފާވެރި ދިރިއުޅުމެއް ކަމަށް ވާތީ. އާކިފް ރަޝީދުގެ ދިރިއުޅުމަށް ޒާހިދާ އަންވަރު ވަދީވެސް މި ބޭނުމުގައި. މީގެއިތުރުން މީގެ ހަފްތާއެއް ކުރިން އިބްރާހިމް މާޖިދު އެއާޕޯޓުން އަތުލައި ގަނެވުނީ އެގޭގެ، ޕެރެޑައިސް ގޭގެ ރެޖިސްޓްރީއާއި އެގޭގެ ތިޖޫރީން ނަގާފައިވާ ނަވާރަ މިލިއަން ރުފިޔާއާއެކު. އެހެންވީމަ ޒާހިދާ އަންވަރު އަދި އިބްރާހިމް މާޖިދު މިދިޔަ އަހަރުތަކުގައިވެސް އުޅުނީ މިކަމުގައި. ނަމަވެސް ކާމިޔާބު ނުވީ. މިކަން ކާމިޔާބުވީ ފާތުމަތު އައިލީޝް އާކިފް ގޭގައި ނޫޅޫއްވި ރެޔަކު ގޭގެ ތަޅު ހަލާކުކޮށްލައިގެން. މިކަމުންވެސް އެނގެނީ ވަރަށް ބޮޑަށް ރާވައިގެން ކޮށްފައިވާ ކަމެކޭ. އަދި ތިދެންނެނީ ހެކި ކޮބާހޭ ދެއްތޯ؟ ދޭހާސް ނުވަވަނަ އަހަރު ޒާހިދާ އަންވަރު އައިލީޝް މަރައިލަން އުޅުނުކަމުގެ ހެއްކަކަށް އެއިންނެވި މަރިޔަމް ޔޫހާ ފުދޭނެ. އަދި އަޅުގަނޑު މުހައްމަދު ނައިޝަމް އިޝާމްވެސް ފުދޭނެ.” ނައިޝަމް އޭނާގެ އިނގިލި ޔޫހާއަށް ދިއްކޮށްލުމާއިއެކު ޔޫހާގެ މެޔަށް ހީވީ ފެންއެއްޗެއް އޮއްސާލިހެންނެވެ. އެވަރުގެ ކަމަކަށް ސަމާލުނުވެ އިނުމުން އޭނާގެ ހިތުގެ ވިންދު ދިޔައީ ސިކުންތަކަށް ފަހު ސިކުންތެއް ބާރުވަމުންނެވެ. އެންމެންގެ ނަޒަރު އޭނާއަށް އަމާޒުވެފައި ވުމުން ޔޫހާއަށް އިސްދަށަށް ޖަހައިލަން މަޖުބޫރުވިއެވެ. ގާޒީވެސް ޔޫހާއާ ދިމާ ބަލަން އިނެފައި ވަކީލާ ދިމާލަަށް ބަލައިލީ އޭނާގެ ވާހަކަ ފަށާށޭ ބުނާ ފަދައިންނެވެ.\nވަކީލަށް ދެން ބުނާނެ އެއްޗެއް ނުވިސްނުނީ ކަންނޭނގެއެވެ. އެތައް އިރެއްވި ފަހުންވެސް ވަކީލު ވާހަކަދައްކާކަށް ނުފެށިއެވެ. އެހެންކަމުން ގާޒީ އަނެއްކާވެސް ނައިޝަމްއަށް ވާހަކަދައްކަން ފުރުސަތު ދިނެވެ. އަދި ސުވާލުވެސް ކޮށްލިއެވެ. ”ޕްރޮސެކިއުޓާރ ނައިޝަމްއަށް އެމަންޒަރު ފެނުނީ ކިހިނެއްތޯ؟ އަދި މަރިޔަމް ޔޫހާއަށްވެސް؟”\n”އާދެ. އަޅުގަނޑުމީ ދެހާސް ނުވަ ވަނަ އަހަރުން ފެށިގެން ޕެރެޑައިސް ގޭގައި އުޅެމުން އަންނަ މީހެއް. އަދި މަރިޔަމް ޔޫހާއަކީ އިބްރާހިމް މާޖިދާއި ޒާހިދާ އަންވަރުގެ ދޮށީ ދަރި. އެއިންނެވި މަރިޔަމް ޔޫހާގެ ގާތުގައި އިން މާއުނާ މާޖިދަކީވެސް ހަމަ މިދެމީހުންގެ ދަރިއެއް. މީގެ ހަފްތާއެއްވަރު ކުރިން މިކަން އެމީހުންނަށް އެނގިގެން ދިޔައީ. އޭރުވާނީ އިބްރާހިމް މާޖިދު ހައްޔަރުކޮށްފައި. މަރިޔަމް ޔޫހާ އުޅެމުން ދިޔައީ އެގޭގައި ޒާހިދާ އަންވަރު އާކިފްއާ ކައިވެނި ކުރީންސުރެ. މައުނާ ބެހެއްޓީ މާޖިދުގެ ގާތުގައި. ޒާހިދާ އަންވަރުގެ ދެވަަނަ ދަރިއެއް ހުންނަ ކަމެއް އެއްވެސް ވަރަކަށް އާކިފް ރަޝިދަކަށް ނޭނގެ. އެހެންކަމުން މަރިޔަމް ޔޫހާއަށް ޒާހިދާ އަންވަރު އައިލީޝްއަށް ކުރި އަނިޔާއާ ކީ ހުރިހާ އެއްޗެއް އަޑު އިވިފާއި ހުރީ. އަދި މަރިޔަމް ޔޫހާ އައީ ޒާހިދާ އަންވަރާ ދެކޮޅަށް ތެދުވަމުން.” ނައިޝަމް އޭނާގެ ވާހަކަ ނިންމާލާ ގާޒީއާ ދިމާލަށް ބަލައިލިއެވެ. އޭރު ދިޔައީ ނައިޝަމްގެ ކޮޅަށް ހެކި ގިނަވެ އެކޮޅު މޮޅުވަމުންނެެވެ. މިކަމާ މާޖިދު ރުޅިގަނޑު ހައްތަހާ ގަދަވަމުން ދިޔައިރު އިރުއިރުކޮޅު ދިޔައީ ވަކީލުގެ ގައިގައި ކޮއްޓާލަމުންނެވެ. އަނގަ ބަންދުވާވަރުގެ ބަހެއް ބުނެލާށޭ ބުނާފަދައިން މާޖިދު ދިޔައީ ވަކީލަށް ބަލަމުންނެވެ.\nމައުނާ އިނީ ބޮޑު ޝޮކެއްގައިއެވެ. އިވެމުން ދިޔައީ އޭނާ ދުވަހަކު އިވެން ބޭނުންނުވާ ބަސްތަކެވެ.\nއަނެއްކާވެސް ގާޒީ އެވަކީލަށް ވާހަކަ ދެއްކުމަށް އެންގިއެވެ. އިރުކޮޅަކު ވާހަކަ ނުދައްކާ ހުރުމަށްފަހު އޭނާ އޭނާގެ ވާހަކަ ފެށީ ރަކި ހިނިތުންވުމެއް ތުންފަތަށް ވެރިކުރުވައިގެން ހުރެއެވެ. ”އިއްޒަތްތެރި ގާޒީ. ޕްރޮސެކިއުޓާރ ނައިޝަމް ދެންމެ އެ ވިދާޅުވީނޫންތޯ އާކިފް ރަޝީދު މަރުވީ އޮޕްރޭޝަން ކުރުމުގެ ތެރޭގައިއޭ. އެހެންވީމައި މިކަން ނުބެލޭނެ ތޯ އެއީ ޑޮކްޓަރުގެ އިހުމާލު ކަމަަކަށް؟ އަދި މިކަން ކުރީ އިބްރާހިމް މާޖިދު ކަމެއް އިނގެން ހުރީ ކިހިނެއް ތޯ؟” ގާޒީ އެއްބަސްވެލުމުގެ ގޮތުން ދެވަނަ ފަހަރަށްވެސް ބޯ ޖަހައިލިއެވެ.\nނައިޝަމްއަށް އެ ޖުމުލަތަކުން އިތުރު ހިތްވަރެއް ލިބުނު ފަދައެވެ. އެބުނި ބަސްތައް ނައިޝަމްގެ ހިތަށް އެތައް ފަހަރަކު އަރައިފައިބަމުން ދިޔައެވެ. އެ ހުރިހާ އެއްޗެއް އަޑުއަހަން އިން އައިލީޝްގެ މޫނަށް ދިޔައީ އެތައް ކުލަތަކެއް އަރައިފައިބަމުންނެވެ. އެހިތުގައި ދިޔައީ އެތައް ފަހަރަކު މީހަކު ވަޅި އަޅައި ކޮށައިލަމުންނެވެ. ”ގާޒީވެސް އެވަކީލު ދައްކައި މޮޔަވާހަކަ އަޑު އަހަނީ ހެއްޔެވެ؟ އެންމެ ފަހަރަކު ވެސް އަހަރެންގެ ބައްޕައަށް އިންސާފެއް ލިބެން ހަމަ ނެތީ ހެއްޔެވެ؟ ކޮންފަދަ ބޮޑު އިމްތިހާނެއް ހެއްޔެވެ؟\nމިލާފައިވާ މޫނުމައްޗާއިއެކު ޔުނާން އޭނާގެ ދެއަތް ޖިންސް ސޯޓުގެ ޖީބަށް ޖަހައިލައިގެން މަގުގެ ދުވާރުމަތިން ހިނގާފައި ދިޔައިރު އެންމެފަހަރަކުވެސް އިސްއުފުލައި ބަލައި ނުލައިއެވެ. ނަމަވެސް ބޮޑު ފަލަ މަގެއް ހުރަސް ކުރަން ޖެހުމުން އޭނާ ޓްރެފިކް ލައިޓަށް ބަލައިލަން އިސްއުފުލާލިއެވެ. އެވަގުތު އޭނާގެ ލޮލުގައި އަޅައިގަތީ ކޮލެޖަށް ދާން ރެޑިވެފައި ހުރި ކަޅު އަބާޔާއަކާއިއެކު ފަތުދިޔަ ކުލައިގެ ޝޯލްއެއް އަޅާފައި ހުރި އަރީންއެވެ. އެމޫނުމަތީގައި އެއްވެސް އުޖާލާކަމެއް ނެތެވެ. އަރީންއަށް ޔުނާން ފެނުމާއިއެކު އޭނާގެ މޫނު އެނެއް ފަރާތަށް އަނބުރައިލީ ޔުނާންގެ ހިތަށް ވީ ތަދު އިހްސާސް ނުވާ ހާލުއެވެ. ޓްރެފިކް ލައިޓްގެ ފެހި ބޮކި ދިއްލުމާއިއެކު ޔުނާން ކުރިއަށް ހިނގަން ފެށިއެވެ. އަރީންވެސް އިސްދަށަށް ޖަހައިލައިގެން ހިނގާފައި ކުރިއަށް ދިޔައެވެ. އެންމެ ފަހަރަކުވެސް ޔުނާންގެ ނަޒަރެއް އަރީންގެ އިސްޖެހިފައިވި މޫނަކުން ވަތްކެއް ނުވެއެވެ. އޭނާގެ ހިތަށް އެތައް އުދާހަކާއި ޝުއޫރުތަކެއް އަރައިފައިބަމުން ދިޔައެވެ.\nމަގުގެ މެދުން ދެމީހުންގެ ފިޔަވަޅު އެއްވަރުވެގެން ދިޔައެވެ. އަރީން އިސްއުފުލައި އެއްޗެކޭ ނުބުނުމުން ޔުނާންގެ ހިތަށް ހީވީ މީހަކު ފައިން އަރައި ޗިސްޗިސް ކޮށްލިހެންނެވެ. އެކަމުގެ ސަބަބުން އުނދަގޫވެފައި ހުރި ޔުނާން އޭނާ ފަހަނައަޅައި ދިޔަ އަރީން އަށް ބަލައިލާ އަރީންގެ ފަހަތަށް އައި އަތުގައި ހިފައި ޔުނާންއާ ދިމާލަށް ދަމާއިލިއެވެ. އެވަގުތު އަރީން އަނގައިން މަޑު ހަޅޭކެއްގެ އަޑު ބޭރުވެގެން ދިޔައިރު ސިކުންތެއްގެ ތެެރޭގައި އަރީން އައިސް ޖެހުނީ ޔުނާންގެ ތަނަވަސް މޭމަތީގައިއެވެ. އަދި އިސްއުފުލައި ޔުނާންއަށް ބަލަން ހުރެވުނީ އެމީހުންގެ އަމިއްލަ ދުނިޔެއެއްގައިއެވެ. ދެމީހުން މަގު މެދުގައި ހުރި އިރު އެތައް ބައެއްގެ ނަޒަރު އެމީހުންނަށް އަމާޒުވެފައިވެއެވެ. ޔުނާންވެސް ހުއްޓާނުލައި އަރީންއަށް ބަލަން ހުރެ އޭނާ ބުނަން ބޭނުންވާ އެތި ބުނެލިއެވެ. ”އަހަރެންނަށް މައާފު ކުރޭ.”\nއަރީންގެ ދެބުމަ ގޮށްޖެހިގެން ދިޔައެވެ. އަނެއްކާވެސް އޭނާގެ މޫނުމައްޗަށް ހިތްހަމަނުޖެހުން ވެރިވިއެވެ. އަދި ޔުނާންއާ ދުރުވެލައި ފަހަތަށް އެނބުރި ދިޔުމަށް ހިނގައިގަތެވެ. ”ޔުނާން މައާފަށް އެދެންވީ އަހަންނަކަށް ނޫން.” ފަސް އެނބުރި ބަލައިލަމުން އަރީން އެހެން ބުނެލައި އަނެއްކާވެސް ކުރިއަށް ހިނގައިގަތެވެ.\n”އަހަރެން މައާފަށް އެދެންވީ ކާކަށް ހެއްޔެވެ؟ އަރީން އެހެން އެބުނީ ކީއްވެ ހެއްޔެވެ؟ ނޫނެކެވެ. އޭގެ މާނައަކީ އަރީން އަހަރެންނަށް މައާފުކޮށްފި ކަމެވެ. އަދި އަހަރެންނަށް މައާފަށް އެދެން ޖެހޭ ވަރު ކަމެއް ނުވާކަމެވެ.” ޔުނާން އޭނާގެ ހިތަށް ވިސްނައިދިނީ މޮޔަ ގޮތަކަށެވެ. އަރީން އޭނާއަށް މައާފު ކުރިކަން އެނގުމާއިއެކު ހިނިތުންވެލައިފައި ދުވެފައިގޮސް މަގު ހުރަސްކޮށްލިއެވެ. އޭރު ޔުނާންގެ ހިތަށް ވަނީ ހިތްހަމަ ޖެހުމެއް ވެރިވެފައިއެވެ.\nގެޔަށް ވަދެ އޭނާ ނިކަން ކެރިހުރެ އަރީންއަށް މެސެޖެއް ކޮށްލިއެވެ. ”ސްޓަޑީ ވެލް. ކަމް ހޯމް ސޭފް.” އެއްގަޑި އިރު ފަހަނައަޅައި ދިޔައިރުވެސް އަރީންގެ ފަރާތުން މެސެޖެއް ނައެވެ. އަނެއްކާވެސް ޔުނާންގެ ހިތް ސުވާލުތަކުން ފުރިގެން ދިޔައެވެ. ”އަރީން އަހަރެންނަށް މައާފު އަދިވެސް ނުކުރަނީ ހެއްޔެވެ؟ ވާހަކަ ނުދައްކަނީ ކީއްވެ ހެއްޔެވެ؟ އަހަރެން ދެކެ ހުރީ އަދިވެސް ރުޅި އައިސް ހެއްޔެވެ؟” އަރީން ފެންނަ އިރަކުން މިހުރިހާ ސުވާލެއް ކުރުމަށް ޔުނާން ބޭނުންވިއެވެ.\n”އާދެ. އިއްޒަތްތެރި ގާޒީ. އިބްރާހިމް މާޖިދާއި އިސްމާއިލް ހަސަނާއި އަލީ ހާމިދު، އާކިފް ރަޝީދަށް ދީފައި ހުރި އަނިޔާތަކުގެ ސަބަބުން އާކިފް މަރުވީ. އާކިފް ރަޝީދުގެ ގައިގެ ފަނަރަ ވަރަކަށް ތަނަށް ވަޅި ޖަހާ ޒަހަމްކޮށްފައި ވާއިރު ބޮޑު ދަގަނޑު ގަޑަކުން ބޮލުގައި ޖަހައިފައިވުމުން އާކިފް ރަޝީދު މަރުނުވާންވީ ކީއްވެތޯ؟ ޑޮކްޓަރުގެ އިހުމާލަކަށް މިކަން ވާންވީ ކީއްވެގެން ތޯ؟ އަޅުގަނޑުމެންގެ މި ދިވެހި ރާއްޖެއަކީ އަނިޔާކުރަން ހުއްދަ ދީފައިވާ ގައުމެއް ނޫން. އަޅުގަނޑުމެންގެ އިސްލާމްދީންވެސް ވަނީ މިކަން ހަރާމް ކުރައްވާފައި. އަނިޔާވެރިނުވުމަށް އަންގަވާ ކީރިތި ރަސޫލާ މުހައްމަދު ޞައްލަﷲ އަލައިހި ވަސައްލަމް ހަދީޘް ކުރައްވާފައިވޭ. ގެއްލުމެއް ދިނުމެއްވެސް ގެއްލުމެއް ލިބިގަތުމެއްވެސް ނެތޭ. އަދި އަލްބަޤަރާ ސޫރަތުގެ ސަތޭކަ ނުވަދިހަ ފަސްވަނަ އާޔަތުގައި މާތްﷲ ވަހީ ކުރައްވާފައިވޭ އަހަރެމެންގެ އަތްތަކުން އަހަރެމެންގެ ނަފްސުތައް ހަލާކުގެ ތެރެޔަށް އެއްލާނުލާށޭ. މިހުރިހާ ކަމަކުންވެސް އެނގޭބަ ނޫންތޯ އިސްލާމްދީނުގައި އަނިޔާވެރިވުމަކީ ކޮންކަހަލަ ކަމެއް ކަން. އަނިޔާވެރިވުމަކީ އަހަރެމެން އިސްލާމްދީނުގައި އޮންނަކަމެއް ނޫންކަން. އެހެން ނޫން ނަމަ މިކަން މަނާ ނުކޮށް ކޮންމެ ދުވަހަކު އެތައް ހާސް މީހުންނެއް މިދިވެހި ރާއްޖެއިންވެސް މަރަން ވީ ނޫންތޯ؟ އެހެންކަމުން އާކިފް ރަޝީދުގެ މަރަކީ ޑޮކްޓަރުގެ އިހުމާލުން މަރުވި މަރެކޭ އަޅުގަނޑު ނުބުނާނަން. އާކިފް ރަޝީދުގެ މަރަކީ ރާވައިގެން އަނިޔާވެރިގޮތަކަށް މަރައިލި މަރެއް. އާކިފް ރަޝީދު މަރުވެފައިވަނީ އިބްރާހިމް މާޖިދުމެން ދީފައި ހުރި އަނިޔާތަކުން. ލިބިފައި ހުރި ޒަޚަމްތަކުން.” ކީރިތި ޤުރުއާނަށާއި ރަސޫލާގެ ސުންނަތަށް މިކަހަލަ ކަންކަމުގައި އަލިއަޅުވާލުމަކީ ނައިޝަމްގެ އާދެއެކެވެ. މިކަމުގެ ސަބަބުން ބަލިވެފައިވާ ނައިޝަމްގެ ކޮޅު މޮޅުވެގެން ދެއެވެ.\nކީރިތި ޤުރުއާނުގައިވާ ކަންތައްތަކަކީ އެއްވެސް މީހަކަށް އިންކާރު ކުރެވޭނެ ކަންތައްތަކެއް ނޫނެވެ. މިއީ އެންމެންވެސް ގަބޫލު ކުރަން ޖެހޭ ވާހަކަތަކެއްވާ ފޮތެކެވެ. މި ފޮތަށް އަލިއަޅުވައިލުމުގެ ސަބަބުން ގާޒީއަށް ވެސް ނައިޝަމްގެ ވާހަކަ ގަބޫލު ކުރެވި މާޖިދުގެ ކޮޅު ބަލިވެގެން ދިޔައެވެ.\nމިއަދުގެ ޝަރީއަތަށް ލިބިފައިވާ ގަޑި ހަމަވެގެން ދިޔައީ ނައިޝަމްގެ ކޮޅު މޮޅުވެގެންނެވެ. އަނެއްކާވެސް ދެން ޝަރީއަތް އޮންނާނީ ދެން އަންނަ އާދީއްތާގައި ކަމުގައި ބުނެ ގާޒީ އެދުވަހުގެ އަޑު އެހުން ނިންމާއިލިއެވެ. ނައިޝަމްއަށް ލިބިފައިވާ ހިތްހަމަޖެހުން އިތުރުވެގެން ދިޔައެވެ. ނަމަވެސް މާޖިދުގެ ހިތްހަމަޖެހުންވަނީ ނަގާލާފައިއެވެ. ވަކީލަށް އެކަމުގެ ހުރިހާ ރުޅިއެއް ބާލަމުން ދިޔައިރު އެވަކީލު ދިޔައީ މާޖިދަށް ވިސްނައިދިނުމަށް މަސައްކަތް ކުރަމުންނެވެ.\nއެންމެން އެތަނުން ނުކުތުމާއިއެކު ނައިޝަމްއާ ޝިޔާމްވެސް ވާހަކާގައި އެތަނުން ނުކުމެގެން ދިޔައީ އެމީހުންގެ ކޮޅަށް ކާމިޔާބުވާނެ ކަމުގެ ފެހި ސިގްނަލް ލިބުމުގެ ސަބަބުން އެކަމާ ވާހަކަ ދައްކަމުންނެވެ. ނަމަވެސް ނައިޝަމް އޭނާ އަޅަމުން ދިޔަ ފިޔަވަޅު މަޑު ޖައްސައިލަން ޖެހުނީ ފަހަތުން ނުހަނު ބާރަށް އޭނާއަށް ގޮވައިލި އަޑު އިވުމުންނެވެ.\n”މަކަރުވެރިޔާ. ދޮގުވެރިޔާ. ތިއީ އަހަރެން އުންމީދު ކުރި ފަދަ މީހެއްނޫން. ތިއީ އަމިއްލަ އެދުމުން ފޯވެފައިވާ މީހެއް. ބޮޑު ދޮގުވެރިއެއް. ބޮޑު މަކަރުވެރިއެއް. ކަލޭއަށް އަހަރެން އަހަރެންގެ ބައްޕަގެ ހުރިހާ ވާހަކައެއް ކިޔައިދިނީމަ، ނޫނޭ ބައްޕަގެ އެކަންޏެއް ނޫން. އާއިލާގެ ވާހަކަތައް ކިޔައިދިނީމަ އެކަމުގެ ނާޖާއިޒް ފައިދާއެއްނު ތިނެގީ. އަހަރެން ކިތައް ފަހަރު ބުނިން އަހަރެންގެ ބައްޕައަކީ މާތް މީހެކޭ. އަހަރެންގެ ބައްޕަ އެކަހަލަ ކަމެއް ނުކުރާނޭ. އަހަރެންގެ ބައްޕަ އެހައި ރަހުމުކުޑަ ނަމަ އެހައި ނުބައިނަމަ އަހަރެން ތަރުބިއްޔަތު ކުރެވޭނެތަ؟ މިހާ ރަނގަޅަށް ތަރުބިއްޔަތު ކުރެވޭނެތަ؟ އަހަރެންގެ ބައްޕަ އެކަހަލަ ކަމެއް ނުކުރާނެ. ކަލޭއަށް ވުރެ އަހަރެންގެ ބައްޕަ ރަނގަޅުވާނެ. މާތް ވާނެ. މިހާރު އިނގިއްޖެ އަހަރެންގެ ބައްޕަ ކަލޭއާ ކައިރި ނުވާށޭ ބުނީ ކީއްވެކަން.” މައުނާ ނައިޝަމްގެ ކުރިމައްޗަށް އަރައި ހިތަށް އާހައި އެއްޗެއް ގޮވަމުން ދިޔައެވެ.\n”މާޖިދު މައުނާ ތިހުރީ ވަރަށް ރަނގަޅަށް ތަރުބިއްޔަތުކޮށްފަ. ރަނގަޅަށް ތަރުބިއްޔަތު ކޮށްފަ ހުރިއްޔާ ތިމާއަށް ވުރެ ބޮޑެތި މީހުންނަށް އިހްތިރާމް ކުރަން ދަންނަން ޖެހޭނެ. ތިމާއަށް ވުރެ ބޮޑެތި މީހުންނަށް ރީތި ބަހުރުވައިން ވާހަކަ ދައްކަން އިނގެން ޖެހޭނެ. ރަނގަޅަށް ތަރުބިއްޔަތު ކޮށްފައިވާނަމަ ފިރިހެނުންނާ ގައިގޯޅި ވާކަށް ނުކެރޭނެ. ހިތަށް އެރި އެއްޗެއް ބުނާކަށް ނުކެރޭނެ. ރަނގަޅަށް ތަރުބިއްޔަތު ކޮށްފައިވާނަމަ މައުނާ ލާނި ތިކަހަލަ އެއްޗިއްސެއް ނޫން. ތިވަރަކަށް މޭކަޕެއް ނުކުރާނެ. މީހުންނަށް ތުއިއެއް ނުދައްކާނެ. ތިމާގެ ފޮނިކަމެއް އެހެން މީހުންނަކަށް ނުދައްކާނެ. ތިމާގެ ރީތިކަމުގައި ސޭލެއް ނާޅުވާނެ. ރަނގަޅަށް ތަރުބިއްޔަތު ކޮށްފައިވާނަމަ މައުނާގެ ކިބައިގައި ލަދުވެތިކަމެއް ވާނެ. ރީތި ސިފައެއް ހުންނާނެ. ނޫންތަ އަޅެ. އަހަރެން މިބުނީ ދޮގެއްތަ؟”\nނައިޝަމްގެ ވާހަކަތަކުން މައުނާގެ އަނގަ ބަންދުވިއެވެ. ނައިޝަމް ބުނި ކޮންމެ ޖުމުލައަކަށް މައުނާއަށް އެވަގުތު ވިސްނައިލެވުނެވެ. ނަމަވެސް ރަނގަޅަކަށް އޭނާއަކަށް ނުވިސްނުނެވެ. ނައިޝަމްގެ ބާރު އަދި ރުޅިއައިސްފައިވާ އަޑުން މައުނާއަށް ވަނީ ސިހުން ލިބިފައިއެވެ. ދެވަނަ ފަހަރަށް ވެސް މައުނާ ސިއްސައިގެން ދިޔައީ ނައިޝަމްގެ ބާރު އަޑަށެވެ.\n”އާން. އަހަރެންނަށް މައުނާގެ ސަބަބުން ވަރަށް އެއްޗެހި އިނގުނު. މިމަސައްކަތަށް މައުނާގެ ފަރާތުން ވަރަށް ފަސޭހަވި. މިކަން ނިމުމުން މައުނާ އަށް އެނގޭނެ މައުނާގެ ބައްޕައަކީ ކިހައި މާތް މީހެއްކަން. ކިހައި ރަނގަޅު މީހެއްކަން. އާދީއްތަ ދުވަހު އާއިމަ އިނގޭނެ މިކަން.” ރުޅި އައިސް ރަތްވެފައި ހުރެ ނައިޝަމް އެތަނުން ދިޔައީ މައުނާގެ ދެލޯ ބޮޑުކޮށްލާފައިއެވެ. އެދެލޮލުން ކަރުނަ ބާލާފައިއެވެ.\nމައުނާއަށް ހުރިތަނަށް ތިރިވެލެވުނެވެ. އަދި އަނެއްކާވެސް ނައިޝަމް ދެއްކި ވާހަކަތަކަށް ވިސްނަން މަސައްކަތް ކުރެވުނެވެ.\nWow masha allah vr reethi mi part vx curiously waiting… whn is nxt part\nthank u soo much dear.. it meansalot.. next part vs vr avahah insha allah. keep waiting\nWow, mi part vx varah reethi, Ma Sha Allah 💜💜💜💜💜💜💜💜💜💜💜💜💜 Varah curious kollaafa thi nimmaaly. 😍😍😍😍😍😍😍😍😍😍😍😍 when is next part? 😊😊 avahah up kollahche 😘😘😘😘😘😘😘 Lysm\nthank u soo much dear. vr ufaavehjje dear ge colorful comment kiyaalaafa. it meansalot ingey. next part vs vr avahah insha allah. keep waiting. lym..\nWowww…sis mi bai vx varah varah reethi😘😘😘….vrh curious kohlaafa thi ninmaaly☺…alhey mifaharu maajidh mennah ekan kaamiyaabu vaan nudhehchey…..curiously waiting for the nxt part….lysm\nthank u soo much dear.. it meansalot ingey.. balamaa dhw maajidhmen dhn kanthah kuraane goii.. vr ufaavehjje dear ge comment kiyaalaafa. keep waiting.. lym\nMaasha Allah 😍😍😍..\nthank u soo much dear. it meansalot ingey. keep waiting.. lym dear\nދީނީ ލޯބި December 28, 2018


Ras Online - އަފްޣާނިސްތާނުގެ މިސްކިތަކަށްދިން ބޮމުގެ ހަމަލާއެއްގައި 43 މީހުން މަރުވެއްޖެ\nއަފްޣާނިސްތާނުގެ މިސްކިތަކަށްދިން ބޮމުގެ ހަމަލާއެއްގައި 43 މީހުން މަރުވެއްޖެ\nމަރިޔަމް ލައިޝާ9އޮކްޓޯބަރު 2021 - 9:22\nމި ބޮމުގެ ހަމަލާގައި މަރުވި މީހުން ގެންދާ މަންޒަރު\nއަފްޣާނިސްތާނުގެ އަވަށެއް ކަމަށްވާ ކުންދޫޒްގެ، ޝިއާ މިސްކިތުގައި ބޮމެއް ގޮއްވާލައިގެން ދިން ހަމަލާގައި 43 މީހުން މަރުވެއްޖެއެވެ.\nމި ހަމަލާ ދީފައިވަނީ އިއްޔެ ހުކުރު ނަމާދު ވަގުތާ ދިމާކޮށެވެ. މި ހާދިސާގައި 43 މީހުން މަރުވެފައިވާއިރު، 143 މީހުންނަށް ވަނީ ތަފާތު އެކި އަނިޔާ ލިބިފައިކަމަށް އަފްޣާނިސްތާނުގެ ޕްރޮވިންސަލް ތަރުޖަމާން މަތީއުﷲ ވަނީ ވިދާޅުވެފައެވެ.\nމި ހަމަލާއަކީ ކޮންބަޔަކު ދިން ހަމަލާއެއްކަން އަދި އެނގިފައިނުވާއިރު، މި ހާދިސާ ހިނގާދިޔަ ގޮތާއި، މި ހަމަލާގެ ފަހަތުގައި ތިބި މީހުން ހޯދުމުގެ މަސައްކަތް މިހާރު ކުރިއަށްދާކަމަށްވެސް މަތީއުﷲ ވިދާޅުވިއެެވެ.\nމި ހަމަލާއާ ގުޅިގެން އައިސިސްއިން ވަނީ ބަޔާނެއް ނެރެފައެވެ. އެ ބަޔާނުގައި މިސްކިތުގައި ތިބި ވަގުތު ގޮވާޒާތުގެ ތަކެތި އެކުލެވޭ ވެސްޓެއް އަޅައިގެން ހުރި މީހަކު ދިޔަ ކަމަށް ބުނެފައި ވެއެވެ. މިއާއެކު ގިނަ ބަޔަކު އަންނަނީ މި ހަމަލާގައި އައިސިސްގެ އަތެއް ވާނެކަމަށް ތުހުމަތު ކުރަމުންނެވެ. އަދި އެޖަމާއަތަކީ ކުރިންވެސް މިފަދަ ހަމަލާތަކެއް ދީފައިވާ ބައެއްކަން ވެސް ފާހަގަކުރެވެއެވެ.\nމީޑިއާ ރިޕޯޓްތައް ބުނާ ގޮތުން މި ހަމަލާއަކީ ތާލިބާނުން އެގައުމާއި ހަވާލުވިފަހުން އެއް ހަފުތާގެ ތެރޭގައި ދިން ތިންވަނަ ނުރައްކާތެރި ހަމަލާއެވެ.\nމި ހާދިސާއާ ގުޅިގެން ތާލިބާނުން ބުނެފައިވަނީ ހަމަލާ ދިން ވަގުތު ބާރު އަޑެއް އިވުނު ކަމަށާއި ހަމަލާގެ ބައެއް ފޮޓޯތަކާއި ވީޑިއޯތައް ވެސް މީސްމީޑިއާގައި ދައުރުވަމުން އަންނަ ކަމަށެވެ. ދައުރުވަމުން އަންނަ ބައެއް ފޮޓޯތަކުންނާއި ވީޑިއޯތަކުން މީހުންނަށް ޒަހަމްވެފައިވާ މިންވަރު ވެސް ފެނިގެންދާނެކަމަށް ތާލިބާނުން ވަނީ ބުނެފައެވެ.


SunOnline: Insaafun shariaiy koffi nama alhugandu gaigai aiy nuleveyne: Yameen\nއިންސާފުން ޝަރީއަތް ކޮށްފިނަމަ އަޅުގަނޑު ގައިގައި އަތް ނުލެވޭނެ: ޔާމީން\nނަޖާހު މަސްއޫދު 13 Nov 2019, 23:21\nޕީޕީއެމް-ޕީއެންސީއިން މީގެ ކުރިން ބޭއްވި އެއްވުމެއްގައި ޕީޕީއެމްގެ ރައީސް އަބްދުﷲ ޔާމީން އަބްދުލްގައްޔޫމް -- ސަން ފޮޓޯ/ ފަޔާޒު މޫސާ\nއިންސާފުވެރި ޝަރީއަތެއް ކޮށްފިނަމަ އެމަނިކުފާނު ކުށްވެރިނުވާނެކަމަށް ކުރީގެ ރައީސް އަބްދުﷲ ޔާމީން އަބްދުލްގައްޔޫމް ވިދާޅުވެއްޖެއެވެ.\nރައީސް ޔާމީންގެ މައްޗަށް ދައުލަތުން އުފުލާފައި ވަނީ މަނީ ލޯންޑަރިންގެ ދައުވާއެވެ. އެ ދައުވާ ކުރަނީ އެމްއެމްޕީއާރްސީ މެދުވެރިކޮށް، ގއ. ވޮޑަމުލާ ދޫކޮށްގެން ދައުލަތަށް ލިބެން ޖެހޭ އެއްމިލިއަން ޑޮލަރުގެ އަސްލު އޮޅުވާލިކަމުގެ ތުހުމަތުގައެވެ. އެ މައްސަލަ ބަލަމުން ދިޔަ ގާޒީ އަހުމަދު ހައިލަމް މިހާރު ސަސްޕެންޑުކޮށްފައިވާއިރު، ކްރިމިނަލް ކޯޓުން ވަނީ އެ މައްސަލަ ބަލަން ބެންޗެއް އެކުލަވާލައިފައެވެ.\nޕީޕީއެމްއިން މިރޭ ބޭއްވި "މަވެސް ޕީޕީއެމް" ޖަލްސާގައި ވާހަކަފުޅު ދައްކަވަމުން ރައީސް ޔާމީން ވިދާޅުވީ، އެމަނިކުފާނަކީ ތަނަވަސް ބޭފުޅެއް ކަމަށެވެ. އަދި ވެރިކަމާ ހަވާލުވެވަޑައިގަތުމުގެ ކުރިންވެސް އެމަނިކުފާނުގެ އަތުގައި އެއް މިލިއަން ޑޮލަރަށް ވުރެ ގިނައިން ފައިސާ ހުންނާނެކަމަށް ވިދާޅުވިއެވެ.\nރައީސް ޔާމީން ވިދާޅުވީ، އެއް މިލިއަން ޑޮލަރު ނެގި ކަމަށް ދައުލަތުން ތުހުމަތު ކުރި ނަމަވެސް، ހަގީގަތުގައި އެމަނިކުފާނުގެ އެކައުންޓަށް ހިޔާނާތުގެ ފައިސާ ވަން ނަމަ އެންމެ ގިނައިވެސް ވަދެފައި ހުންނާނީ ގާތްގަނޑަކަށް 19،000 ޑޮލަރު ކަމަށެވެ.\nރައީސް ޔާމީންގެ އެކައުންޓަށް އެއް މިލިއަން ޑޮލަރު ޖަމާވި ކަމަށް ޕީޖީއިން ތުހުމަތުކުރާ ނަމަވެސް، އެމަނިކުފާނުގެ ވަކީލުން ދިފާއުގައި ބުނަމުން ދަނީ، އެމަނިކުފާނުގެ އެކައުންޓަށް އެސްއޯއެފްގެ އެކައުންޓުން ފައިސާ ޖަމާވުމުގެ ކުރިން އެސްއޯއެފްގެ އެކައުންޓުން ހިންގި ޓްރާންސެކްޝަންތަކަށް ބަލާއިރު، އެންމެ ގިނަވެގެންވެސް އެމަނިކުފާނުގެ އެކައުންޓަށް ވަދެފައި ހުންނާނީ އެމްއެމްޕީއާރްސީގެ 19،000 އެއްހާ ޑޮލަރު ކަމަށެވެ.\nއެމަނިކުފާނު ވިދާޅުވި ގޮތުގައި އެމަނިކުފާނު ފައިސާތަކެއް ވަގަށް ނަގަންޖެހޭ ސަބަބެއް ނެތެވެ. އެ އަދަދެއްގެ ފައިސާއަށްޓަކައި އެމަނިކުފާނުގެ އެފަދަ ކުށެއް ނުކުރާނެކަން ރަނގަޅަށް ވިސްނައިފިނަމަ ދިވެހި ރައްޔިތުންނަށް އެނގޭނެކަމަށްވެސް ވިދާޅުވިއެވެ.\n"އަދުލުވެރިކަމާއި އިންސާފަށް ލޯބިކުރާ ކަމަށް ވަންޏާ، ބުއްދީގެ ހަމަތަކަށް ގަބޫލުކުރާ ކަމަށް ވަންޏާ ދިވެހި ރައްޔިތުން ގަބޫލެއް ނުކުރާނެ ދިވެހިރާއްޖޭގައި ފަސް އަހަރު ވީއިރު އަޅުގަނޑާ ދޭތެރޭގައި ގާނޫނީ ގޮތުން އިނގިއްޔެއް ހިއްލާ ނުލެވި އޮތް އިރު އަޅުގަނޑު އެވަރުގެ ކަމެއްކޮށްފާނެ ކަމަށް،" ރައީސް ޔާމީން ވިދާޅުވިއެވެ.\nއަދި އިންސާފުވެރި ޝަރީއަތަކުން އެމަނިކުފާނު ކުށްވެރި ނުވާނެ ކަމަށްވެސް ވިދާޅުވިއެވެ.\n"އިންސާފުވެރި ޝަރީއަތެއް ކޮށްފިއްޔާ ރައީސް ޔާމީންގެ ގައިގައި އަތެއް ނުލެވޭނެ. އެއީކީ ވާނެ ކަމެއްނޫން،" ރައީސް ޔަމީން ވިދާޅުވިއެވެ.\nޔާމީން ވިދާޅުވީ، އެމަނިކުފާނުގެ ޝަރީއަތް ނިމޭނެ ގޮތާމެދު ކަންބޮޑުނުވާ ކަމަށެވެ. އެކަމަކު، މުއްސަސާތަކުގައި މިއަދު ތިބީ ދުނިޔޭގެ ދަޅައަށް ހެއްލޭ މީހުން ކަމަށް އެމަނިކުފާނު ވިދާޅުވިއެވެ. އަދި ފަނޑިޔާރުންވެސް މިހާރު ނުފޫޒު ފޯރުވާ މިންވަރު ފެންނަމުންދާ ކަމަށް އެމަނިކުފާނު ވިދާޅުވިއެވެ.\nރައީސް ޔާމީންގެ ޝަރީއަތް މީގެ ކުރިން ބައްލަވަމުން ގެންދެވީ ކްރިމިނަލް ކޯޓުގެ އިސް ގާޒީ އަހުމަދު ހައިލަމްއެވެ. ހައިލަމް އެ މައްސަލައިގައި ހުކުމް އިއްވަން ތައްޔާރުވެފައި ވަނިކޮށް، ޖޭއެސްސީއިން ވަނީ އޭނާ ސަސްޕެންޑުކޮށްފައެވެ. މިހާރު ރައީސް ޔާމީންގެ އެދިވަޑައިގަތުމުގެ މަތިން އެމަނިކުފާނުގެ މައްސަލަ ބައްލަވަން ކްރިމިނަލް ކޯޓުގެ ފަނޑިޔާރުންގެ ބެންޗެއް ވަނީ އެކުލަވާލައިފައެވެ. އެކަމަކު، އެ މައްސަލަ އަލުން ފަށައިގެން ބަލާނީ ކަމެއް ނުވަތަ ހުކުމް އިއްވާނީ ކަމެއް އަދި ކްރިމިނަލްކޯޓުން އަދި ސާފުކޮށްދީފައި ނުވެއެވެ.


Cancer Baleegai Actor Mohit Bahgel Maruvehjje - Vaguthu\nކެންސަރު ބަލީގައި އެކްޓަރ މޯހިތް ބަގެލް މަރުވެއްޖެ\nކޮމެޑީ ޝޯވ ޗޯޓޭ މިޔަން އިން ފިލްމީ ދާއިރާއަށް ނުކުތް މޯހިތް ބަގެލް ކެންސަރު ބަލީގައި މަރުވެއްޖެއެވެ.\nއޭނާ މަރުވިކަން ލިޔުންތެރިޔާ އަދި ޑައިރެކްޓަރ ރާޖް ޝާންދިލިޔާ ވަނީ ކަށަވަރުކޮށްދީފައެވެ.\nއޭނާ ކުރި ޓްވީޓެއްގައި ވަނީ،މޯހިތް މި ދުނިޔެ ދޫކޮށް ދިޔައީމާ އަވަހަށް ކަމަށް ބުނެފައެވެ.\n"އަހަރެން ބުނިން މުޅި ފިލްމް އިންޑަސްޓްރީ މަޑުކޮށްގެން ހުރީ، މޯހިތް ރަނގަޅުވެގެން އަންނަންް ދެންނޭ، އެއިރުން އަނެއްކާވެސް ޝޫޓިންގތައް ފެށޭނީ. މޯހިތްގެ އެކްޓިންގ ވަަރަށް މޮޅު، އެހެންވެ އަހަރެން މަޑުކޮށްގެން ހުރީ އަހަރެންގެ ދެން އޮތް ފިލްމްގައި މޯހިތްއަށް ފުރުސަތު ދޭން". ކޮމެޑީ ސާރކަސް އާއި ކޮމެޑީ ނައިޓް ވިތް ކަޕިލްގެ ލިޔުންތެރިޔާ އަދި ޑައިރެކްޓަރ ރާޖް ބުނެފައި ވެއެވެ.\nއަޔުޝްމަން ޚުރަންނާ ފެނިގެން ދިޔަ ޑްރީމް ގާލް އިން ޑައިރެކްޝަންގެ ދާއިރާއަށް ނުކުތް ރާޖް ވަނީ މޯހިތް އާއެކު އޭނާގެ ދެން އޮތް ފިލްމަށް ސޮއިވެސް ކޮށްފައެެވެ. އަދި މޯހިތް ވަނީ ރާޖް އަކީ އޭނާގެ މެންޓަރ ކަމަށްވެސް ބުނެފައެވެ.\nމޯހިތް ވަނީ ރާޖް އާއެކު ކޮމެޑީ ސާކަސްއިން ވެސް ފެނިގެން ގޮސްފައެވެ.\nކުޑައިރުން ފެށިގެން ފިލްމީ ދާއިރާއަށް ނުކުތް މޯހިތްގެ އެކްޓިންގ ހުނަރު ފެނި ބޮލީވުޑްގެ ސުޕަރ ސްޓަރ ސަލްމާން ޚާން ވަނީ އޭނާގެ ފިލްމް ރެޑީގައި މަސައްކަތް ކުރުމަށް މޯހިތްއަށް ފުރުސަތު ދީފައެވެ. އަދި މޯހިތް ވަނީ ސިދާތް މަލްހޮޓްރާ އާއި ޕަރިނީތީ ޗޯޕްރާއާއެކު ޖަބަރިޔާ ޖޯޑީގައި މަސައްކަތްކޮށްފައެވެ.\nފުރަބަންދު އުވާލުމުން އެކްޓްރެސް ހުމާ ނަށާނެ ގޮތް ދައްކާލައިފި\nއުފަން ދުވަހު ލިބުނު ހަދިޔާ: ވަރިކޮށްދޭން އެދި ފޮނުވި ނޯޓިސް\nއިންޑިއާ އެކްޓަރެއްގެ މަރު: އަނބިމީހާ ބުނަނީ ކޮވިޑް-19 ޖެހިފައި ހުރެދާނެ ކަމަށް


SunOnline: Revive Fitness: Kanbalunge fitness ge baiveriyaa\nރިވައިވް ފިޓްނެސް: ކަނބަލުންގެ ފިޓްނެސްގެ ބައިވެރިޔާ\nއައިޝަތު ފަރީޙާ 02 Jul 2018, 13:16\nރިވައިވް ފިޓްނެސް. އަންހެނުންނަށް ޚާޢްސަ ފަސޭހަ، ރައްކާތެރި ޖިމް އެއް --- ފޮޓޯ: ރިވައިވް\nދިރިއުޅުމުގެ ވައްޓަފާޅިއަށް ބޮޑެތި ބަދަލުތަކެއް އަތުވެއްޖެއެވެ. އޭގެ އަސަރު ހަށިގަނޑުންވެސް ފެންނަނީއެވެ. ވަޒީފާއަށް ދާންޖެހެއެވެ. އަތާ އަނގަ ދިމާވަނީ ބުރަ މަސައްކަތް ކޮށްގެންނެވެ. ވަޒީފާއަށް ގޮސް އާއިލާއަށް ވަގުތުދީ، އަމިއްލަ ހަށިގަނޑަށް އަޅާލާނެ ވަގުތު ހޯދުމަކީ ދަތިކަމެކެވެ. ޚާއްސަކޮށް ކަނބަލުންނަށެވެ. ޒިންމާތައް ދެގުނައެވެ. ހަށިގަނޑު އެއްވަރެއްގައި ފިޓުކޮށް ބެހެއްޓުމަށް މަސައްކަތެއް ކޮށްލަން ވަގުތެއް ހޯދުން އޮންނަނީ ދަތިކަމަކަށް ވެފައެވެ.\nއެއީ މާޒީއެވެ. ކިތަންމެ ބުރަކޮށް އުޅުނު ނަމަވެސް ހަށިގަނޑު ފިޓުކޮށް ބަހައްޓަން ބޭނުންވާ އަންހެނުންނަށް ޚާއްސަ "ރިވައިވް ފިޓްނެސް" އިން ހުރިހާ ކަމެއް ހައްލުކޮށްދޭނެއެވެ.\nއަމިއްލަ ދިރިއުޅުމުގައި ވަގުތުތައް ބަހާލާފައި އޮންނަ ގޮތުން ހެނދުނު ޖިމްއަށް ނުދެވޭ މީހުންނަށް ހަވީރެވެ. ނޫނީ ރޭގަނޑެވެ. ފަސޭހަ ގަޑިއަކަށް ވަގުތު ހަމަޖައްސައިދޭނެއެވެ. ގަލޮޅު ސިނަމާލޭ ކުރިމަތިން "ގ. ގުރަހަ"ގައި ގާއިމްކޮށްފައިވާ މި ފިޓްނެސް ސެންޓަރުން ހުރިހާ އުމުރެއްގެ އަންހެނުންނަށް ފިޓްނެސް ކްލާސްތައް ނަގައިދެއެވެ.\nއަގުހެޔޮ، ރައްކާތެރި، ފަސޭހަ\nރިވައިވްގެ ޚާއްސަ ކަމަކީ މިއެވެ. ކްލާސްތަކުގެ އަގުހެވެވެ. ކްލާސްތައް ނަގައިދޭ އިންސްޓްރަކްޓަރުންނަކީ ކަމުގެ އެންމެ އެކަށީގެންވާ ތަމްރީނު ލިބިފައި ތިބި މީހުންނެވެ. މާލޭގައި އެތައް ބައިވަރު ޖިމް އެއް ހުރި އިރު، އަންހެނުންނަށް ޚާއްސަ މި ފިޓްނެސް ސެންޓަރުން ކަނބަލުންނަށް ރައްކާތެރިކަން އިހުސާސް ކުރެވޭނެއެވެ.\n"އެފޯޑަބަލް ޕްރައިޒްއެއްގައި، ކޮންވީނިއަންޓް ޓައިމްއެއްގައި އައިސް ކަސްރަތު ކޮށްލެވޭނެ ތަނެއް ހުޅުވުމުގެ ބޭނުމުގައި މިތަން ހުޅުވީ،" ރިވައިވް ފިޓްނަސް ސެންޓަރުގެ މަގުސަދާ ގުޅޭގުން އެތަނުގެ މާކެޓިން މެނޭޖަރު ޒައިނަބު މަންސޫރު ވިދާޅުވިއެވެ.\n"އަޅުގަނޑުމެން ބޭނުންވީ ހަމަޖެހިގެން، ސޭފް އެންވަޔަރަމެންޓެއްގައި އެކްސަސައިޒް ކޮށްލެވޭނެ އިންތިޒާމު ހަމަޖައްސައިދިނުން."\nރިވައިވް އަކީ އަންހެނުންނަށް، ޚާއްސަ "ސޭފް" ތަނެއް ކަމުގެ ޔަގީންކަން އެ ފިޓްނެސް ސެންޓަރުން ދެއެވެ. އެގޮތުން ރިވަވައިވް ފިޓްނަސްގެ ތެރެއަށް އެއްވެސް ފިރިހެން ބޭފުޅަކު ނުވައްދާނެއެވެ. އެތަނަށް ވަންނަން އަންނަނީ ކޮންބައެއްތޯ ބޭރުގައި ހަރުކޮށްފައިވާ ސެކިއުރިޓީ ކެމެރާ އިން ބަލާނެއެވެ. ސެކިއުރިޓީ ލޮކް ސިސްޓަމްވެސް ހަރުކޮށްފައިވާ ޖިމްގެ ދޮރު ހުޅުވައިދޭނީ ތަނަށް އަންނަ އަންހެނުންނަށެވެ. އެއްވެސް ކަމެއްގައި ފިރިހެނަކު އަތުވެއްޖެ ނަމަ އެމީހަކަށް އެޓެންޑު ވާނީ ތަނުން ބޭރުގައެވެ.\nމި ނިމުނީ އެއް ނޫނެވެ. ބިޒީ ޝެޑިއުލްގައި އުޅޭ މީހުންނަށް އެތަނުގައި ފެންވެރޭނެ އިންތިޒާމު ވަނީ ހަމަޖައްސައިދީފައެވެ. ފަސޭހަ ގަޑިތަކަށް ކްލާސްތައް ހަމަޖައްސައިދެއެވެ. ފާހަގަ ކޮށްލެވޭ އަނެއް ކަމަކީ މެންބަރުންނަށް ޚާޢްސަ ސައުންޑު ޕްރޫފް ނަމާދު ކޮޓަރިއެވެ.\nރިވައިވްގެ ޚާއްސަ އަނެއް ކަމަކީ އެތަަނުގެ މެންބަރުންނަށާއި މެންބަރު ނޫން ފަރާތްތަކަށްވެސް ބޭނުންވާ ފިޓްނެސްގެ މައުލޫމާތު، އެތަނުގެ އިންސްޓްރަކްޓަރުން ފޯރުކޮށްދޭތީއެވެ.\n"އަބަދުވެސް ވެލްކަމް ވާނެ މެންބަރުންނަށްވެސް މެންބަރުން ނޫން މީހުންނަށްވެސް. އަޅުގަނޑުމެންގެ އުޅޭނެ ދެ ޕާޓްނަރުން. އެކްސަސައިޒް އައުޓްފިޓް ޕާޓްނަރެއް އަދި ބިއުޓީ ޕްރޮޑަކްޓް ޕާޓްނަރެއް. އޭގެ އިތުރުން ހެލްތީ ޑްރިންކްސް ވެސް މިކޮޅުން ވިއްކާނެ މިތަނުގެ މެންބަރުންނަށްވެސް އަދި މެންބަރުން ނޫން މީހުންނަށްވެސް،"\nރިވައިވްގެ އެކްސަސައިޒް އައުޓްފިޓް ޕާޓްނަރަކީ ލަކްސިސް އެވެ. ބިއުޓީ ޕްރޮޑަކްޓް ޕާޓްނަރަކީ ގްލޯ ބިއުޓީ އެވެ. އެ ދެ ބްރޭންޑުގެ އުފެއްދުންތައް ރިވައިވް ފިޓްނެސް ސެންޓަރުން ލިބޭނެއެވެ.\nރިވައިވްއިން އެތަނުގެ މެންބަރުންނަށް ޚާއްސަ ވަކި ޑައިޓެއް ނުދޭނެއެވެ. ޑައިޓެއް ނަގަން ބޭނުންވާ ކުދިންނަށް ރިވައިވްއިން ކުރާ އިލްތިމާހަކީ ޑައިޓީޝަނެއް ކައިރިއަށް ގޮސް، ކެއުން ބަހައްޓަންވީގޮތް އޮޅުން ފިލުވުމެވެ.\nހުރިހާ އުމުރަކަށްވެސް ޚާއްސަ\nރިވައިވްގެ ކްލާސްތަކަކީ ވަކި އުމުރަކަށް ޚާއްސަ ކްލާސްތަކެއް ނޫނެވެ. ކުޑަކުދިންނަށް ޚާއްސަ ޒުމްބާ ކްލާސްތަކާ، ދުވަސްވީ މީހުންނަށް ޚާއްސަ ޔޯގާ ކްލާސްތައް އެތަނުން ހިންގައެވެ. އޭގެތެރޭގައި ޒުމްބާ، ސްޓްރޯންގު ބައި ޒުމްބާ. ޔޯގާ، ނޯ މިއުޒިކް ބޮޑީ ޕަމްޕް ޕްރޮގްރާމުތައް ހިމެނެއެވެ. މީގެ އިތުރުން ސްކޫލުތަކުން އެދިއްޖެނަމަ ސްކޫލު ދަރިވަރުންނަށް ޒުމްބާ ކިޑްސް ޕްރޮގްރާމުތައް ކުރިއަށްގެންގޮސްދެއެވެ.\nރިވައިވް ފިޓްނެސްގެ ކްލާސްތައް އޮންނާނީ ހެނދުނު 7:45 އިން 10:00 އަށް އަދި ހަވީރު 16:00 އިން ރޭގަނޑު 22:00 އަށެވެ. ހެނދުނު 10:00 އިން ތިނަކަށް މި އޮންނަ ވަގުތުގައި 10 މީހުންނަށްވުރެ ގިނަ މީހުންގެ ގުރޫޕަކުން އެދިއްޖެނަމަ، އެ ބަޔަކަށް ޕްރައިވެޓް ސެޝަންތައް އެއް ގަޑިއިރަށް ނަގައިދެއެވެ.\nރިވައިވްގެ ފިޓްނަސް ކްލާހުގައި ބައިވެރިވާން ބޭނުންނަމަ ހޮޓްލައިން 7997277 އަށް ގުޅައިލުމުން ކްލާސްތަކަށް ނަން ނޯޓު ކޮށްލެވޭނެއެވެ.\nތިން މަހުގެ ބޫޓް ކޭމްޕެއް، އަވަހަށް ނަންނޯޓު ކުރޭ\nމި މަހުގެ ތިންވަނަ ދުވަހު ތިން މަސްދުވަހުގެ މުއްދަތަށް ބޫޓް ކޭމްޕެއް ފަށަން ރިވައިވްއިން މިހާރު ވަނީ ތައްޔާރުވެފައެވެ. މި ކޭމްޕު ކުރިއަށްދާނީ އެކުވެނި ޓްރެކުގައި ރޭގަނޑުއެވެ. މި ކޭމްޕުގައި ބައިވެރިވާން ބޭނުން ފަރާތްތަކަށް ނަން ނޯޓު ކުރުމުގެ ފުރުސަތު މިހާރު ވަނީ ހުޅުވާލައިފައެވެ. މި ކޭމްޕުގައި ބައިވެރިން ބައިވެރި ކުރާނީ ވަކި އަދަދަކަށެވެ. ބޫޓު ކޭމްޕުގެ ބައިވެރިންގެ ތެރެއިން އެންމެ ބޮޑަށް ހިކޭ ބައިވެރިއަކަށް ރިވައިވްގެ ފަރާތުން އަގުހުރި އިނާމެއް ދޭނެއެވެ.\nމި ކޭމްޕުގައި ބައިވެރިވާ ފަރާތްތަކަށް ފައިސާ ދެއްކުމުގެ ކަންތައްވެސް ވަނީ ވަރަށް ފަސޭހަ ކޮށްދީފައެވެ. ފައިސާ ދައްކަން ޖެހޭނީ ތިން މަހަށް ބަހާލައިގެންނެވެ.\nރިވައިވް އިން ދޭ އަނެއް ޔަގީންކަމަކީ މޫސުން ގޯސްވެގެން ބޫޓް ކޭމްޕު މެދު ކަނޑާނުލާނެ ކަމުގެ ޔަގީން ކަމެވެ. އައުޓް ޑޯގައި ނުގެންދެވޭ ހަރަކާތްތައް އިންޑޯގައި ކުރިއަށް ގެންދާނެ ކަމަށް ރިވައިވް އިން ބުނެއެވެ.\nދެ އަހަރުތެރޭ ބޮޑު ކުރިއެރުމެއް\nރިވައިވް ފިޓްނެސް ސެންޓަރު ހިންގާތާ ދެ އަހަރު ފުރިހަމަވެ ތިން އަހަރު ވާން ގާތްވެފައިވާއިރު އެތަނުގެ މެންބަރުންގެ ފަރާތުން ލިބޭ ލޯތްބަކީ ތަން ކުރިއަށްގެންދިިއުމަށް ލިބޭ އެންމެ ބޮޑު ހިތްވަރެވެ.\n"ކުދިންގެ ފަރާތުން ލިބޭ ފީޑް ބެކް ވަރަށް ޕޮޒިޓިވް. އެއްވެސް ނެގެޓިވް ފީޑް ބެކް އެއް ލިބިއްޖެނަމަ އެ ކުއްޖަކާ ވާހަކަ ދައްކައިގެން ހައްލު ކޮށްދޭނަން،"\nވަގުތު ނެތިގެން ޖިމަށް ދާން ބޭނުންވިޔަސް ނުގޮސް ތިބޭ މީހުންނަށް ދެން ދައްކާނެ އިތުރު ބަހަނާއެއް ނެތެވެ. އަވަހަށް ރިވައިވް އަށް ގުޅައި، ފަސޭހަ ވަގުތަކަށް ކްލާހަކުން ޖާގަ ހޯދާށެވެ. ކުރާ މަސައްކަތުގެ ނަތީޖާ ފެންނާނެއެވެ.


Maldives Budget 2022\nބަޖެޓު ޚުލާސާ ބަޖެޓު ތާވަލު އާމްދަނީ އާއި ޚަރަދު 2022\nއެންޑްރޮއިޑް އެޕް އައިއޯއެސް އެޕް\n2022 ވަނަ އަހަރުގެ ބަޖެޓު ރާވައި އެކުލަވާލާފައިވަނީ، ކޮވިޑް-19 ގެ ބަލިމަޑުމަކަމާއި ގުޅިގެން އެޅި ފިޔަވަޅުތަކާއިއެކު، ރާއްޖޭގެ އިގުތިސާދު ބާރަށް ކުރިއަރަމުން އައި ނަމަވެސް، މާލީގޮތުން ކުރިއަށް ހުރި ގޮންޖެހުންތަކާއި ހިރާސްތައް ގިރާކުރުމަށާއި ފިސްކަލް އަދި ދަރަނީގެ ދެމެހެއްޓިނިވިކަން ހިފެހެއްޓުމަށް ވިސްނައިގެންނެވެ. އަދި ސަރުކާރުގެ ވައުދުތަކާއި ސްޓްރެޓީޖިކް ޕްލޭންތަކުގައި އަމާޒު ހިފާފައިވާ ކަންކަން ހާސިލުކުރުމަށް ބަޖެޓުން ޖާގަ ދީފައިވާނެއެވެ. މި ކަންތައްތައް ކުރެވެން އަންނަނީ ބަޖެޓު ފައިނޭންސްކުރުމުގެ ހަރުދަނާ ޕްލޭނެއްގެ މައްޗަށް ކަމުގައިވާތީ، ބަޖެޓު ފައިނޭންސްކުރެވޭ މިންވަރަށް ބަޖެޓުގެ ޚަރަދުތައް ބައްޓަންކުރުމަށް ސަމާލުކަން ދީފައިވާނެއެވެ\nމިއީ ކުރިއަށް އޮތް އަހަރަށް އަންދާޒާކުރާ ބަޖެޓާބެހޭ މައުލޫމާތު ހިމެނޭ ފޮތެވެ.\nމިއީ ކުރިއަށް އޮތް އަހަރަށް ރައްޔިތުންގެ މަޖިލީހަށް ހުށަހަޅާ ބަޖެޓާބެހޭ މައުލޫމާތު ޚުލާސާކޮށް ދައްކުވައިދޭ ލުއިފޮތެކެވެ.\nމިއީ ކުރިއަށް އޮތް އަހަރަށް ރައްޔިތުންގެ މަޖިލީހަށް ހުށަހަޅާ ބަޖެޓާ ގުޅޭގޮތުން މިނިސްޓަރ އޮފް ފިނޭންސްއިން ރައްޔިތުންގެ މަޖިލީހަށް ދެއްވާ ބަޔާނެވެ.\nމިއީ އެކްސެލް ފޯމެޓުގައިވާ ބަޖެޓު ފޮތުގައި ހިމަނައިފައިވާ އާމްދަނީ އާއި ޚަރަދުގެ ތަފުސީލު ހިމެނޭ ތާވަލުތަކެވެ.\nމިއީ އެކްސެލް ފޯމެޓުގައިވާ އޮފީސްތަކަށް އަންދާޒާކުރާ ބަޖެޓުގެ ތަފުސީލެވެ.\nމި ބަޔާނަކީ 2021 ވަނަ އަހަރާއި މެދުރާސްތާއަށް ލަފާކުރާ އިގުތިސާދީ ހާލަތާއި ތަސައްވުރު ބަޔާންކޮށް ތައްޔާރުކޮށްފައިވާ ބަޔާނެކެވެ. މި ބަޔާނުގައި ދުނިޔެއާއި ރާއްޖޭގެ އިގުތިސާދީ ހާލަތަށާއި މެދުރާސްތާގެ ތަސައްވުރަށް އަލިއަޅުވާލެވިފައިވާނެއެވެ. އެގޮތުން ދުނިޔެއާއި ރާއްޖޭގެ އުފެއްދުންތެރިކަމާއި، އިގުތިސާދުގެ މުހިއްމު ދާއިރާތަކާއި، ތަކެތީގެ އަގުތަކަށް އަންނަ ބަދަލާއި، ބޭރު ދުނިޔެއާ ކުރެވުނު މުއާމަލާތްތަކާބެހޭ ހިސާބުތަކަށް ބަލައިލެވިފައިވާނެއެވެ.\nމި ބަޔާނަކީ ރާއްޖޭގެ ފިސްކަލް ނުވަތަ ބަޖެޓުގެ ހާލަތާއި ތަސައްވުރުގެ މައްޗަށް އަލިއަޅުވާލާ ބަޔާނެކެވެ. މި ބަޔާނުގައި ބަޖެޓުން ހާސިލުކުރަން ބޭނުންވާ ލަނޑުދަނޑިތަކާއި އަމާޒުތައް ހާމަކޮށްފައިވާނެއެވެ. އަދި 2021 ވަނަ އަހަރުގެ އާމްދަނީއާއި ޚަރަދުގެ އެންމެ ފަހުގެ އަންދާޒާތަކާއި އެ އަންދާޒާތަކަށް އަންނަމުންދާ ބަދަލުތަކުގެ އިތުރަށް، 2022 ވަނަ އަހަރަށް ފާސްކޮށްފައިވާ ބަޖެޓުގައި ހިމެނިފައިވާ އާމްދަނީއާއި ޚަރަދުގެ ސިޔާސަތުތަކާއި އަންދާޒާތައް އެކުލެވިފައިވާގޮތާއި ޑެފިސިޓް އަދި ދަރަނީގެ ތަފުސީލު ހިމަނާފައިވާނެއެވެ.\nމި ބަޔާނުގައި 2021 ވަނަ އަހަރު އުމްރާނީ ތަރައްގީގެ މަޝްރޫއުތައް (ޕަބްލިކް ސެކްޓަރ އިންވެސްޓްމަންޓް ޕްރޮގްރާމް) ހިނގަމުންދާ ގޮތަށް ބަލައިލެވިފައިވާނެއެވެ. އަދި 2022 ވަނަ އަހަރު ކުރިއަށް ގެންދިއުމަށް ފާސްކޮށްފައިވާ އައު އަދި ހިނގަމުންދާ މަޝްރޫއުތަކުގެ ތަފުސީލު ހިމަނައިފައިވާނެއެވެ.\nމެދުރާސްތާގެ ބަޖެޓަށް ހުރި ހިރާސްތަކުގެ ބަޔާން\nމި ބަޔާނުގައި ބަލައިލާފައިވަނީ އެކި ހިރާސްތަކުގެ ސަބަބުން 2022 ގެ ބަޖެޓުގެ އަންދާޒާތަކަށް އަތުވެދާނެ ބަދަލުތަކަށެވެ.\nފިސްކަލް ރިސްކް ސްޓޭޓްމަންޓް\nއާމްދަނީ އާއި ޚަރަދު\nދައުލަތަށް އާމްދަނީގެ ގޮތުގައި މައިގަނޑު ގޮތެއްގައި ލިބެނީ ޓެކުހުގެ ގޮތުގައި ލިބޭ އާމްދަނީއާއި ޓެކްސް ނޫން ގޮތްގޮތުން ލިބޭ އާމްދަނީއާއި ހިލޭ އެހީގެ ގޮތުގައި ލިބޭ އާމްދަނީއެވެ.\n2022 ވަނަ އަހަރު ދައުލަތަށް ޖުމުލަ އާމްދަނީއާއި ހިލޭ އެހީގެ ގޮތުގައި 24,280 މިލިއަން ރުފިޔާ ލިބޭނެކަމަށް އަންދާޒަކުރެވެއެވެ. އެހެން އަހަރުތަކެކޭ އެއްފަދައިން 2022 ވަނަ އަހަރުވެސް ދައުލަތުގެ އާމްދަނީގެ އެންމެ ބޮޑު ބައެއް ހިއްސާ ކުރާނެކަމަށް ލަފާކުރެވެނީ ޓެކުހުގެ ގޮތުގައި ލިބޭ އާމްދަނީއެވެ.\nދައުލަތުން ކުރާ ޚަރަދު ބެހިގެންވަނީ މައިގަނޑު ގޮތެއްގައި ދެ ބަޔަކަށެވެ. އެއީ މުވައްޒަފުންގެ މުސާރައާއި އިނާޔަތްތަކާއި ދުވަހުން ދުވަހަށް ޚިދުމަތް ދިނުމަށާއި ރައްޔިތުންނަށް އެކިއެކި ކަންކަމުގައި އެހީ ފޯރުކޮށްދިނުމަށް ހިނގަމުންދާ ޚަރަދު (ރިކަރަންޓް ޚަރަދު) އަދި އުމްރާނީ ތަރައްގީގެ މަޝްރޫއުތަކަށާއި މެޝިނަރީ ފަދަ ކެޕިޓަލް އައިޓަމްތަކަށް ހޭދަވާ ޚަރަދު (ކެޕިޓަލް ޚަރަދު) އެވެ.\n2022 ވަނަ އަހަރަށް އެކުލަވާލައިފައިވާ ބަޖެޓުގެ ތެރެއިން ޖުމުލަ ޚަރަދަކީ 34,101 މިލިއަން ރުފިޔާއެވެ. ބަޖެޓާއި ޚަރަދުގެ ތަފާތަކީ، ޚަރަދަކީ ޖުމުލަ ބަޖެޓުން ލޯނު އަނބުރާ ދެއްކުމަށާއި ބޭރުގެ މާލީ އިދާރާތަކަށް ދައްކާ ރައުސުލްމާލު ކެނޑުމަށްފަހު ހޯދޭ އަދަދެކެވެ.\n2022 ގެ ބަޖެޓުން އެކިއެކި ބައިބަޔަށް ޚަރަދު ބެހިފައިވާ ގޮތް\nރައްޔިތުންނަށް ދެވޭ ސިއްހީ ޚިދުމަތްތައް ދިނުމަށާއި ފުޅާކުރުމަށް 2022 ވަނަ އަހަރުގެ ބަޖެޓުގައި 4,640 މިލިއަން ރުފިޔާ ހިމަނާފައިވާނެއެވެ. މީގެ ތެރޭގައި ހޮސްޕިޓަލުގެ ޚިދުމަތްތަކަށް 3,784 މިލިއަން ރުފިޔާ، އަދި އާންމު ސިއްހީ ޚިދުމަތްތަކަށް 603 މިލިއަން ރުފިޔާ ބަޖެޓުކޮށްފައިވާނެއެވެ.\nއިގުތިސާދީ އަދި ސިނާއީ ކުރިއެރުވުމަށް ކުރާ ޚަރަދު\nއިގުތިސާދީ އަދި ސިނާއީ ކުރިއެރުވުމަށް ހިންގޭ މަޝްރޫއުތަކާއި އެހެނިހެން ޚަރަދުތަކަށް 2022 ވަނަ އަހަރުގެ ބަޖެޓުގައި 8,085 މިލިއަން ރުފިޔާ ހިމަނާފައިވާނެއެވެ. މީގެ ތެރޭގައި އެންމެ ބޮޑުބައެއް ހިއްސާކުރާ މަސައްކަތްތެރިންނާއި ވިޔަފާރި ކުރިއެރުވުމަށް އަދި އިގުތިސާދު ފުޅާކުރުމަށެވެ. މިކަންތައްތަކަށް 3,466 މިލިއަން ރުފިޔާ ވަނީ ބަޖެޓުކުރެވިފައެވެ. އަދި ދަތުރުފަތުރު ކުރިއެރުވުމަށް 2,418 ހިމަނާފައިވާނެއެވެ.\nތައުލީމީ ޚިދުމަތްތަކާއި ކުރިއެރުވުމަށް ހިންގޭ ޕްރޮގްރާމްތަކާއި މަޝްރޫއުތަކަށް ބަޖެޓުގައި 4,067 މިލިއަން ރުފިޔާ ހިމަނާފައިވާނެއެވެ. މީގެ ތެރޭގައި ފަށާ، ޕްރައިމަރީ އަދި ސާނަވީ ތައުލީމަށް 3,117 މިލިއަން ރުފިޔާ ޚަރަދުކުރެވޭއިރު 949 މިލިއަން ރުފިޔާ މަތީ ތައުލީމަށް ޚަރަދުކުރެވޭނެއެވެ.\nގެދޮރު އިމާރާތްކުރުމާއި ޖަމާއަތުގެ ފައިދާއަށްޓަކައި ދެވޭ ޚިދުމަތް\nމިބައިގައި ހިމެނޭ ބައިތަކުގެ ތެރެއިން ގެދޮރު އިމާރާތްކުރުމަށާއި ޖަމާއަތުގެ ފައިދާއަށްޓަކައި ދެވޭ ޚިދުމަތްތަކަށް 2,333 މިލިއަން ރުފިޔާ 2022 ވަނަ އަހަރަށް ބަޖެޓުކޮށްފައިވާނެއެވެ. މިބައިގައި ދެން ހިމެނިފައިވާނީ ބޯފެން ފޯރުކޮށްދިނުމަށް ކުރާ ޚަރަދެވެ.\nމީގެ ތެރޭގައި ބަލިވުމާއި ޚާއްސައެހީއަށް 1,206 މިލިއަން ރުފިޔާ ބަޖެޓްކޮށްފައިވާއިރު، އުމުރުން ދުވަސްވީ ފަރާތްތަކަށް 1,404 މިލިއަން ރުފިޔާ އަދި އިޖުތިމާއީ ރައްކާތެރިކަމަށް ކުރެވޭ އެހެނިހެން ޚަރަދުތަކަށް 449 މިލިއަން ރުފިޔާ ބަޖެޓްކޮށްފައިވާނެއެވެ. މި ބަޔަށް 2022 ވަނަ އަހަރު ކަނޑައަޅާފައިވާ ޖުމުލަ ބަޖެޓަކީ 3,059 މިލިއަން ރުފިޔާއެވެ.\nތިމާވެށި ރައްކާތެރިކުރުމަށް 2022 ވަނަ އަހަރުގެ ބަޖެޓުގައި 1,543 މިލިއަން ރުފިޔާ ބަޖެޓުކޮށްފައިވާނެއެވެ. މި ބަޔަށް ކުރެވޭ ޚަރަދުގެތެރޭގައި ހިމެނެނީ ރައްކާތެރި ގޮތެއްގައި ކުނި ބެލެހެއްޓުމާއި، ރަށްރަށުގެ ނަރުދަމާގެ ނިޒާމު ގާއިމުކުރުމާއި، ޖައްވަށް ދޫކުރާ ވިހަ ގޭސްތައް ހުއްޓުވުމާއި، ދިރޭތަކެތީގެ ނަސްލު ހިމާޔަތްކުރުމާއި، މިނޫނަސް ތިމާވެށި ހިމާޔަތްކުރުމަށް ކުރެވޭ ޚަރަދުތަކެވެ. މިބައިން އެންމެ ބޮޑު ބަޖެޓެއް ކަނޑައަޅާފައިވާނީ ނަރުދަމާގެ ނިޒާމު ގާއިމުކުރުމަށް ކުރެވޭ ޚަރަދުތަކަށެވެ. މިކަމަށް 836 މިލިއަން ރުފިޔާ ބަޖެޓުކޮށްފައިވާނެއެވެ.\nދިފާއީ ކަންތައްތައް ބެލެހެއްޓުން އަދި އަދުލު އިންސާފާއި އަމަންއަމާންކަން ޤާއިމުކުރުން\nދިފާއީ ކަންކަން ބެލެހެއްޓުމަށް 2022 ވަނަ އަހަރުގެ ބަޖެޓުގައި 1,675 މިލިއަން ރުފިޔާ ހިމަނާފައިވާނެއެވެ. މި ބައިން ކުރެވޭ ޚަރަދުތަކުގެ ތެރޭގައި އެންމެ ބޮޑު ޚަރަދެއް ހިނގާނީ މިލިޓަރީ ޑިފެންސަށެވެ. އެއީ 1,656 މިލިއަން ރުފިޔާއެވެ.\nއަދުލު އިންސާފާއި އަމަން އަމާންކަން ގާއިމުކުރުމަށް 2022 ވަނަ އަހަރުގެ ބަޖެޓުން 3,027 މިލިއަން ރުފިޔާ ބަޖެޓުކޮށްފައިވާނެއެވެ. މިބައިން ކުރެވޭ ޚަރަދުގެ އެންމެ ބޮޑުބައެއް ހޭދަކުރެވެނީ ބޯޑަރ ބެލެހެއްޓުމާއި އަމަންއަމާންކަން ގާއިމުކުރުމަށެވެ. މިކަމަށް 1,928 މިލިއަން ރުފިޔާ ބަޖެޓުކޮށްފައިވާނެއެވެ.\nރައްޔިތުންނަށް ދެވޭ އާންމު ޚިދުމަތާއި، އިޖުތިމާއީ އަދި ދީނީ ޚިދުމަތް\nރައްޔިތުންނަށް ދެވޭ އާންމު ޚިދުމަތްތަކަށް 2022 ވަނަ އަހަރުގެ ދައުލަތުގެ ބަޖެޓުން 1,731 މިލިއަން ރުފިޔާ ކަނޑައެޅިފައިވާނެއެވެ. އެގޮތުން ސަރުކާރުގެ ސިޔާސަތުތައް ތަންފީޒުކުރުމާއި، ގާނޫނުތައް ހެދުމާއި، މާލީ އަދި ފިސްކަލް ކަންތައްތަކާއި ޚާރިޖީ ސިޔާސަތުތަކަށް ކުރާ ޚަރަދަށް 1,568 މިލިއަން ރުފިޔާ ބަޖެޓުކޮށްފައިވާއިރު، އާންމު ޚިދުމަތްތަކަށް ބަޖެޓުކޮށްފައިވަނީ 163 މިލިއަން ރުފިޔާއެވެ\nއިޖުތިމާއީ އަދި ދީނީ ޚިދުމަތް ދިނުމަށް 2022 ވަނަ އަހަރުގެ ބަޖެޓުގައި 839 މިލިއަން ރުފިޔާ ބަޖެޓުކޮށްފައިވާނެއެވެ. މި ބަޔަށް ކުރެވޭ ޚަރަދުގެ ތެރޭގައި މުނިފޫހިފިލުވުމާއި ކުޅިވަރަށް 426 މިލިއަން ރުފިޔާ ކަނޑައެޅިފައިވާއިރު ދީނީ ޚިދުމަތަށް 281 މިލިއަން ރުފިޔާ ކަނޑައެޅިފައިވެއެވެ\nދަރަނީގެ ޚިދުމަތުގެ އަގު އަދާކުރުމަށާއި ދަރަނި އަދާކުރުމަށް 2022 ވަނަ އަހަރު 5,777 މިލިއަން ރުފިޔާ ބަޖެޓްކޮށްފައިވާނެއެވެ. މި ބައިން 2,862 މިލިއަން ރުފިޔާ ދަރަނި އަދާކުރުމަށް އެކަށައެޅިފައިވާއިރު، ދަރަނީގެ ޚިދުމަތުގެ އަގު އަދާކުރުމަށް ކަނޑައެޅިފައިވަނީ 2,915 މިލިއަން ރުފިޔާއެވެ


Thinadhoo In Dhookuri Flat Eh Dhevunee Olhumakun Kamah Bune Anburaa Athulaifi ތިނަދޫއިން ދޫކުރި ފްލެޓެއް ދެވުނީ އޮޅުމަކުން ކަމަށް ބުނެ އަނބުރާ އަތުލައިފި – Huvadhoo News Thinadhoo In Dhookuri Flat Eh Dhevunee Olhumakun Kamah Bune Anburaa Athulaifi Huvadhoo News\nތިނަދޫއިން ދޫކުރި ފްލެޓެއް ދެވުނީ އޮޅުމަކުން ކަމަށް ބުނެ އަނބުރާ އަތުލައިފި\nތިނަދޫ ގައި ޗައިނާ ސަރުކާރުގެ އެހީގައި ދިވެހި ސަރުކާރުން އަޅާފައިވާ ފްލެޓް--ހުވަދޫ ފޮޓޯ: ހުސައިން ޝިނާން\nގދ. ތިނަދޫގައި އަޅާފައިވާ ފްލެޓް ތަކުގެ ތެރެއިން ޙަވާލު ނުވެ ހުރި ފްލެޓްތައް ޙަވާލު ކުރުމަށް މި މަހު 8 ވަނަ ދުވަހު ނެގި ގުރުއަތުން ދެވުނު ފްލެޓްތަކުގެ ތެރެއިން ފްލެޓެއް ތިނަދޫ ކައުންސިލުން އަނބުރާ އަތުލައިފިއެވެ.\nތިނަދޫގައި އަޅާފައިވާ 120 ފްލެޓްގެ ތެރެއިން ޙަވާލު ނުކޮށް ބާކީ ހުރީ 15 ފްލެޓް ހަވާލުކުރުމަށް ބޭއްވި ގުރުއަތުލުމަށް ފަހު އެ ފްލެޓް ލިބުނުފަރާތުގެ އަތުން ފްލެޓް ކައުންސިލުން އަނބުރާ އަތުލާފައިވަނީ މިއަދުއެވެ.\nމިކަމާއި ގުޅިގެން “ހުވަދޫ ނިއުސް” އިން ތިނަދޫ ކައުންސިލުގެ ރައީސް ސަޢުދު ޢަލީ އަށް ގުޅާލުމުން، ރައީސް ސަޢުދު ވިދާޅުވީ އެ ފްލެޓް އަތުލާފައިވަނީ އިދާރީ އޮޅުމަކުން ދޫކުރެވުނު ފްލެޓަކަށް ވުމުން ކަމަށެވެ. އަދި އެއީ ޝަރުތު ފުރިހަމަވެ، ގުރުއަތަކާއި ނުލާ ފްލެޓް ލިބެންޖެހޭ ފަރާތެއް އިދާރީ އޮޅުމެއްގެ ސަބަބުން އެ ލިސްޓުގައި ހިމެނިފައި ނެތުމުން ގުރުއަތުން ދޫކުރެވުނު ފްލެޓެއް ކަމަށްވެސް ތިނަދޫ ކައުންސިލުގެ ރައީސް ވިދާޅުވިއެވެ.\nސައުދު އިތުރަށް ވިދާޅުވީ، ފްލެޓް ހައްގުވާ ފަރާތަށް ފްލެޓް ނުލިބި އެހެން ފަރާތަކަށް ފްލެޓެއް ލިބުމަކީ އިންސާފުވެރި ގޮތެއް ނޫންކަމަށާއި، އިދާރީ އޮޅުމުގެ ސަބަބުން ދިމާވި މައްސަލައަށް މައާފަށް އެދޭ ކަމަށްވެސް ސައުދު ވިދާޅުވިއެވެ.\nމީގެ އިތުރުން ސައުދު ވިދާޅުވީ އިދާރީ ގޮތުން ދިމާވި މައްސަލަ ބަލަމުން ދާކަމަށާއި، މިއަދުގެ ވަގުތެއްގައި ފްލެޓު ދެވުނު ފަރާތުގެ އަތުން ފްލެޓް އަތުލާފައިވާ ކަމަށެވެ. އަދި އެ މައްސަލަ ހައްލު ކުރުމުގެ މަސައްކަތް ކުރަމުންދާ ކަމަށްވެސް ތިނަދޫ ކައުންސިލުގެ ރައީސް ސައުދު އަލީ ވިދާޅުވިއެވެ.\nތިނަދޫ ގައި ޗައިނާ ސަރުކާރުގެ އެހީގައި ދިވެހި ސަރުކާރުން އަޅާފައިވާ 120ގެ ތެރެއިން 105 ފްލެޓްވަނީ އޭގެ ވެރި ފަރާތްތަކާ ޙަވާލު ކޮށްފައެވެ. އަދި ބާކީ ޙަވާލުނުކުރެވި ހުރި 15 ފްލެޓަށް ޖުމްލަ 310 ފަރާތަކުން ވަނީ ތިނަދޫ ކައުންސިލަށް ފޯމު ހުށަހަޅާފައިއެވެ. ބަކީ ހުރި ފްލެޓްތަކަށް ކުރިމަތިލި ފަރާތްތަކުގެ މެދުގައި މި މަހު 8 ވަނަ ދުވަހުގެ ރޭ ވަނީ ތިނަދޫ ކައުންސިލް އިދާރާގައި ގުރުއަތުލުން ބާއްވާފައެވެ.\nތިނަދޫ ކައުންސިލް ތިނަދޫ ފްލެޓް ގދ.ތިނަދޫ ސައުދު އަލީ\nކޮބާތަ އިންސާފަކީ 4ކުދިން ތިބި މީހުއްނަ ވެސް ނުދީ 1ކުދިން ތިބި މީހުއްނައް ވެސް ދީފަ ހުރީ\n3 ކުދިންނާއި ނުކުޅެދުންތެރިކަންހުރި މަންމްުޔަކާއި ބައްޕްޔެއް އަދި ބަލިވެއުޅޭ އަތްބެއް ގޮވައިގެން ތަނެއްކުޔަން ހިފއިހެން ދިރިއުޅޭއިރު އަދި އަބިމީހާއަކީ އެހެން ރަށްކަށް ނިސްބަތްވާ މީހަކަށްވައިރުބެސް 32 ޕޮއިން ދިނުމަކީ ތިކައިންސިލުހެ އިންސާފު އެގިހެން ދާކަމެކެވެ.\nތިކައުންސިލަކުން އިންސާފު ތިނަދަު އެއްވެސް މީހަކަށް ނުލިބޭނެ. ގަވައިދާ ހިލާފަށް ހިރިހާ ކަމެއްކުރަނީ ރައީސް. މުޅި ތިނަދޫ އަށް ކޮވިޑް ފަތުރާ އެންމެން ގޭބަންދުކޮށް ގަވައިދާ ހިލާފްއަށް ވިޔަފާރިކޮށް ހަރާން ފައިސާ ހޯދަނީވެސް އެ. ބަލިޖެހުނުބިދޭސީންލައްވާ ކާއެއްޗެތިކައްކާ މީހުންނަށް ބަލިޖެއްސީވެސް އެޔާ. ޕެޓިސަންހަދާއެޔާބޭރުކުރޭ\nމިމީ ހުއްނައް މުހިމީ ތިނަދޫ މީހުއްނެނޫ ރަރަށުމީހުން ތިނަދޫ މީހުން މިއުޅެނީ ވައްނާނެ ތަނެނެތިގެން\nޕޮރެފެސަރ ހެދީގެންވޮންނާ ސައުދު ވަރަން ސަލާމް މިހިދެ ތަން ވޯޓް އޮޑީމީހޮންނެ އެކަމާ ވިޔުނެ މޮޔެ ހިތަށް އަރައްނެއްޔާާާ\nބަދަރުމަންތޭ ހައިއްކަ ރުކެ ޖެހުނެމެއި ތެއްމިހާ އައްޓެއި ކަންތެތި އެގެނެ މީހަކުން ނެތިކަމަން ހެދީގެން ތިވޮން ނާ


Visit Maldives jahaafaivaa jersey tha'aaraf koffi | Mihaaru\nވިޒިޓް މޯލްޑިވްސް ލޯގޯ ޖަހާފައިވާ ޖާޒީ އިފްތިތާހުކޮށްދެއްވީ ރިއަލް މެޑްރިޑްގެ ލެޖެންޑް މިޝެލް ސަލްގާޑޯ އާއި ޓޫރިޒަމް މިނިސްޓަރު އަލީ ވަހީދު--ފޮޓޯ:ޓޫރިޒަމް މިނިސްޓްރީ\nވިޒިޓް މޯލްޑިވްސް ޖަހާފައިވާ ޖާޒީ ތައާރަފްކޮށްފި\n14 ފެބުރުއަރީ 2019 - 15:20 1 comment\nވިޒިޓް މޯލްޑިވްސް ޖަހާފައިވާ ސްޕެނިޝް ސޮކާ ސްކޫލުގެ ޖާޒީ ދައްކާލައިފި އެވެ.\nވިޒިޓް މޯލްޑިވްސް ލޯގޯ ޖަހާފައިވާ ޖާޒީ އިފްތިތާހުކޮށްދެއްވީ ރިއަލް މެޑްރިޑްގެ ލެޖެންޑް މިޝެލް ސަލްގާޑޯ އާއި ޓޫރިޒަމް މިނިސްޓަރު އަލީ ވަހީދެވެ.\nދިވެހިރާއްޖެއިން ވަނީ ދުބާއީ އިންޓަކޮންޓިނެންޓަލް ކަޕްގެ ޕްލެޓިނަމް ސްޕޮންސަރަކަށް ވެފަ އެވެ. ޕްލެޓިނަމް ސްޕޮންސަރަކަށް ރާއްޖެ ވެފައިވާ އިރު މިކަމަށް ހަރަދުކޮށްފައި ވަނީ 25،000 ޑޮލަރު ނުވަތަ 385،500 ރުފިޔާ އެވެ.\nމި މުބާރާތުގައި ދުނިޔޭގެ ނަން މަޝްހޫރު ކްލަބްތަކުގެ އެކަޑަމީތަކުން ބައިވެރިވެ އެވެ. އުމުރުން 13 އަހަރުގެ ދަށުގެ ކުޅުންތެރިން ބައިވެރިވާ މި މުބާރާތުގައި ސްޕެއިންގެ ބާސެލޯނާ އާއި ރިއަލް މެޑްރިޑާއި އިޓަލީގެ ޔުއެންޓަސްގެ އިތުރުން އިނގިރޭސިވިލާތުގެ ޗެލްސީ އާއި ޖަރުމަނުވިލާތުގެ ބެޔާން މިއުނިކް ފަދަ ކްލަބުތަކުން ބައިވެރިވެ އެވެ.\nމިނިސްޓަރު ވިދާޅުވީ، މި މުބާރާތް ކުޅޭ ދެ ޕިޗުގެ ތެރެއިން އެއް ޕިޗު ވަނީ ރާއްޖެ އަށް ހުސްކޮށްފައި ކަމަށެވެ. އަދި އެ ޕިޗުގެ ނަމަކަށް ވެސް ކަނޑައަޅާފައި ވަނީ ވިޒިޓް މޯލްޑިވްސް ކަމަށް އޭނާ ވިދާޅުވި އެވެ. މިއީ ރާއްޖެ އިޝްތިހާރު ކުރުމަށް ލިބިގެންދާ ވަރަށް ރަނގަޅު ފުރުސަތެއް ކަން އޭނާ ފާހަގަކުރެއްވި އެވެ.\nއިތުރު ލިޔުންތައް ޓޫރިސްޓުން ޓޫރިޒަމް ޓޫރިޒަމް މިނިސްޓްރީ


America ge baeh hisaabuthakah gadha vissaara, bai million meehun haalugai jehijje | Mihaaru\nދުނިޔެ / ކްލައިމެޓް ޗޭންޖް\nއެމެރިކާގެ ބައެއް ހިސާބުތަކަށް ގަދަ ވިއްސާރަ، ބައި މިލިއަން މީހުން ހާލުގައި ޖެހިއްޖެ\nހަރިކޭން ސަލީގައި އެމެރިކާގެ އަލަބާމާ ސްޓޭޓްގެ ސަރަހައްދެއް ފެނު އަޑީގައި\n17 ސެޕްޓެމްބަރ 2020 - 10:08\nފްލޮރިޑާ އާއި އަލަބާމާއަށް ހަރިކޭން ސަލީގެ ސަބަބުން ވަރަށް ބޯކޮށް ވާރޭވެހި، ކަރަންޓް ކެނޑުން ފަދަ ކަންކަމާ ހެދި މިހާތަނަށް ބައި މިލިއަން މީހުން ވަނީ ހާލުގައި ޖެހިފަ އެވެ.\nބައެއް އޮފިޝަލުން ބުނާ ގޮތުގައި ހަތަރު މަސް ދުވަހުގެ ވާރޭ ވެހިގަތީ "އެންމެ ހަތަރު ގަޑިއިރުގެ ތެރޭގަ" އެވެ.\nހަރިކޭންގެ ބާރު މިހާރު ކެނޑިފައި ވިޔަސް، ބޯކޮށް ވާރޭވެހުން ކުރިއަށް ދާނެ ކަމަށް، މޫސުމާ ބެހޭ ތަޖުރިބާކާރުން ބުނެ އެވެ.\nސަލީ އަކީ އެޓްލާންޓިކް އޯޝަންގައި މި އަހަރު އުފެދުނު ވަރުގަދަ ތޫފާންތަކުގެ ތެރެއިން އެއް ތޫފާނެވެ. ކުރިން ނަމަ މިވަރުގެ ތޫފާން އުފެދެނީ ވަރަށް މަދުންނެވެ. އެކަމަކު ހާއްސަ ނަން ދޭން ޖެހޭ ފަދަ ބޮޑެތި ތޫފާންތައް ގިނަވުމުން، ދޭނެ ނަންތައް ވެސް މިހާރު ވަނީ ހުސްވުމަކާ ކައިރިވެފަ އެވެ.\nހަރިކޭން ސަލީގެ ގަދަ ވައިގައި، އަލަބާމާ ސްޓޭޓްގެ ބްރިޖެއް މަތީ ވެހިކަލެއް ފުރޮޅާލައިފައި\nބައެއް ސައިންސްވެރިން ބުނާ ގޮތުގައި ތޫފާންތައް ގިނަވުމާއި ޖަންގަލިތަކުގައި ރޯވެ އެނދުމުގެ ހާދިސާތައް އާދިޔާ ހިލާފަށް އެމެރިކާގައި ބޮޑުވެގެން އުޅެނީ، މޫސުމަށް އަންނަ ބަދަލުތަކުގެ ސަބަބުންނެވެ. އެކަމަކު ސައިންސްވެރިންގެ އެ ވާހަކަ ގަބޫލުނުކުރެއްވުމުގެ އާދަ ގެންގުޅުއްވާ ރައީސް ޑޮނަލްޑް ޓްރަމްޕް މިފަހަރު ވެސް ވާހަކަ ދައްކަވަނީ ސައިންސްގެ ހޯދުންތަކާ ދެކޮޅަށެވެ.\nސަލީގެ ބޯ ވިއްސާރައާ ކުރިމަތިވި ބައެއް ސަރަހައްދުތަކުގައި ފެން ބޮޑުވިލެއް ބޮޑުކަމުން، އިންޗީގެ ބަދަލުގައި ބޭނުންކުރަނީ ވެސް ފޫޓެވެ. އެގޮތުން ބައެއް ހިސާބުތަކުގައި ފަސް ފޫޓު ބަޔަށް ފެން ބޮޑުވި އެވެ. ވެހިކަލްތައް ވަނީ ފެނު އަޑީގަ އެވެ.\nލިބިފައިވާ ގެއްލުންތައް ބަލަން ނަމަވެސް ގެއިން ބޭރަށް ނުނިކުންނަން އާންމުންނަށް ދަނީ އަންގަމުންނެވެ.\nފްލޮރިޑާ އާއި އަލަބާމާ ގުޅޭ ސަރަހައްދުގައި މީހުންނަށް ނުރައްކަލަކަށް ވާ ވަރަށް ހާލަތު ގޯސް ކަމަށް، ރަސްމީ ފަރާތްތަކުން ބުނެ އެވެ.\nއެމެރިކާގެ އެންމެ ބޮޑު އެއް ސްޓޭޓް ކަމަށް ވާ ކެލިފޯނީއާގެ ޖަންގަލި މިހާރު ވެސް ދަނީ އަނދަމުންނެވެ. އަދި ކެލިފޯނިއާއާ ޖެހިގެން އޮތް ބައެއް ސްޓޭޓްތަކުގައި ވެސް، އަލިފާން ރޯވެ، ބޮޑެތި ގެއްލުންތަކެއް މިހާރު ވެސް ލިބިއްޖެ އެވެ.\nފެންބޮޑުވުން އެމެރިކާ ހަރިކޭން ކްލައިމެޓް ޗޭންޖް\n2020 ނިމިގެން މިދަނީ ބަލިމަޑުކަމާއި ބޮޑެތި ކާރިސާތަކުގެ އަހަރެއްގެ ގޮތުގައި ފާހަގަ ވެގެން. ދެރަ ވަރަށް ދެރަކަމެއް. ﷲ އަޅަމެން މިފަދަ ބޮޑެތި ނުރައްކަލުން ރައްކާތެރި ކުރައްވާށި.\nދެރަ.އަހަރުމެންގެ ހެޔޮއެދުންވަނީ ހާލުގަ ޖެހި މަގުމަތިވި ފަރާތްތަކާއެކު.


SunOnline: Hulhumale2vana fiyavassah pickup dhathuru kureveyne aguthakeh kanda'alhanee\nހުޅުމާލެ ދެވަނަ ފިޔަވައްސަށް ޕިކަޕު ދަތުރުކުރުމަށް ނެގޭނެ އަގުތަކެއް ކަނޑައަޅަނީ\nމުޙައްމަދު ނާއިލް ހަފީޒް 06 Sep 2021, 14:58\nމާލެއާއި ހުޅުމާލެ ދެވަނަ ފިޔަވައްސާ ދެމެދު ކުރާ ޕިކަޕް އަދި ލޮރީ ދަތުރުތަކަށް ނަގާނެ ވަކި އަގެއް ކަނޑައެޅުމުގެ މަސައްކަތް ޓްރާންސްޕޯޓް މިނިސްޓްރީން ފަށައިފިއެވެ.\nއެ މިނިސްޓްރީގެ ސްޓޭޓް މިނިސްޓަރު ހިދާޔާ ނަސީރު "ސަން"އަށް ވިދާޅުވީ ހުޅުމާލެ ދެވަނަ ފިޔައްވައްސަށް ކުރާ ދަތުރުތަކަށް ވަކި އަގެއް ހަމަޖައްސަން ނިންމީ މިހާރު ދަތުރުކޮށްދޭ ފަރާތްތަކުން ނަގާ އަގުތަކާ ބެހޭ ގޮތުން އާންމުންގެ ފަރާތުން ޝަކުވާ ލިބިފައިވާތީއެވެ.\n"މިހާރު ކަންކުރެެވެމުން ދާ ގޮތުން އާންމުންނަށް ވަރަށް ބޮޑު ތަކުލީފަކާ ދެއްތޯ މި ކުރިމަތިލާންޖެހެނީ. އެކަމަށް ހައްލެއް ގެނައުން އަޅުގަނޑުމެންގެ ބޭނުމަކީ،" ހިދާޔާ ވިދާޅުވިއެވެ.\nހިދާޔާ އިތުރަށް ވިދާޅުވީ މިހާރު ކުރިއަށް ދަނީ އަގު ކަނޑައަޅާ އުސޫލު އެކުލަވާލުމުގެ އެންމެ ފަހު މަރުހަލާގެ މަސައްކަތް ކަމަށެވެ. އަދި ވަަރަށް އަވަހަށް އަގު ނެގޭނެ ގޮތުގެ އުސޫލު އާންމުކުރާނެ ކަމަށް ވެސް ހިދާޔާ ވިދާޅުވިއެވެ.\nހުޅުމާލެ ފޭސް ދޭއް އާންމުންނަށް ހުޅުވާލުމާއެކު ދެވަނަ ފިޔަވައްސަށް ޕިކަޕް ދަތުރުތަކާއި ޓެކްސީ ދަތުރުތައް ވެސް ވަނީ ފަށާފައެވެ.\nނަމަވެސް އާންމުންގެ އެންމެ ބޮޑު ޝަކުވާއަކީ ދެވަނަ ފިޔަވައްސަށް ކުރާ ޕިކަޕް އަދި ލޮރީ ދަތުރުތަކަށް ނަގާ އަގު ބޮޑުވުމެވެ. އެގޮތުން އާންމުކޮށް ހުޅުމާލެއަށް ކުރާ ޕިކަޕް ނުވަތަ ލޮރީ ދަތުރުތަކަށް 200 ރުފިޔާއާއި 300 ރުފިޔާއާ ދެމެދުގެ އަގެއް ނެގި ނަމަވެސް ދެވަނަ ފިޔަވައްސަށް ކުރާ ދަތުރުތަކަށް 500 ރުފިޔާއިން މަތިން އަގު ނަގަމުން އަންނަކަމުގެ ޝަކުވާ އާންމުން ދަނީ ކުރަމުންނެވެ.\nހިޔާ ފްލެޓުތައް ކައިރީ އިންދަން ހުޅުމާލެއިން ރުއް ނަގަނީ\nހުޅުމާލޭގައި އެކްސިޑެންޓެއް، މީހެއްގެ ފައި ބިނދިއްޖެ


STO hotaa mifaharu iulaanu kuree hingaane bayaku hodhan\nއެސްޓީއޯ އިން ހުޅުމާލޭގައި ހަދާފައިވާ ހޮޓާ: މި ހޮޓާ ހިންގޭނެ ގޮތެއް ވަނީ ނުވެފައި -- ފޮޓޯ: އަވަސް\nކުރިން ވިއްކާލަން ނިންމި "އެސްޓީއޯ ހޮޓާ" ހިންގާނެ ބަޔަކު ހޯދަން، ހައުސިން ޑިވްލޮޕްމަންޓް ކޯޕަރޭޝަން (އެޗްޑީސީ) އިން ހުޅުވާލައިފި އެވެ.\nހުޅުމާލޭގައި 70 ޕަސެންޓް މަސައްކަތް ނިންމާފައިވާ ހޮޓަލަކީ ކުރިން ވިއްކާލަން ނިންމައި އަދި ފަހުން އެސްޓީއޯ އިން އަމިއްލައަށް ހިންގަން ނިންމި ހޮޓަލެކެވެ. ނަމަވެސް އެ ކުންފުންޏަށް މި ހޮޓާ ހިންގޭނެ އެއްވެސް ވިޔަފާރީގެ އެއްވެސް މޮޑެލްއެއް މިހާތަނަށް ފެނިފައެއް ނުވެ އެވެ.\nއެހެންވެ އެޗްޑީސީން އެންމެ ފަހުން މިވަނީ ހޮޓާ ހިންގާނެ ބަޔަކު ހޯދަން އަލުން އިއުލާނު ކޮށްފަ އެވެ. އެ ކުންފުނިން ނެރެފައިވާ އިއުލާނުގައި ބުނަނީ ފަސް ތަރީގެ ފެންވަރަށް ތަރައްގީ ކުރަން ފެށި ހޮޓަލުގެ މަސައްކަތް ނިންމައި އެތަން ހިންގަން ޝައުގުވެރިވާ ފަރާތްތަކަށް ފުރުސަތު ހުޅުވާލާފައިވާ ކަމަށެވެ. އަދި މި މަސައްކަތަށް ޝައުގުވެރިވާ ފަރާތްތަކުން ކުރިމަތިލާން ޖެހެނީ އަންނަ މަހުގެ ނުވަ ވަނަ ދުވަހުގެ ކުރިންނެވެ.\nއެސްޓީއޯ ހޮޓާ ހުޅުވަން އެ ކުންފުނިން ގިނަ ހަރަދުތަކެއް ވެސް ކޮށްފައިވެ އެވެ. ހޮޓާ ނިންމުމުގެ ގޮތުން ތައިލެންޑުގެ އެގްޒިމް ބޭންކުން ވަނީ 10 މިލިއަން ޑޮލަރުގެ ލޯނެއް ވެސް ކުރިން ނަގާފަ އެވެ.\n"ރެޑިސަން ބުލޫ" ގެ ނަމުގައި މިފަދަ ވިޔަފާރިތައް ކުރާ އެމެރިކާގެ ކާލްސަން ގުރޫޕާއެކު ހޮޓާ ތަރައްގީ ކުރުމުގެ އަމަލީ މަސައްކަތް ފެށި ހޮޓަލަކީ 250 ކޮޓަރި ހިމެނޭ ތަނެކެވެ. އެ މަސައްކަތް ނުނިމި ދިގު ލައިގެން ގޮސް އެންމެ ފަހުން އެތަން ވިއްކާލަން މަސައްކަތް ފެށީ 2018 ވަނަ އަހަރު އެވެ. އޭގެ ފަހުން ތަފާތު ގޮތްގޮތަށް ހޮޓާ ވިއްކުން ކުރިޔަށް ގެންދަން އުޅުމަށް ފަހު އެޗްޑީސީއާ ގުޅިގެން ކުރިއަށް ގެންދަން މިދިޔަ އަހަރުގެ ތެރޭގައި ވަނީ އެއްބަސް ވެފައެވެ. އޭގެ ފަހުން ވެސް މަސައްކަތް ހިނގާފައެއް ނުވެ އެވެ.\nޕީއެސްއެމްގެ ޕްރޮގްރާމެއްގައި މި މަހުގެ 17 ވަނަ ދުވަހު ވާހަކަ ދައްކަވަމުން އެޗްޑީސީގެ މެނޭޖިން ޑިރެކްޓަރު ސުހައިލް އަހުމަދު ވިދާޅުވީ އެސްޓީއޯއާއެކު އެއްބަސްވުމެއް އޮތީ ސިޓީ ހޮޓާ ގަންނާނެ ފަރާތެއް ހޯދުމުގެ ބާރު އެޗްޑީސީ އަށް ވެސް ލިބޭ ގޮތަށް ކަމަށެވެ. ނަމަވެސް އެކަން ކުރިޔަށް ގެންދާނީ ވަކި މުއްދަތަކަށް ކަމަށެވެ. ސުހައިލް ވިދާޅުވީ އެޗްޑީސީން ބަލަނީ ވީހާވެސް ކައިރި މުސްތަގުބަލެއްގައި އެސްޓީއޯ ހޮޓާ، ރަނގަޅު ހޮޓަލެއްގެ ގޮތުގައި އޮޕަރޭޓް ކުރާނެ ފަރާތެއް ނުވެއްޖެއާ އެހެން ބޭނުމެއްގައި ވެސް އެތަން ހިންގަން ކަމަށެވެ.\nއެސްޓީއޯ ހުޅުމާލެ ޓޫރިޒަމް + އެޗްޑީސީ


Beyruge airline thakun Afghanistan ge vaige sarahadhu beynun nukuraathee, Taliban ah bodu gonjehumeh - One Online\nއަފްގާނިސްތާނުގެ ކާބުލްގައި އޮންނަ ހާމިދް ކަރްޒާއީ އިންޓަނޭޝަނަލް އެއާޕޯޓުން ފްލައިޓެއް ޓޭކް އޮފް ކުރަނީ --- ފޮޓޯ: އޭޕީ\nބޭރުގެ އެއާލައިންތަކުން އަފްގާނިސްތާނުގެ ވައިގެ ސަރަހައްދު ބޭނުން ނުކުރާތީ, ތާލިބާނަށް ބޮޑު ގޮންޖެހުމެއް\nބައިނަލްއަގުވާމީ އެއާކުރާފްޓުތަކުން އަފްގާނިސްތާނުގެ ވައިގެ ސަރަހައްދު ބޭނުން ނުކުރާތީ, ސަރުކާރަށް ލިބޭ އާމްދަނީ ބޮޑުތަނުން ދަށްވެފައިވާ ކަމަށް އެގައުމުގައި ވެރިކަން ކުރަމުންދާ ތާލިބާނުން ބުނެފިއެވެ.\nއަފްގާނިސްތާނުގެ ޓްރާންސްޕޯޓް އެންޑް ސިވިލް އޭވިއޭޝަން މިނިސްޓްރީގެ ޑެޕިއުޓީ ޑިރެކްޓަރު ގުލާމް ޖައިލާނީ ވަފާއާ ހަވާލާދީ މީޑިއާ ރިޕޯޓުތައް ބުނާ ގޮތުން, 24 ގަޑިއިރުގެ ތެރޭގައި އަފްގާނިސްތާނުގެ ވައިގެ ސަރަހައްދުން މިހާރު ދަތުރުކުރަނީ 70 ވަރަކަށް މަތިންދާ ބޯޓެވެ.\nއަދި އެއިން ކޮންމެ ދަތުރަކުން އަފްގާނިސްތާނަށް 700 ޑޮލަރު ލިބުނު ނަމަވެސް, އެއީ ކުރިއާ ހިލާފަށް 80 ޕަސެންޓުގެ ދަށްވުމެއް ކަމަށް ޖައިލާނީ ވަފާ ވިދާޅުވެފައިވެއެވެ.\nތާލިބާނުން ބުނީ, އަފްގާނިސްތާނުގެ އެއާޕޯޓުގެ ޓެކްނިކަލް ކަންތައް ބޭރުގެ ކުންފުންޏަކާ ހަވާލުކޮށްފި ނަމަ, އެގައުމުގެ ވައިގެ ސަރަހައްދު ބޭނުންކުރާ ފްލައިޓުތައް އިތުރުވެދާނެތީ, ބޭރުގެ ބައެއް ގައުމުތަކާއެކު އެ މަޝްވަރާ ކުރަމުންދާ ކަމަށެވެ.\n"ރަނގަޅު ހިދުމަތްތަކެއް ދެވެންޔާ, އަފްގާނިސްތާނުގެ ވައިގެ ސަރަހައްދު ހުރަސްކުރަން އެއާލައިންތަކަށް އަގުހެޔޮވެ, ވައިގެ ސަރަހައްދު ބޭނުން ކުރާނެ," ޓްރާންސްޕޯޓް މިނިސްޓްރީގެ ތަރުޖަމާން, އިމާމުއްދީން އަހްމަދީއާ ހަވާލާދީ މީޑިއާއަކުން ބުނެފައިވެއެވެ.\nތާލިބާނުން އެހެން ބުނި ނަމަވެސް, އަފްގާނިސްތާންގެ ކުރީގެ ޑެޕިއުޓީ މިނިސްޓަރަކު ވަނީ, އެއާލައިންތަކުން އަފްގާނިސްތާނުގެ ވައިގެ ސަރަހައްދު ބޭނުން ނުކުރަނީ ރައްކާތެރިކަމާމެދު ޔަގީންކަން ނެތުމުން ކަމަށެވެ.\nގުޅޭ ޓެގު އަފްޣާނިސްތާން އަފްގާނިސްތާނުގެ ވެރިރަށް ކާބުލް


vnews - Faisa dhakkaigen park kuraa area thakeh hadhanee\nފައިސާ ދައްކައިގެން ޕާކް ކުރާ ސަރަހައްދުތަކެއް ހަދަނީ\nމަސްވެރިންގެ ޕާކްގައި ހަދާފައިވާ ވަގުތީ ޕާކިން ޒޯނުގައި ވެހިކަލްތައް ޕާކްކޮށްފައި -- ވީފައިލް ފޮޓޯ\nފައިސާ ދައްކައިގެން މާލޭގެ ވަކި ސަރަހައްދުތަކެއްގައި ޕާކް ކުރެވޭ ގޮތަށް ޕޭ ޕާކިންގެ ޚިދުމަތް ތައާރަފް ކުރުމަށް މަޝްވަރާ ކުރަމުން ގެންދާ ކަމަށް ޓްރާންސްޕޯޓް އޮތޯރިޓީން ބުނެފި އެވެ.\nޓްރާސްޕޯޓް މިނިސްޓްރީގެ ސްޓޭޓް މިނިސްޓަރު އަހްމަދު އާދިލް ވީނިއުސްއަށް ދެއްވި ޚާއްސަ އިންޓަވިއުއެއްގައި ވިދާޅުވީ ޕޭ ޕާކިން ތައާރަފް ކުރުމަށް ކަމާ ގުޅުން ހުރި އިދާރާތަކާ އެކު މިހާރު މަޝްވަރާ ކުރަމުން ގެންދާ ކަމަށެވެ.\n"މާލޭ ސިޓީ ކައުންސިލާއި މޯލްޑިވްސް ޕޮލިސް ސާވިސްއާ އަދި އެހެނިހެން ވެސް ކަމާ ގުޅޭ އިދާރާތަކާ އަޅުގަނޑުމެން މިދަނީ މިކަމުގައި މަޝްވަރާ ކުރަމުން،" އާދިލް ވިދާޅުވި އެވެ.\nއޭނާ ވިދާޅުވީ މާލޭގައި ޕޭ ޕާކިން ތައާރަފް ކުރުމުގެ ބޭނުމަކީ މާލެއަށް ދިމާވެފައިވާ ޕާކް ކުރުމުގެ މައްސަލައަށް ކޮންމެވެސް ވަރެއްގެ ހައްލެއް ހޯދުން ކަމަށެވެ.\nޕޭ ޕާކިން ތައާރަފް ކުރުމަށް ކަނޑަައަޅަން ޖެހޭ އުސޫލުތަކާއި މެދު މަޝްވަރާ ކުރަމުންގެންދާ ކަމަށާއި، މިހިދުމަތް ތައާރަފްކުރުމުން ވެހިކަލް ޕާކް ކޮށްފައި ބާއްވާ ގަޑިތަކަށް ޗާޖު ކުރާނެ ގޮތަކާ މެދު ވިސްނަމުންދާ ކަމަށްވެސް އާދިލް ވިދާޅުވި އެވެ. މިގޮތަށް ޕޭ ޕާކިން ތައާރަފް ކުރި ކަމުގައިވީ ނަމަވެސް، މިފަދަ ސަރަހައްދުތައް ގާއިމްކުރާނީ މާލޭގެ ވަކި ހިސާބުތަކެއްގައި ކަމަށާއި އަދި މިއީ ހަމައެކަނި ހަތަރު ފުރޮޅުލީ އުޅަނދުތަކަށް ޚާއްސަކުރާ ޕާކިން ތަކެއް ކަމަށްވެސް އާދިލް ވަނީ ފާހަގަކުރައްވާފަ އެވެ.\n"މިފަދަ ޕޭ ޕާކިން އޭރިއާ ތަކުގައި ވަކި ސަރަަހައްދުތަކެއް ވަކިވަކި އުޅަނދުތަކަށް ވަކި މުއްދަތެއް ވަންދެން ޚާއްސަ ކުރެވޭނެ ފަދަ ގޮތަކަށް އިންތިޒާމްތައް ހަމަޖެއްސުމަށް އަޅުގަނޑުމެން ވިސްނާނަން،" އާދިލް ވިދާޅުވި އެވެ.\nއޭނާ ވިދާޅުވީ ޕޭ ޕާކިން އޭރިއާތަކުން ދޭ ޚިދުމަތްތަކަކީ ރައްކާތެރި ޚިދުމަތްތަކަކަށް ހެދުމަށްޓަކައި ޕާކް ކުރާ އުޅަނދުތަކުގެ ސެކިއުރިޓީ ބެލެހެއްޓުމަށް ވޮޗަރުން ބޭތިއްބުމަށް މަސައްކަތް ކުރައްވާނެ ކަމަށެވެ. އެގޮތުން ޕާކިންގެ ފަސޭހަ ރައްޔިތުންނަށް ލިބި މިޚިދުމަތުގެ ތެރެއިން ވެހިކަލް ފަދަ އަގޮ ބޮޑު މުދަލުގެ ރައްކާތެރިކަން ކަށަވަރުކޮށްދިނުމަކީ މިނިސްޓްރީގެ އަމާޒު ކަމުގައިވެސް އާދިލް ވަނީ ވިދާޅުވެފަ އެވެ.